
Praefatio. 


Moris  fuit  veterum  ut  quae  ad  rem  per- 
tinerent quam  diligentissime  investigarent,  quae 
a majoribus  suis  accepissent  ex  aequo  specta- 
rent judicareiitque,  omnia  sobrie  ac  fide  obser- 
vata temporisque  aeternitate  confirmata  in  usum 
artis  adhiberent  quaeque  magno,  studio  didicis- 
sent posteritati  traderent  ad  deliberandum ; apud 
nos  communis  jam  invaluit  consuetudo  rebus 
veteribus  nova  anteponere,  argutias  et  materiam 
undecumque  sumere  ad  novas  rationes  discipli- 
nae captiose  concinnandas,  quaerere  quae  liabere 
non  possumus,  confidenter  gruere  quae  in  pro- 
fundum quasi  abjecit  natura,  caeteris  omnibus 
rebus  quae  sunt  ante  oculos  positae  plane  post- 
habitis. Quum  igitur  nostri  ex  magna  parte 

cursum  suum  in  disjunctissima  maximeque  di- 
versa loca  direxissent,  veritas  tamen  una  esse 
possit,  error  multiplex  et  varius;  multi  jure 
sunt  veriti  ne  illi  a proposito  longe  aberrantes 
aitem  nostram  tanta  jam  mole  ineptiarum  ob- 
rutam longissimisque  anfractibus  late  diffusam 
et  suis  ipsius  ruderibus  paene  sepultam  in  ex- 
tremum discrimen  perducerent.  Quid  non  effi- 
ciat, non  impediat  genius  aetatis?  Sed  homi- 
nes isti  quidem  deserant  licet  instituta  vetera 
falsaeque  gloriae  umbras  consectentur  et  si  vo- 
lunt putamina  sumant  nucleis  abjectis,  veniant 
igitur  isti  contemptores  delicati  literarum  a ma- 
joribus acceptarum ; veteres  tamen  nomen  suum 
gloriosissime  dederunt  immortalitati  nec  nos  pu- 
debit eorum  scriptis  operam  dare.  Neque  vero 
desunt  qui  ut  medicinae  veteris  vindices  et  sta- 
tores videantur  juventutem  ad  tales  artes  vehe- 
menter colendas  saepe  adhortari  solent,  nulla 
tamen  vi  auctoritatis  adhibita,  quod  plurimi 
qui  se  ad  hoc  studium  contulerant  nescio  quo 
casu  veluti  tempestate  quadam  delati  in  mare 
immensum  violentissimisque  jactati  undis  navem 
ad  scopulos  adpulerunt.  Unde  quos  non  natu- 
ra, ab  ea  ratione  literarum  deterret  voluntas. 
Fuerunt  enim  qui  apud  Graecos  fontem  esse 
arbitrarentur  omnibus  sapientiae  praeceptis  abun- 
dantem ex  ejusque  perennitate  emanare  omnia 
quae  ratione  medicinae  continerentur,  nec  licere 
cuiquam  digitum  transversum  discedere  a sen- 
tentia veterum,  nisi  vehementer  errare  vellet. 

Alii  metu  difficultatis  magnae,  nullius  fructus 
ab  iis  studiis  prohibiti  monumenta  veterum 
temere  despiciebant  et  pro  nihilo  putabant, 
quaeque  ab  iis  tradita  egregie  sunt  absurda 
et  inania  esse  omnia  dicebant.  Ex  aliorum  ju- 
dicio illa  scripta  opportunam  praebent  occasio- 
nem graece  se  exercendi  nec  quicquam  aliud 
nisi  argutias  subtilitatesque  dicendi  exhibent  ac 
putidae  interpretationis  uberrimam  copiam  dant 
doctoribus,  tjuia  non  praesentes  utilitatis  habent 
fructus.  Sed  haec  sunt  merae  nugae.  Alii  de- 
nique qui  graece  sciebant  et  judicio  valebant  hoc 
ita  cogitantium  garritu  minime  absterriti  in 
veterum  scripta  studiose  operam  dederunt,  ho- 
minum illorum  excellentium  imitatione  mentem 
suam  conformarunt,  animum  doctrina  exquisita 
excoluerunt,  medicinam  illustrarunt  in  eaque 
admirabiles  exstiterunt  nobis  utilitati,  sibi  ho- 
nori; qui  nisi  ad  maximos  otii  fructus  percipien- 
dos adjuvari  se  vidissent,  animum  ab  eo  studio 
omnino  avocassent  nec  idem  juvenibus  faciun- 
dum  censuissent.  Ac  profecto  summi  viri  om- 
nes qui  celebritatem  suam  famae  amplitudinem- 
que acceptam  referebant  liberalitati  Graecorum 
de  utilitate  medicinae  veteris  uno  ore  con- 
sentiebant; nec  vero  ea  in  bene  existimantium 
invidiam  umquam  deducta  est.  Quod  si  igitur 
judicium  virorum  omnium  doctorum  consensu 
adprobatum  aliquid  valebit,  si  illa  ratio  medici- 
nae fere  a primo  ortu  fluctibus  temporum  tur- 
bulentissimorum agitata  multisque  invidiae  op- 

pressa  injuriis,  numquam  debilitata  aut  fracta 
adversis  fuit  et  violentissimos  impetus  astutiae 
stultitiaeque  furores  importunos  repressit,  si 
denique  pcrsuasnm  nobis  est  humeris  veterum 
nos  sustineri  cognitionemque  omnem  nostram 
solivagam  et  jejunam  sine  ea  facultate  esse; 
nostra  profecto  plurimum  intersit  veterum  me- 
moriam recolere  ab  iisque  traditam  nobis  artem 
tot  et  tantis  praesidiis  rationis  circum  septam 
tueri  omnique  animi  contentione  adjuvare,  non 
in  brevia  et  syrtes  deducere  ut  cursum  suum 
secundissimo  vento  institutum  amplius  tenere 
nequeat.  Hoc  autem  munus  non  solum  nobis, 
sed  patriae  debemus.  Quid  multis?  Aetas  nostra 
spem  magnam  nobis  ostendit,  fore  ut  ea  studia 
jam  jam  reviviscentia  brevi  maxime  floreant 
uberrimosque  laborum  nostrorum  fructus  pro- 
mittant, modone  sint  qui  a falsis  profecti  initiis 
respondeant,  neminem  medicum  ex  medicina 
veteri  exsistere  posse.  A erum  haec  eorum  est 
querela  in  quibus  nullus  est  sensus  humanitatis, 
cupiditas  magna  morborum  medicamentorumque 
nomenclaturam  memoriae  inculcandi;  contra 
eosque  lubenter  diceremus,  nisi  cum  larvis  et 
umbris  luctari  nobis  videremur. 

Nam  si  quis  omnium  saeculorum  percurrat 
memoriam  inde  ab  inventae  medicinae  tempo- 
ribus repetens;  inveniat  profecto  artis  nostrae 
fundamenta  uberrimumque  doctrinae  fontem 
apud  Graecos  exstitisse,  a quibus  pleraque  acute 
cogitata  et  scripta  unde  quidem,  sed  egregie 

sunt.  Quapropter  veteres  sapientiae  nostrae  au- 
ctores, receptiores  gloriae  participes  semper  ex- 
istimans ita  demum  splendorem  arti  nostrae 
maximum  accessurum  sperabam,  si  et  ad  illo- 
rum magnitudinem  consequendam  et  ad  recen- 
tiorum  diligentiam  observandam  et  ad  utriusque 
aetatis  operam  imitandam  nos  compararemus. 
Quam  ob  rem  hominum  illorum  qui  tantam  et 
ingenii  et  doctrinae  admirabilitatem  habebant 
vestigiis  insistamus,  inchoata  ab  illis  persequa- 
mur, fontes  uberes  quos  nobis  aperuere  studiose 
consectemur  cogitationemque  nostram  ad  naturae 
liberalissimae  imitationem  potius  dirigamus,  ut 
nobis  ipsi  senescentes  videamur  operam  non 
temerariam  in  ea  arte  collocasse  quae  in  con- 
servatione salutis  ac  vitae  hominum  evigilare 
debet.  Ac  libri  Graecorum  magna  sane  rerum 
omnium  copia  et  sententiarum  varietate  abun- 
dant nec  ullus  medicinae  locus  ab  illis  prae- 
termissus est.  Neque  vero  id  solum  videmus 
medicinae  contigisse  cui  lumina  non  defuerunt, 
sed  etiam  aliis  artibus  quae  ad  eam  proxime 
pertinent. 

Ad  medicinae  autem  dignitatem  maxime  ad- 
hibenda retinendaque  est  auctoritas  Hippocratis  et 
Aretaei,  quorum  uterque  morborum  formas  prae- 
clare adumbravit  medendique  praecepta  optima 
tradidit.  Ab  Hippo  crateque  chirurgicen  non  minus 
diligenter  tractatam  et  plurima  in  eam  rem  inventa 
esse  scimus,  cujus  et  praeceptis  ea  de  re  deinceps  usi 
et  scripta  illustrantes  Apollonius  Cittienses,  Antyl- 

Ius,  Paullus  et  alii  chirurgicen  haud  vulgariter 
excultam  reliquerunt.  At  in  arte  medendi  maxime 
colenda  illustrandaque  operam  summam  atque 
studium  impenderunt  Asclepiades,  Galenus,  Ale- 
xander Trallianus;  quorum  scripta  quantam  vim 
rerum  pulcerrimarum  contineant  dici  vix  potest. 
Oribasiique  qui  multas  reliquias  scriptorum  de- 
perditorum non  sine  nitore  collectas  nobis  ser- 
vavit nomen  ut  aequum  est  grate  nominamus. 
Neque  vero  contemnenda  sunt  opera  Theopliili, 
Actuarii,  Alexandri  Aphrodisiensis,  Palladii, 
Synesii,  quorum  suam  quisque  partem  medicinae 
habebat  in  qua  maxime  elaboraret.  Et  historia 
naturae  medicamentorumque  cognitio  altissimum 
gradum  excultionis  adepta  fuit  rerumque  tem- 
poris longinquitate  confirmatarum  plena.  In 
qua  re  praestantissimos  fuisse  viros  accepimus 
Aristotelem,  Theophrastum,  etiam  Nicandrum 
et  Dioscoridem,  in  quibus  omnibus  tanta  fuit 
ubertas  doctrinae  ut  ad  eam  nihil  posset  ac- 
cedere. Aristoteles  quidem  non  minus  in- 
genio quam  felicitate  adjutus  in  cognitione  per- 
spicientiaque rerum  naturae  viam  quamdam  est 
ingressus  in  quam  antea  se  dederat  nemo;  et 
permulta  eaque  obscura  quae  ea  ratione  litera- 
rum  continentur  mirifice  enucleavit  multis  quae- 
stionibus acute  propositis  quas  posteritas  dis- 
solveret. Dioscorides,  Galenus,  Aetius,  Paullus 
et  qui  his  sunt  similes  in  medicamentis  eorum- 
quc  virtutibus  cognoscendis  multi  fuerunt  et 
tanta  earum  rerum  scientia  praestiterunt  ut 

nemo  studiis  eos  aeqiiiparare  posset.  Sed  idem 
Galenus  cujus  studia  latissime  patebant,  Rufus 
Soranus,  Theophilus,  Nemesius  quorum  quisque 
singulare  quiddam  consectabatur*  anatomen  et 
physiologiam  ex  umbraculis  eruditorum  in  so- 
lem et  pulverem  mirabiliter  protulerunt;  ab 
hisque  permulta  de  ea  re  sunt  egregie  exposita 
multaque  copiose  disputata  quae  nostris  maxi- 
me noscenda  censuerim.  Denique  ut  alios  prae- 
termittamus scriptores  chemiae  studio  illustres 
qui  et  yetustate  smnma  et  literarum  aliarum- 
que  rerum  similium  gravitate  se  admodum  com- 
mendant haud  indigni  videntur,  quorum  scripta 
situ  et  atro  pulvere  squalentia  renovemus  ac 
praecepta  optima  in  usum  nostrum  adhibeamus. 

• Ex  his  enim  Synesius  quidem,  Zosimus,  Olym- 
piodorus  et  alii  de  rebus  gravissimis  fuse  dis- 
seruerunt in  diversissimasque  vias  observandi  ex- 
periundique  se  dederunt.  Ex  quibus  igitur  bre- 
viter dictis  intelligi  par  est  studia  Graecorum 
in  omnes  fere  partes  medicinae  pertinuisse  ex 
eorumque  scriptis  tamquam  fontibus  doctrinae 
uberrimis  multa  derivari  posse,  quae  non  modo 
nos  scientia  -augeant , sed  etiam  omnibus  qui 
in  hac  vel  illa  parte  artis  nostrae  tabernaculum 
vitae  collocarunt  magnam  vim  rerum  suppedi- 
tant quibus  hortulos  suos  irrigare  possint,  si 
modo  talibus  fontibus  bene  uti  valebunt.  Sed 
quum  mecum  cogito  de  multitudine  medicorum 
veterum  quorum  scripta  ad  aetatem  nostram 
pei venerunt,  in  eam  facile  devenio  sententiam 

ex  eorum  scriptis  et  dictis  quum  intima  vitae 
communis  instituta  maxime  adtingant  etiam 
multa  sumi  posse  instrumenta  ad  scientiam  haud 
mediocrem  sermonis  graeci  domestici  adipiscen- 
dam. Itaque  magnopere  optandum  est  ut  phi- 
lologi et  grammatici  ea  inde  petant  quae  ab 
ipsorum  doctrina  longissime  peregrinata  absunt. 
Verum  tempus  illud  adpropinquat  quum  ista 
omnia  inculta  et  horride  jacentia  largissimam 
fructuum  messem  promittant.  Atque  haec  uni- 
verse a me  dicta  existimari  velim. 

Etsi  itaque  sperabam  quum  me  ad  opus 
hoc  magnum  quidem  et  facile  impeditum  con- 
tidissem  quamvis  rem  aliquam  a vulgi  opinione 
remotam,  sed  tempore  superiore  ab  omnibus 
eruditis  hominibus  perdiligenter  tractatam  rur- 
sus recolerem,  me  operam  et  impensam  non 
prorsus  perditurum  huncque  laborem  meum  tem- 
poribus nostris,  moribtis  et  studiis  quodam 
modo  bene  responsurum,  etsi  non  nesciebam  si 
bibliothecam  graecam  medicam  ad  juventutis 
usum  maxime  adpositain  in  lucem  edidissem 
fore  ut  multorum  medicinae  studiosorum  desi- 
deriis, aliorum  etiam  precibus  occurrerem ; ta- 
men ego  quippe  virium  mearum  imbecillitatis 
haud  nescius  non  sine  timore  eam  operam  tan- 
tae molis  tamquam  primum  laborum  meorum 
periculum  suscepi  nec  potui  profecto  hominum 
vituperationem  devitare,  quum  multa  ipse  de- 
siderarem et  alia  a votis  meis  plane  abhor- 
rentia viderem  a quibus  reprehensionem  non 

abfuturam  optime  sentiebam.  Quum  tamen  non 
ita  simus  vani  popularisque  amatores  aurae  ut 
quid  quisque  de  nobis  et  laboribus  nostris  ju- 
dicet magnopere  laboremus,  quumque  omnes 
qui  se  in  aciem  contulerunt  pericula  ejusmodi 
subterfugere  non  possint;  contra  veritatem  ju- 
dicum aequorum  non  repugnabimus,  quin  potius 
grato  animo  ab  iis  jure  notata  et  reprehensa 
accipiemus. 

Quinque  demum  sunt  anni  quum  in  hoc 
genere  literarum  coepi  plus  operae  ponere,  et 
in  eo  maxime  elaborare  ut  medicinam  veterem 
quam  possem  diligentissime  cognoscerem;  sed 
quum  graecorum  medicorum  libros  horis  sub- 
secivis  mecum  legebam  moles  mendarum  vitio- 
rumque innumerabilium  quae  iis  insperserat 
librariorum  vel  interpretum  ignorantia  saepe 
me  impedire  solebat  quominus  scriptorum  eo- 
rum sententiam  intelligerem.  Ob  hoc  collecta- 
nea ut  vocantur  jam  pridem  institui  in  quibus 
quae  utilia  videbantur  ex  scriptis  illis  excerpta 
accurate  notarem.  Hippocratis  et  aliorum  au- 
ctorum libros  ad  fidem  codicum  maxime  emen- 
davi meo  ipsius  judicio  subinde  interposito,  at- 
que hoc  ante  anno  et  quod  excurrit  quum  ad 
Doctoris  dignitatem  pervenirem  capita  octo  libri 
Hippocratis  de  aere,  locis  et  aquis,  tamquam 
specimen  et  cotem  laboris  mei  exhibui.  Ex 
quo  tempore  quum  injustum  existimarem  rerum 
pulcerrimarum  fundamenta  aetati  nostrae  sub- 
ducere, saepe  mecum  cogitabam  non  inutilem 

quamquam  difficilem  fore  laborem,  si  omnia 
opera  quae  graece  sunt  de  medicina  conjunctim 
ederentur  et  in  uno  quasi  omnium  adspectu 
ponerentur.  IIoc  ut  mihi  proponerem  hortata 
maxime  est  me  mea  discessio  e vita  scholastica 
medicinae  in  alteram  ab  initio  otiosam  quae  in 
medicina  exercenda  versatur.  Nam  quum  illo 
tempore  medicinae  faciundae  caussa  Zwiccaviam 
me  contulissem,  bibliothecam  ibi  haud  exiguis 
instructam  literarum  ornamentis  inveni  cujus 
ad  scrinia  aditum  mihi  patefecerat  Hertelius, 
Rector  Lycei  Zwiccaviensis  optime  meritus, 
vir  clarissimus  mihique  societate  conjunctissi- 
mus. In  hac  bibliotheca  (excipio  alia  opera) 
supellectilia  optima  quidem,  sed  non  multa  me- 
dicinae veteris  reposita  adservantur  quae  maxi- 
mam partem  ab  eruditissimo  illo  Jano  Cornario 
relicta  sunt.  Quo  nihil  gratius,  nihil  optatius 
potuit  mihi  contingere  quum  multa  quae  ad 
eam  rem  pertinent  seposita  jam  haberem.  Quare 
inde  ab  eo  tempore  coepi  de  illa  re  magis  co- 
gitare et  has  plagulas  quasi  prodromos  biblio- 
thecae hujus  nostrae  per  otium  conscripsi. 

Non  desunt  librorum  graece  scriptorum 
editiones  eaeque  ex  aliqua  parte  optimae,  sed 
aliae  in  officinis  librariis  non  amplius  exstant, 
aliae  sunt  ejusmodi  ut  ad  omnium  usum  non 
satis  accommodatae  videantur  nec  in  omnium 
medicinae  deditorum  manibus  versari  possint. 
Plerique  enim  libri  sunt  tot  vitiis  mendisque 
contaminati  vel  ita  misere  interprolati  ut  eorum 

intclligentia  saepe  magnas  liabeat  difficultates, 
vera  sententia 'interdum  erui  non  poscit,  nisi 
aliorum  laboribus  melioribus  accurate  adhibitis. 
Tum  omnibus  fere  scriptis  quae  ex  eo  genere 
in  lucem  prodierunt  latina  aliave  interpretatio 
est  addita,  vel  etiam  commentatio  prolixa, 
quod  quidem  per  se  minime  improbo,  sed  ta- 
men illud  non  vereor  adfirmare , eam  rem 
ip^am  facere  ut  plerique  latinitate  confisi  graeca 
derelinquant  et  rerum  optimarum  mala  interpre- 
tatione aut  obscuritate  ab  eo  studio  deterrean- 
tur, omnesque  libros  tales  nisi  cum  delectatione 
legant  de  manibus  ponant.  Neque  vero  potest 
fieri  ut  quis  mentem  scriptoris  alicujus  alio  ser- 
mone penitus  exprimat;  ac  pauca  ita  translata 
sunt  ut  in  bonis  haberi  possint.  Itaque  omnem 
in  ea  re  operam  male  consumi  dixerim,  praeser- 
tim quum  omnes  ii  qui  medicinae  veteris  studio 
dediti  sunt  ista  adjumenta  non  desiderent  et 
alios  qui  graece  nesciunt  ob  idque  ingenium 
scriptoris  cujus  vis  graeci  cognoscere  numquam 
possunt  illorum  studiorum  odium  capere  soleat. 
Sed  res  sic  se  liabet.  Alii  ut  medicinae  vete- 
ris adsertores  viderentur  libros  praeclaros  edi- 
derunt textu  vitioso  minime  emendato,  paucis 
tamen  notulis  adjectis.  Alii  eam  praestiterunt 
levitatem  ut  si  quae  vitio  laborare  viderentur 
medicinam  intempestivam  adhiberent,  multa 
interpolarent,  conjecturas  conjecturis  adderent, 
quaeque  emendari  debebant  negligenter  relin- 
querent; aliorum  temeritas  fuit  tanta  ut  quae 

minus  inter  se  cohaerebant  libere  tollerent  et 
sua  a mente  scriptoris  aliena  substituerent,  mul- 
tis tamen  etiam  maxime  correctis.  Denique 
non  defuerunt  qui  ut  medicinae  veteris  quo- 
que dictatores  putarentur  vel  potius  lucrum 
facerent  opera  scriptorum  quorumdam  nitide 
recudenda  curarent  interpretatione  non  plane 

contemnenda  addita,  mutarent  formam  volumi- 

num,  textum  graecum  vitiis  scatentem  denuo 
ederent  aliena  benignitate  maxime  confisi.  Sed 
tamen  horum  editorum  sua  cuique  laus  tri- 
buenda est,  quod  optima  consilia  rem  dederint. 
Neque  vero  id  omnibus  videmus  contigisse  ut 
scripta  vetera  arbitrio  suo  deturparent  vel  pro 
instrumento  haberent  quaestum  faciundi;  quin 
etiam  viri  aliquot  maximi  in  scriptis  ejus  ge- 
neris edendis  excellentes  exstiterunt,  et  de  ea 
re  optime  meruerunt,  si  forte  Mercurialis,  Foesius, 
Sprengelius,  Kuehn  et  alii  ingenii  celebritate  non 
minus  quam  laborum  gloria  illustres  in  hoc  nu- 
mero haberi  possunt. 

Quae  quum  ita  sint  adparet,  castigationem 
emendationemque  accuratam  horum  librorum 
temporis  nostri  desideriis  maxime  congruentem 
quidem,  sed  etiam  undequaque  difficillimam 
esse  nec  posse  fieri  ut  scripta  vetera  ab  alienis 
sordibus  repurgemus,  nisi  multis  instrumentis 
uti  liceat.  Quod  tamen  ut  aliqua  ex  parte  ad- 
scqueremur  editiones  omnes  quotquot  conquiri 
a nobis  potuerunt  in  usum  adhibuimus  codicum- 
que et  ab  aliis  et  a nobis  collatorum  lectiones 

varias  diligenter  inspeximus,  sed  ita  ut  si  quam 
lectionem  auctoris  usui  dicendi  vel  verborum 
continuationi  accommodatiorem  invenissemus 
eam  adoptare  non  dubitaremus.  Attamen  in 
tantas  saepe  dubitationis  salebras  incidebam  ut 
quae  mendose  scripta  aut  per  librariorum  ope- 
rarumve  negligentiam  supinam  vel  inscitiam 
vitiata  erant  sine  ullo  adjumento  auctoritatis 
corrigere  coactus  essem;  quamquam  in  ea  re 
timidior  semper  esse  malui  quam  audacior,  quod 
facilius  est  reperire  corruptelas  quam  corruptis 
mederi.  Tantum  igitur  abfuit  ut  me  meis  op- 
tatis in  omni  re  satis  facturum  sperarem,  ut 
potius  multa  viderem  commilitonibus  meis  re- 
linqui ad  castigandum  emendandumque;  quibus 
tamen  ut  certe  viam  minus  salebrosam  pararem 
lectiones  varias  textui  subjungendas  censui. 
Praesidia  ipsa  quibus  usi  sumus  suo  loco  et 
tempore  indicabimus.  Caeterum  scripta  singula 
in  capita  divisimus  ut  quid  quisque  vellet  faci- 
lius invenire  posset;  omniaque  quam  diligentis- 
sime distinximus.  Praeterea  autem  nolebamus 
eorum  precibus  deesse  qui  opera  manu  scripta 
quae  in  bibliothecis  recondita  latent  in  numero 
eorum  quae  sunt  in  lucem  edita  jam  diu  desi- 
derabant. Ob  eamque  caussam  vel  maximam 
dabamus  operam  ut  ea  omnia  ad  manus  nostras 
pervenirent.  Huc  maxime  velim  referri  scripta 
Aelii  Promoti,  Aetii  libros  octo  extremos  quos 
quidem  Weigel  vir  et  ingenii  et  doctrinae 
facultatibus  paratissimus  editurum  se  promit- 

tebat;  opuscula  Callisti,  Constantini  Melitenio- 
tae,  Marcelli,  Mich.  Pselli  et  quaedam  Actuarii, 
Catacuzeni,  Georgii  Sanginaticii  et  aliorum 
multorum. 

Ex  chemicis  possumus  proferre  Synesium, 
Zosimum,  Olympiodorum,  Pelagium,  Stephanum 
Alexandrinum,  Democritum  et  sic  porro ; Archi- 
genem ex  chirurgis,  Heliodorum,  Antyllum,  Ascle- 
piadem, Apollonium  Cittiensem  cujus  libros  tres 
(reliqui  absunt)  de  articulis  manu  scriptos  Flo- 
rentia a de  Furia  accepit  Kuehn,  vir  nominis 
celebritate  perillustris ; Soranum  et  qui  his  sunt 
similes.  In  hac  autem  bibliotheca  nostra  ut  nihil 
deesset  quod  aliquam  medicinae  tractationem  aut 
explicationem  continet,  fragmenta  quoque  medi- 
corum, quorundam  non  contemnendorum  quorum 
scripta  temporum  iniquitate  interciderunt  in 
unum  volumen  collecta  ad  calcem  bibliothecae 
nostrae  adjungere  decrevimus;  et  inter  ea  Pla- 
tonis sententias  medicas  quas  a Lichtenstaedt 
collectas  habemus  suo  loco  positas  voluimus.  At- 
que Aristotelis  et  Theophrasti  scripta  plurima 
in  rem  nostram  quoque  pertinentia  excipient 
libros  Hippocratis  cujus  edendi  initium  fit.  De- 
nique est  nobis  propositum  oeconomiam  Foesii 
ad  studia  medicinae  veteris  pernecessariam 
paullo  limatius  elucubrare  eamque  explicationi- 
bus permultis  locupletatam  maximeque  corre- 
ctam in  lucem  emittere , ut  commentariorum 
nimis  amplorum  aliarumque  rerum  similium  usu 
supersedeamus.  Ac  si  fato  divino  nobis  con- 

tinget  ut  hoc  opus  continuemus  et  ad  finem 
perducamus;  ita  labori  nostro  speramus  Colo- 
phonem imponemus. 

Alia'  sunt  quae  restant.  Lectio  medicorum 
graecorum  ut.  medicinae  studiosos  magis  delecta- 
ret in  eaque  re  valde  adjuvaret,  rerum  medi- 
carum historiam  ab  antiquissimis  temporibus 
usque  ad  Hippocratis  aetatem  repetens  breviter 
exposui.  Jam  operam  dedi  ut  a quibus  initiis 
medicina  profecta,  qualis  apud  antiquissimas 
gentes  et  a quibus  hominibus  culta  fuerit  pro 
virium  mearum  modulo  compendiose  propone- 
Tem,  in  primis  earum  rerum  quae  cognitione 
dignae  viderentur  ratione  habita.  In  qua  tamen 
re  quum  quae  de  veterum  illorum  vita  ac  stu- 
diis sunt  tradita  pleraque  incerta  admodum  et 
suspecta  essent;  is  modus,  ea  ratio  adhiberetur 
oportuit  ut  perpauca  possemus  consectari,  erro- 
res non  effugere.  Sed  tamen  monumentis  ve- 
terum quam  fidissime  usi  fuimus.  Ita  existi- 
mabam fieri  posse  ut  quivis  medicinae  veteris 
aliquam  notitiam  habeat  ejusque  praecepta  di- 
versissima suo  quaeque  tempori  convenienter 
judicet  et  eorum  cum  nostris  comparationem 
recte  introducat.  Itemque  judicabam,  omnes 
qui  eis  studiis  operam  dare  velint  ad  lectionem 
scriptoris  cujuscumque  ornatiores  posse  accedere, 
si  praecipuas  ejus  sententias  antea  didicerint. 
Quare  si  modo  operae  pretium  facturus  sim 
historiam  medicinae  totius  ad  aetatem  usque 
fere  mediam  sensim  persequar  eorum  qui  edi- 

derunt  vel  literis  medicis  praestiterunt  studia 
ac  decreta  maxime  intuens.  Quemodmodum 
igitur  nunc  ad  Hippocratis  aetatem  progressus 
sum,  sic  deinceps  ad  singulos  scriptores  pergam. 
Atque  haec  habui  quae  adjicerem. 

Scribebam  Zwiccaviae  die  Maji  vigesimo. 

MEDICINAE  ANTIQUAE  CONSPECTUS. 


Quemadmodum  quae  in  terris  gignuntur  ad  usum 
cultumque  hominum  omnia  creantur,  ita  natura  provida 
hominis  talem  animum  constituit  qui  in  harum  rerum 
perspicientia  sollertiaque  semper  versaretur  et  eas  quae 
ad  vitae  instituta  necessariae  viderentur  ad  usus  suos 
apte  adjungeret.  Ac  natura  quidem  njhil  omnino  gig- 
nit sine  consilio  tantaque  sollertia  efficit  omnia,  ut 
mirifice  inter  se  conspirent  atque  consonent.  Quocum- 
que enim  oculis  animoque  nos  convertamus,  tantum 
rerum  animadvertimus  concentum  ac  convenientiam,  tan- 
tam ubertatem  varietatemque  omni  jucunditate  consper- 
sam et  continuationem  quamdam  infinitam  earum  ac 
seriem,  ut  aliae  ex  aliis,  omnes  arctissime  inter  se 
nexae  colligataeque  adpareant.  Totiusque  mundi  ad- 
ministratio ejus  modi  est,  ut  res  una  alterius  caussa 
et  nascatur  et  intereat,  caussa  caussae  nexa  rem  ex 
se  gignat  ipsique  homines  hominibus  nati  sint  et  ad 
societatem  salutis  periculique  inter  sese  conjuncti. 
Quod  quum  inde  ab  antiquissimis  temporibus  eruditissimo 
cuique  maximam  numinis  divini  admirabilitatem  pare- 
ret omniumque  rerum  quae  et  extrinsecus  et  intrinsecus 
offeruntur  caussas  ac  leges  inquirendas  sibi  censerent, 
necessarium  maxime  fuit  omnium  veterum  animi  ad 
cognitionem  earum  atque  investigationem  impellerentur. 
Quamquam  autem  a primo  initio  omnis  fere  philoso- 
phia veterum  in  rebus  ante  oculos  positis  ooniesticis- 

que  cernitur,  etsi  illi  veteres  animum  ab  incunabulis 
superstitione  maxima  imbutum  in  rebus  verum  quasi 
occultantibus  et  vanis  subinde  volutarint  ob  idque  ipsi 
in  errores  ablati  rebus  maximis  quas  mente  concipere 
non  possent  pro  manca  et  claudicante  studiorum  insti- 
tutione leges  quasdam  necessitate  naturae  ipsius  im- 
pulsi subjicere  consueverint,  hi  tamen  facilem  habent 
excusationem  nec  ulla  reprehensione  aut  contemptu  ut 
fere  fit  digni  habendi  sunt,  quum  ipsi  diu  multumque 
satis  quaerere  coacti  essent,  nihil  ut  adferrent  adju- 
menti ad  studia  doctrinae,  sed  ut  principium  aliquod 
invenirent  certum  ac  stabile  unde  proficiscerentur  in 
rerum  contemplatione  et  cognitione.  In  quo  quidem 
lapsa  consuetudo  sensuum  quum  saepe  de  via  deflexit 
et  eo  deducta  est,  ut  incognita  haberet  pro  cognitis, 
ficta  pro  sinceris,  falsa  pro  veris;  tum  vero  id  nec  in- 
commodo illorum  accidit,  quod  ob  id  ipsum  singulis 
in  rebus  cautiores  prudentioresque  in  dies  exsisterent. 
Quicquid  vero  hujus  rei  est,  natura  omnium  rerum 
bonarum  creatrix  unum  refugium  veterum  fuit,  quibus 
adtentiores  ad  eam  oculos  habuit  nemo. 

Quam  ob  caussam  in  cognitione  rerum  naturae 
ejusque  legum  quibus  omnia  quae  progignuntur  intere- 
untque  necessitas  ipsius  adstrinxit  multam  operam  col- 
locandam censebant , quaeque  de  ea  observassent  didi- 
cissentque  literis  consignabant  aut  aliis  tradebant , ut 
suis  alienisque  commodis  servirent.  Sed  alius  pro  suo 
quisque  ingenio  aliam  rationem  contemplandi  instituit, 
aliunde  etiam  observandi  capiens  exordium  quo  quis- 
que quae  studio  aift  cogitatione  adsequutus  esset  omnia 
referret.  Ex  alia  autem  ratione  exoriretur  oportebat 
alia  cognitio  rerum  sententiarumque  diversitas  tanta, 
ut  quum  studia  doctrinae  pedetentim  adolevissent  mul- 
tae deinceps  philosophorum  doctorumque  inde  duceren- 
tur familiae.  Quae  quidem  etsi  re  difierentes  eam  ha- 
bebant vim,  ut  res  medica  tamquam  lactens  in  gremio 
matris  hominum  haud  vulgarium  diligentia  liberaliter 

educata  unius  tandem  viri  divini  ingenio  adsiduisque 
studiis  ac  vigiliis  conderetur  et  in  summum  fere  fasti- 
gium proveheretur.  Tametsi  vero  superstitio  tunc  tem- 
poris per  omnes  gentes  aequabiliter  diffusa  hominum 
imbecillitatem  occupaverat  eoruinque  animos  eo  fere 
trahebat,  ut  eas  res  quae  humanae  intelligentiae  vim 
ac  notionem  fugiunt  avide  consectarentur;  aequi  tamen 
arbitri  judicisque  est,  si  modo  veterem  hanc  doctrinam 
tenet,  non  tantum  fateri,  sed  etiam  profiteri,  a Grae- 
cis veteribus  ut  hos  nominem  illam  nostram  scientiam 
ex  tenebris  in  lucem  clarissimam  perductam  ac  mira- 
biliter excultam  esse  eamque  ipsam  ob  caussam  ab  iis- 
dem multa  disci  posse  quae  ignorata  a plerisque  aut 
plane  contempta  et  abjecta  non  nisi  maximo  studio 
consequi  possumus.  Ac  si  vel  maxime  a nostris  sint 
reperta  satis  multa  quae  veteri  docirinae  defuerunt, 
plura  tameA  ab  his  inventa  sunt  atque  perspecta,  quae 
hodie  nec  homo  umquam  reperiat  ullus  nec  facile  imi- 
tatione sibi  comparet;  immo  vero  si  rem  ad  lapidem 
Lydium  vel  ad  libram  exigere  velis,  in  unam  lancem 
imponas  veterum  medicorum  bona,  recentiorum  in  al- 
teram, tum  profecto  veterum  lancem  videbis  tantum 
propendere,  ut  studiorum  nostrorum  tenuitate  eoruin- 
demque  subtilitate  erubescas  aut  vero  exalbescas.  Quid 
plura?  Omnia  a veteribus  nos  accepisse  non  vides  ? 

In  quibus  enim  studiis  tam  misere  elaboramus  et  desu- 
damus, ea  ab  illis  sincere  et  quasi  ad  effigiem  naturae 
scripta  verborum  magna  sonantium  pompa  exornavimus 
eademque  opinionum  conjecturaliumque  rerum  acervis 
accumulantes  tam  lata  fecimus,  ut  qui  medicinae  stu- 
dio se  addixit  ejus  animus  nisi  constans  sit  turba  ea- 
rum huc  illuc  distractus  torpescat  et  nisi  rei  ejus  per- 
taesus hoc  studio  destiterit  totam  illam  medicinam  a 
limine  salutet  intimis  ejus  partibus  plane  non  cognitis. 
Hinc  fit  ut  multi  ubi  auspiciis  gratiosi  medicorum  or-  ' 
dinis  ut  vocatur  ad  Doctoris  dignitatem  provecti  sint 
artis  nostrae  omnibus  religionibus  consecratae  famam 

in  periculum  jiidiciumque  plebecularum  sordidissime ' 
adducant.  Quae  si  ita  sint  nolite  artem  illam  quidem 
tunc  ab  Hippocrate  sine  ulla  ostentatione  ad  naturae 
praecepta  accommodatam,  nunc  verbis  magnificis  fuca- 
tam in  dies  magis  magisque  dilatare  eamque  nullis 
circumscriptam  cancellis  satis  suadentem  quidem  quae 
prosunt  dissuadentemque  contraria  aequi  bonique  facere 
Desinatis  igitur  opiniones  de  rebus  incognitis  praeceptos 
pro  veris  habere  easque  in  medicinam  tanquam  in- pi- 
strinum detrudere;  iimno  vero  acquiescatis  in  iis  quae 
nobis  relicta  sunt  a veteribus,  modo  de  his  sobrie  ju- 
dicetis. More  scilicet  hominum  evenit,  ut  alii  in  ex- 
cogitandis novis  vetera  quasi  decreta  naturae  negligant, 
alii  in  rebus  minutis  sibi  placentes  magna  refugiant, 
aliis  qui  magnos  sibi  spiritus  procacissimamque  adro- 
gantiam  sumunt  in  rebus  quae  non  exiguam  scientiam 
disiderant'  mirificas  latebras  quaerentibus  et  ut  docti 
videantur  sublimia  quaeque  mentis  humanae  imbecillita- 
tem superant  avide  consectantibus. 

Verum  ejiim  vero  ut  vitae  hominis  finem  consti- 
tuit natura,  1 sic  animus  mirabili  celeritate  multa  agi- 
tans ad  eas  fere  caussas  evolat  quae  ipsum  vinculis 
quasi  adstrictum  longius  provehi  non  sinunt.  ; 

Quotus  autem  quisque  nostrum  est  qui  deo  Aescu- 
lapio baculum  illud  nodosum  de  manibus  extorqueat 
et  ejus  dracone  potiatur?  Quisnam  est  mortalium  qui 
vincula  illa  quibus  juncta  inter  se  omnia  cohaerent 
uinquam  resolvat?  Quis  se  confidat  posse  in  intima  re- 
rum naturae  primordia  intrare  ? Quis  poterit  uinquam 
copiam  istam  rerum  quas  naturae  obscuritas  occultavit 
iu  lucem  protrahere,  nisi  ipse  mysteriis  divinis  quum 
omnis  hic  mundus  aedificaretur  initiatus  fuerit  ? Cujus 
vero  rei  lux  profecto  animi  imbecillis  nostri  aciem 
nimio  splendore  praestringit  aut  umbram  solam  intelli- 
genliae  nostrae  angustiis  obtendit.  In  speculatione  igi- 
tur .et  venatione  rerum  earum,  quae  a mentis  captu  re- 
motissimae absunt  tempus  operamque  male  consumere, 


otio  intemperanter  abutentis  hominis  est.  Jam  vero  n< 
ne  artificia  et  argutiae  quae  ita  in  consultudineiii  ho- 
minum facile  illapsae  haerent  artis  dignitatem  repri- 
mant aut  vincant,  illud  quidem  magnopere  optandum 
est,  ut,  si  quis  deus  largiretur,  illos  veteres  naturae 
quasi  ahtistites  ab  inferis  revocare  possemus,  quippe 
qui  hanc  artem  nostram  latius  vagantem  errantemque 
componentes  tutiorem  vitam  hominum  redderent  et  ab 
imperitorum  temeritate  et  a mortis  periculo. 

Quae  si  ita  se  habeant  ad  medicos  veteres,  in  pri- 
mis graeeos  animum  conferamus  eorumque  vias  perse- 
quamur omnes  quibus  putabo  nos  ad  id  quod  volumus 
posse  pervenire.  Ex  eorum  enim  scriptis  et  institutis 
quum  omnis  doctrina  liberalis,  omnis  lucis  fons,  om- 
nis ratio  acuendi  animi  sumi  potest,  tum  veritas  est 
tanta  rerum  , ut  nemo  sine  eo  instrumento  ad  rem  il- 
lustriorem difficilioremque  satis  ornatus  possit  accedere. 
At  quam  multi rsunt  in  numero  tam  exiguo  medicorum 
qui  lucem  refugiant,  timentes  ne  quid  oculis  liat  offen- 
sionis ob  idque  in  tenebris  oblitescant!  Blattarum 
more  vivere  quid  est  aliud  nisi  vitain  vitalem  non 
agere  vel  ejus  bonis  se  privare?  Homines  isti  quidem 
si  animo  cogitarent  quam  facile  in  tenebris  hallucina- 
rentur  vitaeque  periculum  adirent , nihil  nisi  loca  luce 
collustrata  peterent  et  oculi  ipsorum  mire  corroboraren- 
tur. Qua  de  caussa  rationem  illam  fertiliorem  a vete- 
ribus venerandis  institutam  omni  cura  omnique  studio 
teneamus  et  retineamus,  ut  non  nobis  solis,  sed  et 
aliis  prosimus  nec  temerariam  vitam  vixisse  videamur. 
His  saltem  ducibus  et  magistris  egemus,  si  in  arte 
proficere  velimus.  Ad  horum  autem  virorum  summo- 
rum et  doctrinam  et  ingenii  excellentiam  cognoscendam 
aditum  nobis  patefaciet  historia,  quae  tamen  ex  fonte 
ipso  hauriri  debet.  Haec  enim,  ut  Ciceronis  verbis 
utar,  lux  est  veritatis,  vita  memoriae,.. magistra  vitae, 
vetustatis  n uncia.  Quam  igitur  si  comitem  otiique  so- 
ciam adjungamus  ad  studia  nostra,  eam  habebimus  uti- 


litatem  ut  vetera  cum  novis  et  nova  cum  veteribus 
possimus  conferre  deque  praestantia  rerum  quas  tem- 
poris longinquitate  adsiduoque  usu  habemus  compro- 
batas recte  existimare,  inchoata  a veteribus  si  non 
absolvamus  certe  persequamur  ab  iisdemque  frustra 
institutam  disciplinae  rationem  evitemus , homines  eo- 
rumque  mores  ac  vitae  instituta  cognoscamus  et  opti- 
ma quaeque  ad  imitandum  nobis  deligamus.  Ex  earum 
enim  rerum  cognitione  nascatur  oportet  prudentia  poli- 
tiorque  eruditio.  Et  recordatio  rerum  praeteritarum 
jucunda  nobis  est,  praesentium  usus  suavissimus  sen- 
sibus futurarumque  scientia  obscura  aut  clara,  facilis 
aut  difficilis.  Nec  vero  tempus  est  ullum  quod  rebus 
cognitione  dignis  prorsus  vacet  nihilque  habeat  memo- 
rabile. Hinc  igitur  hominibus  eruditio  verique  studio- 
sis utilitas  redundat  tanta , ut  judicium  acuant , augeant 
doctrinam,  sapientiam  consequantur,  Platonis  quamvis 
artis  experientiam  Aristotelicamque  perfectionem;  tum 
etiam  possunt  animum  ad  humanitatem  conformare, 
mores  pravos  et  horridos  deponent,  cives  se  meliores 
ntilioresque  praebebunt.  Et  haec  quidem  hactenus. 

Iam  quum  studia  philosophiae  tantum  valuisse  vi- 
deantur, ut  medicinae  faces  subjicerent  et  ei  plurimum 
lucis  adfunderent  cum  eademque  maximis  divitiis  aucta 
pari  gradu  procederent  et  lapsa  jacerent;  non  are  alie- 
num putamus , eorum  philosophorum  qui  philosophiae 
studio  medicinam  conjunxerint  mentionem  adhibere. 
Quamadmodum  autem  quae  fiunt  quaeque  aguntur  om- 
nia lenibus  principiis  natura  praetexuit,  ita  medicina 
ab  agrestibus  obscurissimisque  profecta  initiis  ex  na- 
turae ipsius  necessitate  ortum  traxit.  Quum  enim  ho- 
mines si  temporis  praeteriti  memoriam  replicare  velis 
quamvis  exiguo  vixissent  corporisque  robora  nec  luxu- 
ria nec  desidia  debilitassent  nullo  non  tempore  morbis 
paterent,  et  quando  tantis  tormentis  dolorum  cruciaren- 
tur ut  consilii  expertes  omnibusque  artis  praesidiis  de- 
stituti herbas  ac  radices  et  alia  quae  essent  in  prom- 

ptu  ad  illos  leniendos  adhiberent  ; naturae  maxime  con- 
sentaneum est,  medicinam  iam  a primo  ortu  generis 
humani  repetendam  esse,  tametsi  illis  temporibus  vix 
ac  ne  vix  quidem  vestigia  ejus  persequi  possumus. 
Certe  autem  quum  viderfent  medicinam  sibi  maxime 
necessariam  esse,  medicamentorum  vim  exspectationi 
aequalem  et  omnia  quae  boni  aliquid  unquam  habuis- 
sent alius  cum  alio  communicabat  aut  memoriae  trade- 
bat. In  qua  tamen  re  naturae  ipsius  liberalitas  homi- 
nibus ostendit  saepius  viam  vim  morbi  opprimendi  vin- 
cendique;  morborum  recens  ortorum  quidem  natura  fere 
talis  est  ut  aegrotus  sciat  sibi  abstinendum  cibis,  quo 
facilius  sine  ulla  ope  medicamentorum  ad  sanitatem 
redeat.  Sed  tamen  saepius  in  gravissimos  morbos  in- 
ciderunt quorum  vim  profligare  non  possent  omnibus 
etiam  quae  ipsis  nota  fuissent  frustra  adhibitis,  ita  ut 
aegroti  hi  sine  ulla  spe  salutis  lecto  adfixi  jacerent. 
Eosque  desperatos1)  aegrotos  in  vico  frequentissimo 
domestici  solebant  exponere,  ut  morbi  naturam  rogati 
a praetereuntibus  possent  curari  qui  simili  morbo  ali- 
quando laborassent.  Quae  consuetudo  vetustate  retenta 
effecit  ut  plerique  in  herbis  ac  radicibus  cognoscendis 
diligentissimi  earum  quoque  vires  observarent;  quibus 
notatis  quid  cuique  prodesset  memoriae  prodiderunt. 
Item  vero  quae  ab  animalibus  instinctu  quodam  naturae 
fieri  videbant  translata  ad  similitudinem  morborum  ho- 
mines invadentium  in  usum  vocabant.  Canis  vorat 
gramen,  ut  alvum  adstrictam  laxet;  anates  et  anseres 


1)  Plutarch.  it  xrAois  T o,  Xn&e  (Hoxmq  p.  1128.  Ed.  Sylb.  Frfti. 
1620.  Maxim.  Tyrii  Platonrci  diaaert.  40.  ed.  Daviaii  p.  410. 
Cf.  Strab.  Geogr.  lib.  XVI.  Ed.  Almelov.  p.  1082.  et.  lib.  3. 
p.  234.  Herodoti  lib.'  I.  c.  197.  Teatam.  nov.  Marci  c.  VI, 
v.  56.  AcJ,  Apost.  c.  5.  v.  15.  L.  C.  Khodiginii  Antiq.  I.ect. 
lib.  XVIII.  c.  22  et  c.  34.  Dan.  Vink.  Amoenit.  pliilologico- 
medic.  gect.  I.  c.  4.  p.  5q.  AcTkermanni  Opugcula  ad  nied.  hist. 
pertin.  p.  161.  Joann.  Langii  Epiat.  med.  lib.  3.  ep.  VI.  p.  q34. 
De  Scotia  idem  dicit  Zahn  de  orig.  et  progr.  medie,  p.  3G. 

utuntur  lapillis  quibus  cibum  duriorem  comminuant. 
Hippopotamus  ')  per  ingluviem  adsiduam  cibis  obrutus 
exit  in  littus  qui  vestiget  arundines  recens  caesas, 
quarum  acutissimo  stipite  in  corpus  adacto  venam  ali- 
quam sibi  vulnerat  et  ex  profluvio  sanguinis  offensa 
sublata  limum  plagae  obducit.  Ibis1 2)  collo  aqua  ex 
IVilo  impleto  eam  partem  rostri  aduncitate  sibi  perluit, 
qua  ciborum  onera  reddi  salubre  est.  Melampus3)  Ar- 
givus quum  ovibus  helleboro  nigro  (veratro  albo)  so- 
lutam alvum  vidisset , ejus  usum  in  corpus  humanum 
aegrotum  transferens  felicissime  curavit.  Homo  ae- 
stuans a nimio  labore  frigidae  cupidus  ex  ejus  usu 
multum  habet  recreationis.  Saluberrima  profluvia  san- 
guinis in  morbis  acutis  sponte  naturae  suborta  sangui- 
nis detrahendi  necessitatem  priscis  indicarunt.  Phe- 
raeus Jason  deploratus  medicis  vomicae  morbo  quum 
mortem  in  acie  quaereret,  vulnerato  pectore  medicinam 
invenit  ex  hoste.  Ac  res  ejus  modi  paene  innumerabi- 
les sunt  quae  veteribus  ad  naturae  praecepta  se  adtempe- 
rantibus  vias  curandi  tradidisse  videantur.  Ex  memo- 
ria4) autem  earum  rerum  medicina  sensim  effecta 
putatur,  ut  recte  Aristoteles  sensit. 

Quae  etsi  ad  cursus  rerum  et  naturae  fidem  ac- 
commodatissima sint,  multum  tamen  disceptatur  inter 
doctos  unde  primus  ortus  medicinae  repetendus  sit. 


1)  Prosp.  Alpini  de  Medie.  Aegypt.  p.  2.  Lugd.  Bat.  1745. 

‘2)  Plin.  8.  27.  Cf.  Pisid.  Cosmurg.  v.  1103  et  Philen.  c.  15.  Alia 
exempla  adferl  Alban.  Toriuus  in  epist.  nuncup.  ad  opusc.  Polybi 
Bas.  1544. 

3)  Virgil.  Bucol.  Ecl.  C.  v.  48.  Plin.  1.  25.  c.  21.  Dioscor.  lib.  4. 
c.  151.  Kaempferi  Amoenit.  exot.  fasc.  VII.  not.  23.  Lemgov. 
1712.  4.  Cf.  Apollod.  Bibi.  De  Jason,  vide  Plin.  lib.  7.  c.  51. 
Cic.  de  nat.  deor.  lib.  3.  Valer.  Max.  1,  8. 

4)  Arist.  Metaph.  lib.  I.  p.  2.  Ed.  Sylb.  Frfti.  1585.  4.  Quinctil. 
lib.  3.  Instit.  orat,  initio.  Tiraquelli  de  nobilitate  p.  190.  u.  39. 
Theud.  Janson.  ab  Almeloveen  Inveni,  nov-anliq.  X.  p.  108, 
Cf.  llipp.  de  veteri  medicina  p.  13.  Ed.  Foef.  1621. 

Multi»  sunt  et  fuerunt  qui  Adainum1)  generis  huma- 
ni parentem  instinctu  inflatuque  divino  ut  singulas 
artes,  ita  medicinam  reperisse  dicerent.  Qua  opinio- 
ne nihil  absurdius.  Moris  autem  hominum  est,  ut  om- 
nibus omnino  hominibus  priscis  sapientiam  a no- 
stra plane  diversam  professis  et  illis  in  quibqs  inge- 
nii elucebat  excellentia  maxima  quaeque  tribuant. 
Itaque  non  nulli  inveniuntur  qui  ex  Hebraeis2)  Mosi 
et  Salomoni  multa  ad  artem  salutarem  pertinentia 
adfingant.  Quorum  doctrinam  nescio  an  magnam  nec 
eo  pertinuisse  nec  quicquam  aliud  nisi  notam  per- 
levem rei  medicae  fortuito  impressam  sibi  habere  fa- 
cile crediderim.  Dicere  enim  quum  Mose  .vitulum  au- 
reum crematum  se  ipse  tradat  idoneum  reddidisse  ad 
bibendum,  eum  peritum  fuisse  chemiae,  ridiculum  est 
atque  absurdum.  Illorumque  disputatorum  qui  omnem 
sapientiam  ex  veteribus  scriptis  eruant  animus  tanto 
vagatur  errore,  ut  etiam  res  a populorum  orientis  do- 
ctrina prorsus  abhorrentes,  sanguinis  quidem  circui- 
tum3) Salomoni  iam  innotuisse  sibi  et  aliis  persuadere 


. ■ r.  . < . . .1** 

1)  Marail.  Ficin.  Orat,  de  laud.  med.,  quae  libro  quarto  epist.  ejus 

T.  I.  op.  p.  735.  inserta  legitor.  Cf,  Ott.  Heurnii  Antiquit 
philosoph.  barbar.  iib.  I.  p.  7.  Lugd.  Bat.  1000.  12.  Suidara 
in  Adam.  , 

2)  Clem.  Alexandr.  strom.  Iib.  I.  p.  343.  Ed.  Sylb.  Justin.  Martyr 
ad  orthodoxos.  Orig.  adv.  Celsum  lib.  I.  Dickinson  Phys.  Vet 
c.  20.  Pfeifferi  Dub.  vex.  Cent.  II.  lib.  2.  p.  248.  Olai  Borri- 
ch.i  de  orig.iiet  progr.  artis  cliem.  p.  47.  D.  Sennerti  de  chy- 
micorum  cum  Aristotelicis  consensu  p.  40.  Wolfg.  Wedelii 
Exerc.  medico  - philolog.  Dec.  IX.  exerc.  I.  Ernesti  tstalllii 
Experim.  p.  006.  Jac.  Scheuchzeri  Phys..  S.  tom.  I.  p.  248 
Cf.  Conring.  de  Hermet.  medie,  lib.  I.  c.  3.  Bayle  Dict.  tom.I. 
art.  Aaron.  B.  Gundling  Hist.  phil.  mor.  c.  7.  p.  03 

3)  Joannis  Pineda  De  rebus  Salomonia  lib.  VIII.  Mogunt.  1013  f 

Theophilus  Cale  Phil.  een  S s n •>?  . 

i .e  i l*u.  gen.  §.  8.  p.  23  , qm  ex  Salomonea  sa- 

pient,a a.t  Hippocratem  medicinam  accepisse,  Platonem  philoso- 
Phmm  Aristotelem  historiam  animalium.,  Nicol.  Fullerus  Mis- 

,V  J ./«•  ‘,  li05-  II. 

5-  21.  ex.  14. §.42  Oorn.  Bentekoe  do  vita  humana  P.  Ii.  §.  10. 

velint.  Idemque  de  Ezechia1)  dicendum  esse  quis  non 
videt  ? Nec  vero  ex  Chaldaeorum  fragmentis  ulla  utilitas 
solida  duci  potest.  Sacerdotes  enim2)  apud  eos  iidern- 
que  philosophi  iisdem  fere  in  rebus  in  quibus  Magi 
apud  Persas  occupati  nihil  nisi  inania  et  portentosa 
consectabantur,  quemadmodum  hodie  videmus  quoddam 
genus3)  medicorum  in  rebus  reconditis  versari  qui  ad 
morem  circulatorum  artem  suam  plebi  venditantes  mor- 
borum vim  divino  quasi  flatu  medicinae  infringere  posse 
sibi  videntur.  Sed  Chaldaei4)  quum  coelum  ex  omni 
parte  patens  atque  apertum  intuerentur  et  trajectiones 
motusque  stellarum  observarent,  eam  scientiam  effecisse 
putantur,  ut  praedici  posset  quid  cuique  eventurum 
et  quo  quisque  fato  natus  esset.  Ex  his  autem  prin- 
ceps3) Zoroaster,  philosophiae  chaldaicae  conditor, 

v.  ' i . 

Paschius  de  inventis  nov  - antiq.  c.  VI.  §.3.  p. 3 1 1 . Cf.  Jo.  Bux- 
torfium  ad  libi'.  Cosri.  P.  1.  p-  32.  Wolfii  Bibi.  Hebr.  tom.  I. 
p.  1050.  qui  Salomonem  de  physicis  dicunt  scripsisse.  Sunt  alii 
quoque  qui  ei  anatomiam  tribuunt,,  ut  \Vittsius  1.  c.  tom.  II. 
exerc.  C,.  p.  161.  Sal.  Ilottingerus  in  Biographia  physico- sacra  s. 
Dissert.  de  vita,  hujus  natura,  essentia,  intervallis  s.  aetatibus, 
cumprimis  de  incommodis  senii.  Tig.  1706.  Wedelii  Diss.  me- 
dico -philol.  dec.  III.  exerc.  III.  de  morbis  senum  Salomonis. 
Otto  Philipp.  Praunius  Poliater  Campidonensis  Diss.,  qua  physico- 
anatomica  analysis  cap.  XII.  Ecclesiastis  sistitur,  vivaque  se- 
nii mortisque  imago  delineatur,  et  inventis  novis  anatomicis 
illustratur.  Cf.  Jac.  Scheuchzeri  Physica  S.  tom.  II.  p.  1016. 

1)  Rabi  Moyse  lib.  3.  Perplexorum  c.  38.  Cf.  Suid.  in  'jRjsxfa?. 

2)  Diodor.  Sicul.  lib.  2.  p.  81.  Sext.  Empir.  lib.  5.  s.  2,  p.  338. 
Ed.  Fabricii,  Gellii  lib.  14.  c.  I. 

3)  Vide  scripta  Hahnemanni. 

4)  Cic.  de  divinat,  lib.  I.  c.  I. 

5)  Plin.  hist.  nat.  1.  30.  c.  1.  et  lib.  37.  c.  10.  Idem.  lib.  7.  c.  10, 
auctor  est  Zoroastrem  eodem  quo  natus  esset  die  risisse.  Justin. 
1,  1.  9.  Francisci  Patricii  Zoroaster  et  ejus  320  Oracula  Chal- 
daica etc.  Harob.  1593.  8.  Henr.  Ursini  dissert.  de  Zoroastre, 
Hermete  Trismeg.  etc.  Norimb.  1661.  8.  Pocockii  Specim.  Hist. 
aral).  p.  147.  Thomasii  Stanleii  Hist.  philos.  orient.  et  graec. 
I>.  XIII.  p-  1113.  P-  XIV.  p.  1160.  I.ambecii  Prodromus  hist. 
literar.  p.  79.  Fabricii  biblioth.  gr.  lib.  I.  c.  30.  et  lib.  8.  c.  9. 

quem  quum  Magorum  nominis  sensum  mutasset1)  ad 
Satanae,  omnium  scelerum  flagitiorumque  auctoris  quasi 
satellites  et  ministros  relegavit  superstitio  rerum  vana- 
rum et  omni  superstitione  plenarum  multitudinem  lite- 
ris prodidisse  dicitur.  Eundem  dicunt  scripsisse  de  of- 
ficio medici , de  viribus  herbarum,  de  lapidibus  et  quat- 
tuor de  natura,  quae  omnia  chaldaice  scripta  se  possi- 
dere gloriatus  est  Franci&cus2)  Picus.  Nec  solmfi  ma- 
gia condita  est  a Zoroastre,  sed  etiam  astrologia.  In- 
super t&men  de  eo  tradita  sunt  tam  incerta  et  inter  se 
pugnantia,  ut  omnem  iis  fidem  derogare  debeamus. 
Tum  apud  Assyrios  in  maxima  fama  doctrinae  fuerunt 
Belus  et  ejus  sacerdos3)  Berosus  Babylonius,  quorum 
ille  quum  coloniam  ex  Aegypto  Babylonem  deduxisset 
sacerdotes  more  Aegyptiorum  instituit  cum  iisque  sidera 
et  alia  quae  his  sunt  similia  diligenter  observavit. 
Berosus4)  vero  astrologus  celeberrimus  et  rerum  scri- 
ptor antiquissimarum  disciplinas  chaldaicas  primus  tra- 
didit Graecis  et  apud  eos  tanto  in  honore  fuit  ut  Oi 
Athenienses 5)  in  gymnasio  statuam  posuerint  lingua  in- 
aurata. Verum  tamen  disciplina  chaldaica  ita  constU 
tuta  fuit  ut  longissime  abesset  a medicinae  studiis. 

Ad  Persas  deinde  cum  imperio  doctrina  omnis 
chaldaica  deportata  est.  Iam  nobis  Persarum  discipli- 
nas et  vitae  communis  instituta  considerantibus  in  men- 


Ed.  secunda.  Oracula  quaedam  Zoroastris  Michaelis  Psellus  pri 
mus  edidit  gr.  lat.  Paris.  1589.-8.  Cf.  Suid.  in  Zoroastr. 


1)  Nov.  Test.  Math.  II.  v.  1,  2. 

2)  Vide  epistolam  ad  Ficinum  datam  quae  legitur  in  nperil.ns 
Joannis  Pici,  p.  249.  Idem  iam  fecerat  Prodici  secta,  ut  te- 
«tatur  Clemens  Alex.  Strom.  lib.  I.  p.  304.  Cf.  Patricii  li- 
brum  ^supra  adlatnm  p.  7.  ubi  summa  illius  epistolae  excerpta 

3)  Diod.  Sic.  lib.  1.  p.  24.  Plin.  lib.  6.  c.  26.  et  lib.  30,  c.  I 

4)  Jos.  Seal, geri  observ.  ad  Kuseb.  p.  248.  Cf.  ejusdem  libr.  de 
emendatione  temporum.  Lugd.  Bat.  1508  f. 

5)  Plin.  7.  37.  Senec.  Nat.  Quaest,  3,  29.  Vitruv.  lib.  0 c 7 

tem  venit  Osthanes  Zavdnshti1)  seu  Zoroastris  prae- 
ceptor omnium  nobilissimus,  quem  ex  Aegypto  in  Per- 
siam decessisse  credibile  est.  Ab  eo  autem  apud  Per- 
sas astronomia  culta  est  et  liber  de  chemia2)  composi- 
tus. Et  alia  Osthani  adfinguntur  quae  commemorare 
non  est  necesse.  Verum  prodita  de  eo  (si  vera  essent 
non  mediocriter  versatus  singulis  in  artibus  haberetur. 
Supersunt  alii  apud  Persas  omnium  sermone  celebra- 
tissimi, quos  tamen  praetereundos  censemus,  quum 
omnes  Persae  ut  ipse  Galenus  dicit  potentiae  divinae 
nimium  aut  omnia  tribuerent.  Et  magia3)  a Chaino 
Chaldaeo  profecta,  recens  a Zoroastre  medicinam  qui- 
dem4;) complexa  dumtaxat  in  fascinis  incantamentisque 
et  aliis  praestigiis  cernitur,  ita  ut  ad  illorum  doctri- 
nam pastorum  carnificumque  ineptiae  ac  fallaciae  pro- 
xime accedant.  Itaque  pergamus  ad  sapientiam  Indo- 
rum. Brachmani5)  autem  sive  Brahminae  ut  hodie  vo- 
cantur omnibus  longe  praestiterunt , quos  eo  putarunt 
sacerdotio  praeditos  ut  deum  iratum  precationibus  pia- 
culisque possent  placare.  Hi  igitur  quum  in  rebus  di- 
vinis et  sacris  semper  versarentur,  in  rebus  ambiguis 
et  aliis  quae  ad  Birumam  referri  solebant  quid  facien- 
dum esset  ab  ipsis  regibus  saepius  consulebantur  vel 
ut  deo  satis  facerent  magnopere  rogabantur.  Caeterum 
constat  inter  omnes , ob  id  quod (i)  carnibus  prorsus 


1)  Plin.  30,  1,  Tertull.  de  anima  c.  57.  Quae  Apulejus  in  I. 
Apologia  adfert  exigui  sitiit  momenti. 

2)  Thoraas  Hyde  in  praef.  ' ad  libr.  de  religione  veterum  Persa- 
rarum.  Reinesius  lib.  II.  var.  lect.  p.  155.  Cf.  Bocliarli  geo- 

1 grapli1.  sacr.  p.  235. 

3)  YVierus  de  praestigiis  daeiponum  etc.  2,  3- 

4)  Plin.  30,  1,  3.  Rupert.  ad  Flor.  1,  3.  p.  108.  Tacit.  Ann.  0,21. 

5)  Porphyr.  de  abstinentia  lib.  4.  §.  17. 

G)  Palladins  de  gentibus  Indiae  et  Brachmanibus.  Ambrosius  de 
moribus  Bracbmanorum.  Auon.  de  Bragmanibus  junctim  edidit 
Kd.  Brissaeus.  Lond.  1GG5.  8.  Cf.  Ilalleri  Bibi,  botan.  tora.  I. 
p.  5.  Bluiuenbacliii  Introd.  in  hisl-  med.  p.  12.  Cf.  etiam  Spe- 

abstinerent  eos  de  solis  plantis  vivere  solitos  indeque 
in  earum  cognitione  haud  mediocriter  versatos. 

Idem  vero  de  gymnosophistis  dicere  licet.  In  his 
Buddas  *)  sectae  inter  Hylobios  conditor  maximis  inge- 
nii et  doctrinae  laudibus  celebratur,  qui  quis  fuerit 
nec  liquet  nec  certi  quicquam  potest  statui  de  ejus  ra- 
tione peculiari  philosophandi.  In  qua  secta  maxime 
excelluit  Dandainis* 1  2)  quem  Mandanin  adpellat  Strabo,, 
qui  cum  discipulis  suis  in  eo  multum  elaboravit  ut 
temperantiam  cum  animi  fortitudine  conjungere  disce- 
fent,  vitae  quoque  mirabili  munditie  adjuncta,  quod 
iis  tamquam  fundamenta  sapientiae  contineri  putarent. 
Ad  eorum  numerum  se  aggregavit  Sphines,3)  graece 
Calanus,  qui  animi  et  fortitudine  et  magnitudine  insig- 
nis more  se  gentis  accedente  morbo  quem  ferre  turpe 
existimabat  vivum  comburi  voluit.  Hic  quum  adscen- 
deret  in  rogum  ardentem : 0 praeclarum  ,4)  inquit,  dis- 
cessum e vita , quum  ut  Herculi  contigit  mortali  cor- 
pore cremato  in  lucem  animus  excesserit ! Atque  in 
his  studia  Indorum  versantur. 

Nunc  vero  quid  disseram  de  Arabibus  ingenii  ele- 
gantia clarioribus  quam  doctrina  illustrioribus , a quibus 
Pythagorain5)  artem  divinandi  ex  volatu  et  garritu 
a\ium  accepisse  tradunt?  Neque  tamen  quantulumcum- 


cimen  sapientiae  Indor,  vet.  gr.  et  lat.  edid.  Godofr.  Starckius. 
Berol.  1097.  8. 

1)  Hieronymus  contra  Jovinian  f.  22.  6.  Cf.  Tollii  Insign.  itin. 
Ital.  p.  ]37.  Maturini  Veiss.  Ia  Croze  Histor.  Christianismi 
Indor,  p.  0-15  .et  Ciem.  Alex.  'lib.  I.  strom.  p.  305.  ubi  eum  ait 
ut  deum  honorari  ab  Indis. 

2)  Brucker  Hist.  erit.  phil.  p.  203. 

3)  Aelian.  Var  hist.  lib.  2.  c.  41.  ubi  inquit,  ejus  in  honorem 
postea  ab  Alexandro  M.  certamina  musica,  equestria  et  pugila- 
tus mstuta  esse.  Et  lib.  5.  c.  6.  Arrian.  de  R.  G.  Alexandri. 

4)  Cic.  de  divi,,.  1.  23.  Cf.  Valer.  Max.  lib.  I.  c.  extr.  et  Suidam. 

5)  Porphyr.  in  vita  Pythag.  s.  2.  p.  14.  Ed.  Kusteri.  Pl.ilostratus 

in  vita  A poli.  lib.  I.  c.  14.  Scheffer  de  philosophia  Italica,  c.  5. 
p.  30. 

<],ie  in  me  situm  est  ab  his  rudimenta  medicinae  po- 
tere  liceat , quamquam  ex  eorum  sabianismo  seu  Zabio- 
rum  historia J)  Mose  Maimonides  clarissimus  Judaeo- 
rum medicus  sua  deprompserit.  At  non  desunt  qui  in 
Sinensibus  quidem1 2)  doctrinam  aliquam  medicam  fuisse 
existiment,  quum  rex  eorum  Haangti  libros  non  nul- 
los de  re  medica  confecisse  feratur.  Ac  Sinenses  ut 
memoriae  proditum  est  spiritus  quosdam  quibus  calor 
corpori  innatus  et  vita  sustentaretur  viginti  quatuor  ho- 
ris quinquagies  per  vasa  circumire  ad  quinquaginta 
signa  coelestia  in  animum  inducebant.  Pulsuum3)  quo- 
que quibus  arteriae  micant  scientiam  subtilissimam  te- 
nuerunt, quorum  singulis  generibus  singula  medica- 
menta adhibenda  putabant  paucis  eorum  contenti;  in 
primis  tamen  flatuum  rationem  habuerunt.  In  morbis 
externis4)  acupunctura  quae  vocatur,  cauteriis  aliisque 
rebus  uti  solebant.  Sinenses  igitur  cum  Aegyptiis  acu- 
puncturam  primi  adhibuerunt,  quamquam  a rationali 
ejus  notitia  et  usu  alienissimi. 

Phoenicibus5)  autem  quum  ultro  citroque  plurima- 
rum rerum  essent  commercia  nec  potuit  occasio  deesse 
animum  ad  studia  humanitatis  lite  rarum  conformandi 
optimisque  doctrinis  excolendi.  Hinc  in  Phoenice  non 


1)  Moreh  Nebhochim  P.  III.  c.  29.  Cf.  Hottingeri  Smegma  orien- 
tal.  p.  39.  Julii  Bartoloccii  tom.  IV.  p.  105.  Wolfii  Bibi.  hebr. 
tom.  1.  p.  863. 

2)  Andr.  Cleyeri  Specimen  medicinae  Sinicae  Frfti.  1082.  '4.  Jo. 
Bapt.  du  Halde  Deseription  • de  la  Chine.  Vol.  III.  p.  461.  seq. 
Cf.  Eberhard’8  Geschichte  der  Philosopbie  §.31.  De  Pauw 
Itecherches  philophiques  sur  les  Egyptiens  et  les  Chinois.  Berl, 
1773.  II.  Vol.  8. 

3)  Gruner.  Semiot.  gen.  p.  657.  ubi  Sinen»ium  multitudinem  pul- 
suum adfert. 

4)  Wilh.  ten  Ithyne  Dissert.  de  arthritide  c.  mantissa  schematica 
de  acupunctura  etc.  Lond.  1683.  8.  Kaempferi  Amoen.  exot. 
Lemgov.  1712.  4.  p.  582. 

5)  Heumaimi  Acta  philosoph.  Vol.  II.  p.  188.  Dav.  Baieri  Dissert. 
dc  Phoenicibus  eorumque  studiis  et  inventis.  Jenae  1709. 

modo  artes  et  studia  optima  quaeque  literarum  juxta 
mercaturam  latissime  patentem  maxime  quondam  flo- 
ruerunt, sed  etiam  multae  disciplinae  inventae  sunt 
aut  subtilius  excultae.  Ex  ea  autem  gente1 2)  Mochus 
Sidone  oriundus  artium  quarundam  inventarum  gloria 
excellens  atomorum  principia  ex  quibus  omnia  nasce- 
rentur primus  repetisse  fertur.  Quam  rationem  ab  eo 
inchoatam  deinde  Leucippus  et  Democritus  absolverunt. 
Hinc  omnes  Graeci  studiis  literarum  maxime  delectati 
in  eam  regionem  tunc  confluxerunt.  Ipse  quoque  Py- 
thagoras quum  Mochi  mysteriis  initiatus  esset  in  ejus 
disciplinas  omnem  curam  cogitationemque  contulit,  ut 
in  monadum  inventionem  incideret.  Itaque  non  pos- 
sum cum  Cudwortho  consentire , qui  Pythagoram  putat 
monadus  suafc  a Mocho  accepisse.  Praeterea  credunt 
quidam , Mochi  doctrinam  tantum  apud  alias  gentes  va- 
luisse, ut  in  Graecia  quidem  Empedocles  Agrigentinus,  • 
Anaxagoras  Clazomenius  et  alii  pro  suo  quisque  inge- 
nio accepta  ab  illo  adsidua  cogitatione  persequuti  alias 
rationes  doctrinae  invenirent.  Tum  non  est  praeter- 
eundus -)  Sanchuniathon  philosophus  et  rerum  veterum 
Scriptor,  qui  historiam  Phoenicum  quae  jam  pridem  in-  - 
tercidit  singulari  studio  veritatis  confecisse  nec  non 
herbarum  vires  cognovisse  fertur.  Hic  etsi  pleraque 
omnia  ex  commentariis  Thootii  excerpta  prodiderit, 
duhium  tamen  non  est  quin  ejus  ratio  de  rerum  gene- 


1)  Sext.  Empir.  adv.  phys.  lib.  I.  p.  621.  Ed.  Fabr.  Jamhlich.  in 
Vit.  Pylhag.  c.  3.  p.  33.  Ed  Arcerii  Theodoreti.  Frisiae  1598. 
Cf.  Athenaei  lib.  3.  c.  3G.  Vossii  hist.  gr.  lib.  3.  p.  390  et 

Cudworthi  Syst.  intellect.  §.  G.  p.  9.  qui  hac  de  re  doctissime 
disserit. 

2)  Euseb.  de  praep.  evang.  lib.  I.  c.  9.  Theoderet.  de  cur.  Graec. 
adfect.  serm.  II.  Bocharli  geogr.  S.  P.  II.  lib.  2.  c.  17.  p.  855. 
seq.  Ursin.  de  Zoroastr.  Herin.  Trism.,  Sanchun.  exerc.  III. 
Richard  Cumberland  Review  of  the  Cosmogenia  of  Sanchuniathon. 
Daniel  Huetii  Demonslr.  Ev.  Pr.  IV.  p.  50.  seq.  70.  seq.  Con. 
ring.  de  med.  hermet.  c.  I.  p.  5. 


ratione  portentis  referta  animos  eruditorum  vehemen- 
tius impulerit  ad  agendum  aliquid  cogitandumque.  Qua 
de  caussa  ejus  operum  jactura  hodie  graviter  ferenda 
est. 

Quum  vero  in  meridiem  ex  oriente  studia  sapien- 
tiae migrassent,  gens  Aegyptiorum  insolens  quidem  ac 
vana,1)  naturae  fertilitate  omniumque  rerum  caetera- 
rura  copia  circumfluens  in  artibus  et  singulis  partibus 
philosophiae  tamquam  ex  incunabilis  acceptis  multum 
versabatur.  Ac  licet  Aegyptii  animum  vanis  ineptisque 
opinionibus  impeditum  ab  anili  superstitione  commenti- 
tiorumque  numinum  cultu  avocare  non  potuissent,  glo- 
riam tamen  literarum  tantam  nominisque  celebritatem 
adepti  sunt,  ut  Orpheus  omnium  ore  tritissimus,  Tha- 
les, Pythagoras,  Democritus  aliique  Graeci  et  ingenii 
et  doctrinae  praesidiis  paratissimi  eos  discendi  caussa 
adirent.  Omnium  autem  artium  aegyptiacaruin , etiam 
medicinae  auctorem  fuisse  et  inventorem  Thoyth  quem 
graece  dicunt  Hermetem,  plerique  omnes  confabulan- 
tur. Qui  apud  Osiridem  ut  tradit  Diodorus  in  tanto 
honore  fuit,  ut  ab  eo  saepius  consuleretur,  quod  per- 
spicacissimus esset  in  excogitandis  humanae  vitae  com- 
modis. Idemque  auctor  plura  alia  scribit  de  Thoyth2) 
quae  adjicere  non  est  instituti  nostri.  Illud  tantum 
adjiciendum  puto,  ab  eodem  permulta  scripta  fuisse, 


1)  Isocrat.  in  Busirid.  p.  530.  Ed.  Hieron.  Wolfii.  Bas.  159-1. 
Theocr.  Idyll.  17.  v.  79.  et  seq.  Aramian.  22.  40.  ubi  et  reli- 
gionem eorum  describit.  Cf.  Juvenal.  Sat.  15.  Plin.  Paneg. 

c.  21.  Lucari.  5,  58.  Hirtii  B.  Alex.  c.  24.  Curt.  4,  I,  30. 
Vopisc.  in  Satum,  c.  8.  ubi  dicit  de  studiis  quibus  maxime  de- 
lectati Aegyptii  fuere.  Macrob.  Soran.  Scip.  1,  19.  Herodian. 
4,  9.  Gruteri  Thcsaur.  Crit.  p.  319.  Cael.  Rhodig.  9,  3. 

2)  Jamblich.  de  myst.  Aegypt.  sect,  VIII.  c.  I.  Cf.  I rsin.  I.  c. 
exerc.  II.  S.  2.  p.  80.  seq.  Conring.  I.  c.c.  7.  Schulz.  hist.  med. 
Per  I.  s.  I.  c.  1.  Cleric.  L,histoire  de  Ia  medicine  Llr.  I. 
ejiap.  5.  Dan.  Vink.  1.  c.  sect.  I.  c.  I.  SprengePs  pragm.  Gesch. 

d.  Arzneik.  t.  I.  s.  I.  p.  39.  Ackerm.  Instit.  hist.  med.  c.  2.  §.11. 

in  quibus  versatissimus  Manetho  *)  et  omni  sapientiae 
genere  excultus  ille  quidem  nonnulla  ad  artem  salutarem 
pertinentia  invenerit  eaque  omnia  monumentis  prodide- 
rit. Quae  etsi  integra  non  exstant,  solis  tamen  minutiis 
portentisque  nos  carere  mihi,  facile  persuadeo.  Osiridi 
quoque  quem  alii  pro  Jove  supero  habent,  alii  pro  ejus 
filio,  et  medicinae  .et  chemiae  inventionem  tribuunt. 
Ejus  nomen  fictum1 2)  graeca  interpretatione,  ut  qui  suis 
radiis,  velati  pluribus  oculis  terram  ac  mare  lustraret, 
multos  oculos  habentem  TroXviCpSaX/^ov  dixere.  Idem  quod 
agriculturam 3)  Aegyptios  docuisset  pro  deo  cultus  vide- 
tur. Et  Osiridis  uxorem  Isidem 4)  rerum  medicarum 
inventricem  praedicant , a qua  , natus  Horus , graece 
Paeon  medicinam  acceptam  coluisse  traditur.  Nec  de- 
sunt qui  adfirment, 5)  ab  Api  ante  quam  Jo  in  Aegyptum 
venisset , medicinam  esse  inventam.  Utut  vero  res  se 
habeat,  certum  est  ab  Aegyptiis  ad  semideos  suos  me- 
dicinae initia  relata  fuisse,  licet  Aesculapius  apud  eos- 
dem maxima  in  laude  fuerit.  His  igitur  omnibus  dili- 
genter perpensis  quis  primus  fuerit  artis  salutaris  re- 
pertor deus  aliquis  viderit.  Neque  vero  ignoramus  qui 
rerum  gerendarum  curam  habebant  eorum  animum  ab 
omni  medicinae  studio  non  abhorruisse,  etsi  omnis  ista 
doctrina  tot  tantisque  portentis  et  ineptiis  referta  sit  ut 


1)  Aelian.  hist.  anim.  lib.  10.  c.  10.  Cf.  Fabric.  bibi.  gr.  lib,  3. 
c.  20.  Borrich.  de  ortu  et  progr.  ehem.  p.  05. 

2)  Diod.  Sic.  I.  2.  Heurn.  Philos.  Barb.  p.  41  — 57.  Macrob. 
Saturn.  1.  21.  p.  320.  Ed.  Meursii.  Cf.  de  ejus  laude  med. 
Cicer,  de  divin.  lib.  2.  c.  59.  Plutarch.  in  Is.  et  Osir.  et 
Dempster.  in  Paralip.  ad  Rosin.  Antiq.  Rom.  lib.  2,  c.  21. 

3)  Tibuli.  1.  8. 

4)  Tibuli,  lib.  I.  Eleg.  III.  v.  27.  Vink.  I.  c.  c.  I.  §.  C.  Reines. 
Syntagma  Inscript.  Class.  I.  n.  CXXXII.  Cf.  Fabretti  Inscript. 
Rom.  c.  IV.  et  Richard.  Meadii  Diss.  de  nummis  quibusdera 
a Smyrnaeis  in  medie,  honorem  percussis.  1725. 

5)  Clera.  Alex.  lib.  I.  strom.  p.  307. 

certi  quicquam  statui  nou  possit.  Cujus  quidem  rei 
testimonio  sunt  opera  sacra  in  quibus  saepe  iit  mentio 
medicorum,  in  primis  eorum  qui  Jacobi  patriarchae  cor-  • 
pus  jussu  Josephi  protegis  aromatibus  condierunt.  Sed 
omnium  adsensu  comprobatum  est,1)  Aegyptios  cada- 
veribus secandis  operam  dedisse,  ita  tamen  ut  cadavera 
condiendi  peritiores  evaderent,  non  studio  artem  salu- 
tarem augendi  vel  illustrandi  permoti. 2)  Instituto  autem 
et  lege  sancitum  erat  ut  singulis  morbis  singuli  medici 
adsignarentur , ut  qui  non  ex  artis  rationisque  regulis, 
sed  jex  lege  scripta  medicinam  facerent  et  ubi  a lege 
decessissent  poenam  peccati  luerent.  Hinc  alii  ut  ex 
Herodoti  scriptis  videmus  oculorum  fuerunt  medici,  alii 
capitis,  alii  dentium,  alii  alvi  vicinarumque  partium, 
alii  occultorum  morborum.  At  ars  ipsa  et  sacerdotibus 
et  scribis  sacris  concessa  fuit,  ut  apud  Laertium  licet 
videre  narrantem,  Platonem3)  in  Aegypto  aegrotantem 
a sacerdotibus  sanitati  restitutum  fuisse.  Caeterum  cura- 
bant morbos  jejunio  vel  vomitu,  idque  aut  quotidie  aut 
ternis  diebus  aut  quaternis  interjectis,  quod  omnes 
morbos  existimarent  ex  ciborum  abundantia  aut  cor- 
ruptione creari.  Eam  ergo  optimam  rationem  curandi 
esse  quae  morborum  principia  auferret.  Praeter  haec 
utebantur  quoque  herbis,  clysmatibus,  balneis  et  un- 
guentis, sanguinis  detractione  interdum  adjuncta.  Haec 
narrata  si  nullam  vel  exiguam  habebunt  fidem,  dubium 
non  est  viros  omni  virtutis  laude  illustres  arti  medendi 
operam  dedisse,  qui  alioquin  ne  notitiam  quidem  veram 
ejus  adsequuti  essent.  Nam  moris  veterum  est  ut 
in  quibus  se  putant  excellentes  quasdam  et  singula- 


1)  Gruner.  de  Aegypt.  veter.  Anatome  in  Anni.  ad.  antiq.  med.  etc. 
Uratislav.  1774.  Cf.  Borrich.  Hermet.  Aegypt.  et  Chem.  sa- 
pient. ab  H.  Conringii  animadversionibus  vindicat,  etc.  Hafniae 

1071.  4. 

2)  Diod.  Sic.  lib.  f.  c.  28.  Herod.  lib.  2.  et  3. 

3)  Laerf.  lib.  3.  s.  G. 

res  virtutes  perspicere  eos  suspiciant  omnibusque  effe- 
rant laudibus. 

Supersunt  et  aliae  gentes  animi  hebetudine  moribus- 
que Inurbanis  notiores  quam  eruditionis  laude  clario- 
res, de  quibus  tamen  taceamus.  Neque  etiam  de  J) 
Anacbarsi,  T exaride,1  2)  Zamolxide  ex  Scythis  dicendum 
existimamus,  de  quibus  incerta  et  incredibilia  tradita 
sunt.  Quam  ob  caussam  transituri  sumus  in  Graeciam. 
Quam  obscura  autem  et  quot  quantisque  mysteriis  obruta 
rudimenta  medicinae  hucusque  fuerint,  quam  densa  ca- 
ligine singula  studia  literaruin  mersa  delituerint,  quam 
obscurissime  sub  crepusculo  quasi  ex  distanti  igniculos 
medicinae  ab  oraculis  multifariam  petitae  cernere  li- 
cuerit; tam  praeclare  caligine  ista  sensim  evanescente 
hanc  quidem  e tenebris  in  lucem  emergentem  veritatis- 
que genium  ac  vitam  ut  ita  dicam  adspicientem , tam 
velociter  in  dies  crescentem  observationum  etsi  vul- 
garium, sincerarum  tamen  accessione,  tam  eximie 
tandem  simpliciterque  unius  viri  divino  ingenio  et  sin- 
gulari sedulitate  conditam  atque  ex  servitute  quasi  in 
libertatem  vindicatam  in  felicissima  illa  terra  cognosci- 
mus ex  monumentis  veterum.  Graecia  enim  ut  fertili- 
tate terrae  omniumque  rerum  ubertate  luxuriat  et  coeli 
lenitate  temperata  viget,  ita  singularum  artium  literarum- 
que  altrix,  medicinaeque  conditrix  atque  cultrix  gloriose 
nominanda  est.  Quod  etsi  maximam  nobis  pariat  Graeco- 
rum admirabilitatem,  omnia  tamen  ex  altera  parte 
collocata  si  spectaveris  naturae  ipsius  opportunitas  ac 
liberalitas  genuisse  videbitur.  Quum  enim  tam  naturae 
et  terrae  amoenitatibus  ac  fecunditate  eximia  quam 
doctrinae  studiis  quae  ibi  longe  maxime  florebant  ad- 


1)  Plutarch.  sept.  supieht.  conv.  p.  148. 

2)  Cf.  Lucian.  de  Toxar.  Le  Clere.  1.  c.  lib.  2.  c.  4.  De  Zamolx. 
perpauca  tradit  Laert.  lib.  8.  s.  I.  n.  I.  et  Slobaei  de  doni,  et 
servi»  serm.  00.  Ej.  de  sanitate  serni.  99.,  quae  lectu  dignissi- 
ma deprompta  sunt  ex  Platon.  Charmid.  p.  214.  F.d.  «as.  155G, 

ducti  pleri  que  omnes  qui  contemplandi  discendique  cu- 
piditate ardebarit  ex  remotissimus  coloniis  confluerent 
ac  patriam  doctrinam  secum  deportassent,  quum  Graecis 
ob  id  ipsum  cum  omnibus  gentibus  doctrinae  studiis 
moribusque  et  vitae  institutione  disjunctis  sempiterna 
commercia  literarum  essent,  quum  ipsi  quoque  praecla- 
ris ingeniis  natura  instructi  essent;  necesse  fuit  animi 
eorum  in  dies  magis  magisque  -excitarentur  in  diver- 
sissimarumque  rerum  considerationem  intenti  omnibus 
modis  excolerentur  ac  singulis  artibus  certatim  imbue- 
rentur. Hoc  igitur  modo  facile  potuit  fieri,  ut  Graecia 
tamquam  communis  locus  omnium  studiorum  prae 
caeteris  terris  altissimum  gradum  culturae  perfectionis- 
que adsequeretur.  Sed  quum  Graeci  gentibus  haud 
parva  superstitione  imbutis  permultum  uterentur,  non 
mirum  est  si  animi  ipsorum  quoque  ita  adficerentur  ac 
disciplinae  non  nulla  a sana  ratione  prorsus  abhorrentia 
sibi  haberent  intermixta.  Nam  ut  apud  reliquas  gentes 
antiquissimas,  sic  apud  Graecos  deinde  suscepit  vita 
omnium  consuetudoque  communis,  ut  caussas  rerum 
quas  videre  ipsis  non  licuerit  numini  divino  vel  per- 
sonis adfictis  superstitio  pia  tribueret  aut  ob  beneficia  quae 
divina  habuissent  excellentes  viros  in  coelum  fama  ac 
voluntas  tolleret.  Hinc  Apollo,  hinc  Prometheus',  hinc 
Aesculapius  et  alii  paene  innumerabiles. 

Tantum  autem  abest  ut  quae  de  his  rebus  prodita 
a veteribus  sunt  omnia  vera  esse  credamus,  dicemus 
etiam,  si  non  omnia,  tamen  pleraque  pro  fabulis  ha- 
benda, quae  quid  significent  nemo  nostrum  uinquam 
eruat.  At  vero  si  quis  quae  fieri  non  posse  nobis  vi- 
deantur fieri  posse  argumentis  ostenderit,  quibus  per- 
moveri possint  ii  qui  nec  ea  levitate  sunt  ut  incredibi- 
lia credant  nec  temeritate  tanta  ut  quae  fieri  nequeant 
fieri  velint;  is  demum  vicerit,  homines  illos  quidem 
divinam  naturam  adeptos  cum  deo  ipso  familiariter 
conjunctissimeque  vixisse  et  ah  eo  omnia  accepisse 
commodis  ac  saluti  generis  humani.  Sed  ut  ad  rem 

redeamus , Prometheus,  Japeti  filius,  sapientia1)  aegy- 
ptiaca  eruditus  primus  omnium  ut  plerasque  artes,  sic 
medicinam  in  Graeciam  introduxisse  credebatur.  Tum 
Orpheus,  Lini  discipulus,  artis  medicae  peritia  egregia 
enituit,  qui  si  fabulis  fidem  adhibeamus  potuit  tantum 
efficere,  ut  aegrotos  deploratos  et  jam  jam  animam 
agentes  sanitati  restituerit.  Quo  quidem  videtur  ad- 
indere illa  fabula,  qua  constat  Orpheum  quum  Eurydice 
uxor  orci  faucibus  abrepta  esset  ad  inferos  descendisse 
citharaeque  pulsibus  eam  in  vitam  revocasse.  Ab  eodem 
libros  quosdam  qui  in  re  medica  versantur  confectos 
esse  tradunt  auctores.  Orpheum  deinde  Musaeus,  ipsius 
discipulus  et  omnes  celebritate  nominis  longe  superans 
excipit.  Is  arte  medendi  aliisque  rebus  insignis  inter 
alia  morborum  curandorum  praecepta  scripsisse  memo- 
ratur ab  Aristophane.  Quod  quidem  licet  argumentis 
satis  ostendi  nequeat,  non  tamen  incredibile  est  illum 
more  theologorum  philosophorumque  artem  exercuisse. 
Quae  qualis  fuerit  quivis  facile  videt.  Eumdemque 
illum  pariter  atque  Homerum  edidisse  multa  de  viribus 
herbarum  testatur  Plinius. 


Ad  eorum  numerum , se  aggregat  Melampus  Argi- 
vus, -)  Amythaonis  et  Aglaiae  filius,  qui  ingenii  sol- 
lertiam cum  tanto  studio  literarum  junxit,  ut  non  modo 
\aticinandi  facultate  aliisque  artibus  quae  ei  sunt  simi- 
les, sed  etiam  medendi  arte  permultum  valeret.  Hinc 
quoque  proverbium  illud3)  enatum  est,  ut  res  perceptu 
difficilis  dicatur  Melampode  et  Pollete  indigere.  Me- 
lampodis  autem  aures  lambendo  effecerunt  dracones, 
ut  avium  aliorumque  animantium4)  voces  inlelligeret; 


1)  Aeschyli  Prometh.  v.  454. 

2)  Le  Clere.  I.  c.  P.  I.  Iib.  I.  c.  9.  p.  27.  Schulz.  hist.  med.  P. 
I-  s.  I.  c.  I.  p.  88. 


3) 

4) 


Marin.  in  Vita  Procli  c.  10.  Suid.  in  hoc  verbo.  Schol.  Ho- 
mer.  ad  Odyss.  0.'  V.  225.  et  L'  289.  Synes.  de  insomn. 
Appollod.  Bibi.  Iib.  I.  Schol.  Apoll.  in  lib.  I.  Argon.  Schol. 

Pmdar.  in  Py(h.  4.  PlJn.  lib.  10.  c.  70.  Cf.  Fabric.  Bibi.  gr. 
Vol.  I,  p.  99, 

nam  ab  illis  peritiam  vaticinandi  quasi  inspirari  adfir- 
mant  veteres.  Itaque  Anticlides  quoque  apud  Homeri 
Scholiasten  de  Helena  et  Cassandra  narrat,  quum  iis 
angues  meatus  sensuum  lambendo  expurgassent  divinam 
scientiam  illas  esse  consequutas.  Adde  quod  Melampus 
artem  salutarem  tanto  cum  fructu  factitarit,  *)'  ut  Proeti 
Argivorum  regis  filias,  Lysippen,  Iphinoen  et  Iphianas- 
sam furore  uterino  ut  videtur  cum  moria  decem  jam  an- 
nos correptas,  etsi  duas  tantum,  sacro  mysteriorum  et 
naturali  usu  hellebori  ad  sanitatem  reduxerit,  licet  Sex- 
tus Empiricus  Polyanthi  Cyrenaei  auctoritate  prodat  illas 
ab  Aesculapio  sanatas  fuisse.  Morbus  earum  talis  fuit 
ut  se  boves  crederent.  Neque  vero-  desunt  qui  hanc 
rem  ad  alium  Melampodem  referant  pastorem,  qui  quum 
capras  pasto  melampodio  purgari  animadvertisset  earum 
lacte  dato  Proetidas  furentes  sanarit.  Sed  omnes  inter 
se  consentiunt,  illum  Melampodem  unum  eumdemque 
fuisse.  Quum  autem  Melampus  inde  ab  illo  tempore 
HtxS-agTy;  cognominatus  maximis  illis  beneficiis  Argivos 
sibi  devinctos  haberet  maximamque  doctrinae  laudem 
ab  iis  adeptus  esset,  post  mortem  templo,  sacrificiis 
et  festo  anniversario  ipsius  memoria1 2)  celebrabatur. 
Postremo  hoc  adde,  ab  eo  quoque  libros  quosdam  re- 
lictos esse,  veluti 3)  de  divinatione  ex  pulsibus  medico- 
rum filiis  familiari,  de  divinatione  ex  palpitationibus  et 
de  naevis  corporis.  Quae  tamen  scripta  quod  hodie 
sciamus  sunt  alius  Melampodis,  qui  sub  Ptolomaeo 
Philadelpho  vixit. 

Nunc  venimus  ad  Chironem  Centaurum,4)  Satuini 

1)  Hippocr.  in  epist.  ad  Cratev.  Ed.  Focs.  p.  1278.  Virg.  Itucol. 

Ecl.  0.  V.  48.  Dioscor.  lib.  4.  c.  151.  Apollod.  I.  9.  H-  H* 

0.  1.  2.  Pherecyd.  Fragro,  p.  131.  ed.  Sturz.  Cf.  Paus.  IV-  30. 

Schol.  Theocr.  3.  43.  Schol.  Apoll.  1.  121.  Schol.  Od.  XV. 

225.  Pind.  N.  9.  30.  Herodi  IX.  34. 

2)  Pausan.  lib.  I.  in  fine.  , 

3)  Isidor.  lib.  8.  9.  Cf.  Fabric.  1.  c. 

4)  Apollod.  lib.  1.  c.  2.  §.  4.  Schol.  Homeri  ad  II.  d.<  V.  219. 

Plularch.  Syrop.  lib.  2.  P.  G47.  Cf,  M.  Severinum  de  efficaci 

et  Philyrae  filium.  Quem  volunt  quidum  medicinam 
simpliciter  reperisse  et;  chirurgicam  ex  herbis  primum 
instituisse.  In  musica* 1)  quoque  et  philosopha  occupa- 
tus fuisse  perhibetur,  et  quod  equis  venari  docuisset 
Centaurus  adpellabatur.  Chiro  autem  tantam  doctrinae 
famam  et  existimationem  possedit,  ut  Aristaeum  a 
Phoebo  susceptum,  Aesculapium  et  Jasonem  arte  salu- 
tari, Achillem  cithara  Herculemque  astrologia  institue- 
rit. Chironis  igitur  studia  latissime  patuerunt.  Medi- 
cinae vero  cognitionem  tantam  consequutrts  fuisse  tra- 
ditur, ut  ulcera  vel  pessimae  indolis  bene  et  jucunde 
sanaret,  maxime  herba  centaurii  ab  ipso  ita  dicta.  Unde 
mala  ejus  generis  quae  Chironis  quasi  manum  et  artem 
desiderarent  Chironia  vocabantur.  Sunt  etiam  qui  tra- 
dunt, ab  eo  centaurii  herbam  nomen  ob  id  invertisse, 
quod  quum  Herculis  excepti  hospitio  pertractanti  arma 
sagitta  excidisset  in  pedem  per  eam  curatus  esset.  Idem 
denique  Chiro  in  ipsa  mulirnedicina  versatus  memora- 
tur ab.2)  Hierocle^et  Aegetio,  etiam  ab  Apulejo.  Ejus- 
que  filia  Hippo,  mulier  doctissima3)  Aeolum  ad  naturae 
contemplationem  instruxisse  fertur.  Ex  his  vero  quos 
Chiro  docuit  Aristaeus  t«'  /JieXiatrov^yMa  invenit  secundum 
Apollonii  Scholiasten  (lib.  2.  Argon.  v.  508)  et  primus 
omnium4)  dein  mei  miscuit  vino,  quod  potu  suavissi- 
mum esset,  ut  tradit  Plinius.  Idem  tamen  dicit  Home- 
rus’) de  Maroneo,  Euanthei  filio,  Bacchi  nepote,  Thraciae 
rege.  De  Aristaei  filio,  Actaeone  qui  eodem  Chirone 

medicina  lib.  I.  c.  2.  Apulej.  de  virt.  herhar.  c.  35.  Ovid. 
de  arte  amat.  I,  U.  et  Melam.  2,  C31.  Auson.  Id)  11.  4,  20. 
Plin.  VIII.  50.  25,  4.  et  XXIII,  I.  25,  30. 

1)  Plutarch.  de  musica  p.  1147. 

2)  Veterlnar.  medie.  libri  duo  gr.  editi  llasil.  1537.  p.  3.  et 
alibi. 

3)  Clem.  Alex.  lib.  I.  strom.  p.  300. 

4)  Plin.  lib.  14.  c.  0. 

.»)  Hom.  Odyss.  9.  v.  208.  Cf.  ISaccium  de  naturali  vinor.  Uist, 
et  de  vinis  Italiae.  Iloni.*1590.  f.  lib.  7.  p.  335. 

praeceptore  usus  dicitur  narrant  nobis1)  Euripides  et 
Apollodorus,  eum  rabie  canina  laborantem  miserrime 
periisse.  Majore  autem  eruditionis  laude  excelluit 
Achilles.  Is  enim  non  modo  rei  herbariae  peritissimus 
invenit  herbam,  Achilleam,  2)  qua  vulneribus  mederetur, 
sed  et  in  curandis  morbis,  maxime  externis  tam  exer- 
citatus fuit,  ut  atrocissima  vulnera,  veluti  quae  Telepho,3) 
Herculis  filio,  Mysorum  regi  ipse  intulisset,  quam  opti- 
me sanaret.  Telephi  enim  vulnera  ejus  generis  fuerunt, 
ut  omnia  deinceps  vulnera  pessimae  indolis  Telephia 
nominarentur. 

Omnibus  autem  his  quos  nominavimus4)  artis  divi- 
nae gloria  longe  praestitit  Aesculapius,  ab  Apolline  et 
Arsinoe  ortus,  de  qua  tamen  re  valde  variant.  Ar- 
tem accepit  a patre 5)  et  Chirone , cujus  postea  inven- 
tor et  deus  celebratur.  Alii  vero  putant  Aesculapium 
ab  Api  acceptam  artem0)  paullo  subtilius  excoluisse  ob 


1)  Eur.  Bach.  v.  335.  Cf.  Apollod.,  qui  eum  a canibus  devora- 
tum et  in  cervum  commutatum  narrat.  Fulgent.  Mytho!.  3,  3. 

2)  Plin.  lib.  25.  c.  19.  Cf.  Dioscor.  lib.  4.  30. 

3)  Nam  consulto  oraculo  responsum  tulit  Telephus:  6 xgiianq 

Idoexru.  At  ex  Plinii  sententia  per  rubiginem  gladii  sanatus 
videtur.  Cf.  de.  Achill.  Hom.  11.  X.1  v.  831.  et  v.  50.  ubi  eum 
tradit  caussam  pestilentiae  Graecorum  cognovisse. 

4)  Homer.  Hymn.  in  Aescul.  Poijt.  gr.  vet.  carm.  heroic.  Aurei. 
Allobrog.  1000  t.  I.  p„  440.  Pind.  Pyth.  od.  3.  Platon,  symp. 

р.  181.  ed.  Bas.  Cf.  ejusdem  Polit,  lib.  8.  p.  404.  Arislid. 
orat,  in  Aescul.  Jo.  Alb.  Sebiz  de  Aesculapio  inventore  me- 
dicinae. Algentor.  1609.  4.  Meibom.  comm.  in  jusjur.  Hipp. 

с.  5.  p.  35.  Lil.  Gyraldi  hist.  de  diis  gentium  lib.  VII.  Gottl. 
Schwarz  Diss.  de  Aescul.  etc.  Altorf.  1725.  Just.  Godofr. 
Guenzii  et  Richteri  diss.  de  dcudoi r/tai^  etc.  Lips.  1737.  quam 
edidit  Gruner  in  opusc.  ad  med.  hist.  pert.  Norimb.  1797.  p.  51. 
De  scriptis  quae  Aesculapio  supposita  habemus  vide  Fabr.  Bibi, 
gr.  lib.  I.  c.  VIII.  55. 

5)  Lactant.  1,  10.  Pindar.  Nem.  III.  3.  Apollod.  III.  10.  3.  Ovid. 
Met.  030. 

0)  Clem.  Alex,  strom.  lib.  I.  p.  307.  Euseb.  Praep.  evang.  10. 
c.  2.  Cf.  Celsi  pracf.  et  Suidarn.  Uuod  Cyrillus  quoque  ad- 

idque  in  numerum  deorum  receptum  esse ; aliis  perhi- 
bentibus ab  eo  tantum  herbas  et  medicamenta  inventa,  . 
id  quod  a vero  non  abhorret.  Quae  opinionum  varie-  ' 
tas  etsi  magna  est,  id  tamen  veri  simillimum  videtur, 
Aesculapium  quum  apud  Apollinem  patrem  ejusque  sa- 
cerdotes medicinae  rudimenta  posuisset  Chironis  Centauri 
praeceptis  usum  subtiliorem  artis  cognitionem  sibi  pa- 
rasse, tum  in  Aegyptum  trajecisse  atque  ab  Api  literis 
medicis  aegyptiacis  institutum  artem  suam  ita  quasi  in- 
terpolatam in  Graeciatn  introduxisse.  Sed  hoc  tamen 
quantum  quaevis  ariolatio  valet.  Aesculapium  vero 
nescio  an  cognitionis  augendae  caussa  in  Aegypto  pere- 
grinatum fuisse , non  modo  veterum  monumenta  testan- 
tur, sed  inde  quoque  colligi  potest,  quod  quum  artem 
medendi  factitaret  in  Graecia  pro  Aegyptio  vel  Mem- 
phitano  subinde  haberetur.  Eumdemque  Argonauticae 
expeditionis  famosissimae  socium  cum  aliis  principibus 
graecis  iisque  nobilissimis  qui  medicinam  quoque  pro- 
fitebantur navigasse  ad  vellus  aureum  rapiendum,  librum 
in  membrana  scriptum  quo  ars  conficiendi  auri  conti- 
neretur, tradit  nobis  ex  Apollonio  Rhodio  Clemens* 1) 
Alexandrinus.  Aesculapius  autem  eximia  doctrinae 
laude  illustris  gymnasticen  et  clinicen  quam  dicunt  pri- 
mus instituisse  traditur,  quarum  tamen  unam  ut  infra 
videbimus  a Prodico , ab  Hippocrate  alleram  demum 
inventam  introductamque  esse  vix  dubium , est.  Tota 
haec  res  de  eo  licet  sit  efficta  et  ex  fabulis  composita, 
ipsum  tamen  in  medicina  faciunda  multum  fuisse  ad 
eximiamque  artis  famam  pervenisse  non  est  incredibile. 
De  qua  enim  re  omnes  uno  ore  ' consentiunt.  Aescu- 
lapius autem  in  tanta  nominis  celebritate  fuit,  ut  pluri- 


ver8U*  Julianum  Caes.  adfirmat.  Eryximach.  in  Piat.  symp.  p. 
1S1.  ubi  ait:  aii  Aesculapio  medicinam  primum  repertam,  item- 
•jue  gjmnasticen  et  agriculturam.  Eumdemque  in  musica  ex- 
ercitatum fuisse  ibidem  legitur. 

1)  Lib.  I.  strom.  p.  322. 

mos  ’)  homines  vi  morbi  oppressos  victosque  ad  vitam 
revocasse  crederetur.  Atque  inter  hos  qui  per  ejus  ar- 
tem divinam  ad  vitam  rediissent  referebant  Tyndareum, 
Helenae  et  Clitemnestrae  lilium;  Capaneum  et  Lycur- 
gum, ut  profert  Stesichorus;  Eriphylen  et  Hippolytum, 
is  qui  Naupauctica  conscripsit;  Hymenaeum  secundum 
eos  qui  Orpheum  sunt  sequuti;  Glaucum  Minois  lilium 
ex  Mnesagora;  Eurycleam  ex  Epiphanio.  At  ab  aliis 
solum  Hippolytum 1  2)  qui  ob  id  postea  virbius  vocabatur 
in  vitam  restituisse  Thesei  rogatu  traditur.  Tum  vero 
Aesculapius  fulmine  ictus  a Jove  occidit,  quod  Hippo- 
lytum ad  vitam  revocasset  et  orcum  exinaniret;  sed  ab 
inferis  tamen  revocatum  Apollo,  ipsius  pater,  in  nume- 
rum deorum3)  adscivit,  vel  ut  alii  tradunt  Jupiter  in 
gratiam  Apollinis4)  stellis  adfixit,  in  quibus  vocatus  est 
Ophiuchus , quod  ad  instar  hominis  serpentem  manu 
premeret.  Hanc  tamen  rem  alii  aliter  narrant.  Etenim 
ut  Cyrillus  aliique  auctores  ajunt  Aesculapius  magna 
artis  scientia  praeditus  quum  omnia  avarissime5)  turpi- 
terque  revocaret  ad  lucrum  omnes  peragrans  regiones 
artem  suam  languentibus  venditare  solebat  fastu  infla- 
tus ac  mortuos  ab  inferis  se  veluti  deum  posse  excitare 
jactabat.  At  quum  non  multo  post  ad  Epidaurios  pro- 
fectus maxima  quaeque  sibi  sumeret  et  se  eumdem  deum 


1)  Plin.  lih.  29.  c.  I.  Hygin.  Poetic.  Astron.  lib.  2.  in  opbiuch. 
p.  65.  Ed.  Lugd.  1608.  8.  Tzetzes  ehil.  10.  hist.  319.  v.  720. 
Zenob.  in  Paroem.  Cent.  1.  num.  47.  Apollod.  de  diis  eorum 
qui  revocati  ad  vitam  ab  eo  ferebantur  nomina  collegit.  Cf. 
Vink.  1.  c.  c.  I.  §.  13. 

2)  Lactant.  1,  17.  De  Hippolyto  exstant  Euripidis  et  Senecae 
tragoediae.  Virg.  Aen.  lib.  VII.  v.  765.  Cf.  Pind.  Pyth.  3. 
v.  10.  ad  103.  Cf.  Diod.  Sic.  IV.  71.  et  190. 

3)  Moreri  Diction.  Hist.  tom.  I.  sous  1’article  d’Esculape. 

Lactant.  1,  10.  Salom.  Cellarius  Orig.  et  Antiq.  Medicinae  c. 

II.  Cf.  Empedoclis  Sphaer.  v.  44. 

5)  CIcni.  Alex,  admon.  ad  gentes  p.  18.  TertuIiaU.  apol.  c.  XIII. 
contra  gentes.  Cf.  Platon.  Polit.  lib.  3.  p.  399.  in  fln. 

simularet,  tum  ob  id  fulmine  percussus  fertur;  quam- 
quam Pindarus  et  alii  illum  contendunt  ita  interfectum 
esse  a Jove,  quod  medicinam  lucri  caussa  fecisset  ex 
eoque  multis  multum  nocuisset.  Ac  ut  Clemens  in- 
quit* 1) in  Cynosuridis  finibus  jacet.  Utcumque  res  ista 
se  habet,  dubium  non  est  quin  Aesculapius2)  ex  pul- 
monum inflammatione  aliove  morbo  cui  non  nulla  cum 
illa  similitudo  intercedit  mortuus  fuerit,  praesertim 
quum  morbus  talis  aliquid  divini  habere  crederetur. 
Quem  quum  fulgure  tactum  putarent  quamque  omnia 
fulmine3)  percussa  vel  exusta  sacra  haberent,  factum  est 
ut  is  inter  divos  referretur.  Ex  his  autem  omnibus 
quae  sunt  a nobis  dicta  intelligi  par  est ,,  'Aesculapium 
in  arte  medica  exercitatum  fuisse  ac  multa  beneficia 
in  genere  humatio  collocasse,  ob  quod  postea  «Vx'ar?°s4) 
a veteribus  insigniter  est  vocatus,  tamquam  princeps  et 
deus  medicorum.  Ex  quo  consuetudo  ea  obtinuit,  ut  is 
in  coelum  sublatus  quoquo  modo  observaretur  et  cole- 
retur ab  ipsis  eruditissimis  sapientissimisque  viris.  Ac 
Plato  quidem  memorat,  Socratem  moribundum5)  a Cri- 
tone petiisse  ut  Aesculapio  gallum  quem  voverat  pro 
se  sacrificaret;  nam  gallum,  inquit,  Aesculapio  debe- 
mus, quem  redde  nec  negliges.  Etenim  ex  Lactantii6) 
sententia  veritus  est  Socrates,  ne  apud  Rhadamanthum 
reus  voti  fieret  ab  Aesculapio.  Ideoque  eum  morien- 
tem  non  dubitasse  fore,  ut  quum  animum  suum  in  coe- 
lum discessurum  speraret  ab  Aesculapio  animarum  me- 
dico id  impetraret.  Putabant  autem  veteres  gallum  gal- 
linaceum soli  consecratum,  quod  ejus  ortum  diemque 
praenunciaret.  Hinc  quoque  factum  est  ut  Aesculapio 

. x 

1)  Clem.  Alex.  adm.  ad  gentes  p.  18. 

2)  Gruner  Bibliothek  der  alten  Aerzle.  Einleit.  p.  7. 

3)  Artemidor.  Daldian.  Onirocr.  lib.  2.  e.  8.  p.  89.  Lutet.  1. 

4)  Auguslin.  de  civit,  dei  lib.  ,3.  c.  17. 

5)  Piat.  Pliaedon.  in  tine. 

0)  Lactant.  3,  20. 

gallus  nigro  rostro  imparibusque  digitis  (nigra  enim 
animalia  sacra  fuisse  habita  ait1)  Alexander)  subjun- 
ctus sedulitatem  vigilantiamque  significaret.  Baculum 
nodosum,  uf  id  adjiciam,  cui  anguis  est  circumvolutus 
addebant,  quo  scientiae  medicae  difficultas  et  artis  dig- 
nitas designaretur  ; draconem  ob  pervigilem  acerrimam- 
que  oculorum  aciem,  quod  nomen  ipsum2)  «Vo  tou 
indicat.  Per  eum  igitur  videntur  significasse,  oportere 
medici  oculorum  lumine  multum  valerent  animique  ea 
parte  qua  possent  praeterita  satis  dijudicare,  praesentia 
dignoscere  futuraque  praesagire.  Angues  vero  in  pri- 
mis insignia  medicorum  fuerant,  quod  princeps  medico- 
rum ille  quidem  herba  ab  angue  adlata  usus  vitam  qui- 
busdam restituisse  diceretur.  Quum  denique  nemo  nisi 
magno  studio  longique  temporis  usu  artem  ediscere  posse 
crederetur,  id  ut  indicaretur  promissam  addebant  bar- 
bam; etsi  Phliasii  3)  imberbem  Aesculapium  coluere, 
quod  videantur  putasse  alienum,  filio  cujus  pater  Apollo 
imberbis  esset  barbam  addere.  Insuper  haud  raro  ei 
adjunctus  est4)  puer  cum  cuculla  succinctusque  amictu, 
qui  quid  significaret  reperire  nemo  potuit.  Sed  credi- 
bile est  per  eum  significari  colorem  juventutis  habitum- 
que qui  medico  servandus  sit.  Multa  alia  nobis  sunt 
in  promptu  quae  possumus  commemorare,  sed  omnia 
ut  brevissime  complectamur  instituti  operis  ratio  po- 
stulat. 


3)  Genial.  dier.  1.  III.  c.  XII.  Cf.  Arist.  H'st.  anira.  lib.  9.  c.  7.  Plin. 
10.  50.  Rliases  libr.  ultira.  Conting.  tract.  2.  172.  IVTesue  de 
shnpl.  c.  IX.  Aet.  Tetrab.  I.  serra.  II.  c.  89.  Cf.  Censorin. 
de  die  natali  c.  de  annis  Rom.  Cael.  Rhodig.  Antiq.  Lect.  lib. 
10.  c.  12.  Aelian.  hist.  var.  lib.  5.  c.  17. 

2)  Marcrob.  Saturn.  lib.  I.  c.  20.  ubi  de  ea  re  copiose  disserit. 
Idem  liabet  Festus  s.  5.  Cf.  Laurentium  de  var.  sacr.  Gentil. 
tom.  VII.  Thes.  Gronovii  p.  109. 

3)  Paus.  in  Corinth.  c.  13.  p.  145.  Cf.  Gisberti  Cuperi  Harpo- 
crat.  p.  79.  Cicer,  de  nat.  deor.  1.  3.  c.  34, 

4)  Pnus.  1.  c.  c.  XI.  p.  140.  Cf.  Lochner.  in  Ephem.  Acad.  Nat. 
cur.  cent.  X.  1’iereri  bibi.  iatr.  de  statu  med.  p.  XI. 

His  autem  donariis  ornatum  Aesculapium  licuit  vi- 
dere in  templis  ac  delubris  in  ipsius  memoriam  exstru- 
ctis. Nam  cultus  divinus  ac  pietas  magna  ei  plurima 
consecravit  templa,  quorum  primum  nobilissimumque 
erat  Epidaurium,1)  ad  Epidaurum  Peloponnesi  oppidum 
donis  ditissimum  quae  aegroti  opis  petitae  mercedem 
deo  sacrassent.  Epidauriam  vero  terram  fere  a pri- 
mo ortu  omnino  sacram2)  fuisse,  constat  inter  omnes. 
Quod  quum  cujusque  intersit  scire  qui  in  his  rebus  ob- 
scuris illustrandis  versari  conetur;  non  alienum  fore 
putamus,  pauca  de  hujus  rei  caussa  adferre.  Ac  secun- 
dum Pausaniam  sentiebant  Epidaurii,  Phlegyam,  Martis 
filium,  regem  Lapitharum,  Ixionis  et  Coronidis  patrem 
venisse  in  Peloponnesum  qui  incolarum  multitudinem 
eorumdemque  disciplinam  militarem  ob  certam  quam- 
dam caussam  exploraret.  Qui  quum  in  Peloponnesum 
venisset  cum  filia  quae  patre  inscio  uterum  gfereret  ex 
Apolline,  haec  ut  clam  patre  iu  terra  Epidauria  repente 
enixa  est  infantem  puerum  exposuit  in  monte  qui 
Myrtion  vocabatur.  Pindarus  tamen  eum  vivum  ex  matre 
interfecta  exemptum  fuisse  perhibet.  Hic  infans  enutri- 
tus est  a capra,  custoditus  a cane.  Quum  vero  Are- 
sthanas  caprarius  capram  cum  cane  abesse  a grege 
animadvertisset  et  eam  quaesitum  aliquando  abisset,  eum 
reperit  infantem,  a quo  quando  propius  adcessisset  coe- 
lestem flammam  vidit  emicantem.  Quod  ratus  divinum 
esse  se  recepit.  Infans  autem  fuit  futurus  Aesculapius. 
Quae  res  etsi  ab  aliis  aliter  narratur,  id  tamen  effecit 
ut  inde  ab  eo  tempore  patria  Asclepiadarum  sacra  cre- 
deretur. Adde  quod  in  eadem  terra  genus  quoddam  man- 


t)  Paus.  1.  c.  c.  20  — 27.  Liv.  1.  XI.  c.  14.  t.  3.  p.  198.  Ed. 
Drakenb.  Cf.  Tamassini  libr.  singular.  de  donariis  et  tabellis 
votivis  in  Graevii  tlies.  antiq.  Rom.  toni.  XII.  p.  740.  Et.  Stra- 
bon.  libr.  8.  p.  374.  Ed.  Paris.  1020.  fol. 

2)  Paus.  1.  c.  c.  20.  Heyne  ad  Appollod.  p.  270.  Cf.  Pind.  Pytli. 
III.  14.  Apollod.  III.  10.  3.  Paus.  VIII.  25.  III.  20. 

suetum1)  anguium  fuerit,  quae  a capite  crasso  o< petf  x«- 
p* ««s  adpellatae  religiosissime  colebantur,  quod  aegrotis 
opem  ferre  putarentur.  Templa  autem  quae  bis  mille 
circiter  passus  ab  oppido  abfuerunt  cum  gymnasiis, 
porticubus,  balneis  sacerdotumque  aedificiis  latissime 
patuisse  videntur.  Quibus  in  templis  aegroti  in  2)  pelli- 
bus substratis  jacere  solebant,  ut  ab  oraculo  dei  medi- 
cinam peterent.  Sed  patrum  religione  ac  caeremoniis 
sancitum3)  fuerat,  ut  aegroti  ante  quam  ad  deos  tute- 
lares templorum  confugerent  sacra  rite  facerent,  quo 
magis  propitios1  plaeatioresque  deos  sibi  aut  servarent 
aut  redderent.  Tum  vero  quum  dies  aliquot  cibo  potu- 
que abstinuissent  et  aqua  in  primis  marina  se  lavas- 
sent,  in  pellibus  subjectis  ovium  et  arietum  quos  antea 
diis  immolassent  obdormiscere  solebant.  In  templis  igi- 

* i 

tur4)  incubantibus  per  quietem  medicinam  significabat 
deus  ipse  in  figura  serpentis  adparens,  aut  sacerdotes 
qui  sacris  praefuerunt  medicinam  ex  deo  cognitam  prae- 
bebant; qua  rite  adhibita  qui  convaluissent,  eam  cum 
morbi  nomine  solebant  in  tabulis  notare,  tum  gratias 
publice  agere  et  vota  solvere,  etiam  dona  dare.  Quae 
quum  per  sacerdotum  vafritiam  ita  comparata  essent, 
ut  quae  ibi  per  somnum  visa  ab  aegrotis  essent  ad  in- 
victae veritatis  persuasionem  facile  rigescerent;  omnes 
vi  morbi  prostrati  eo  confugiebant  exspectaturi  opem  a 
dei  oraculo,  atque  religio  eorum  effecit  ut  ad  sanitatem 
plerumque  redirent.  Ita  quoqqe  factum  est  ut  quum 

/ • , J | 

1)  Paus.  ibid.  c.  28.  Aelian.  liist.  anim.  lib.  VIII.  c.  12.  Cf. 
Schneideri  amphibiorum  phisiologiae  specimen  I.  p.  79.  Denon 
Voyage  dans  la  basse  et  Ia  haute  Egypte  p.  88. 

2)  Virg.  Aen.  lib.  3.  v.  85.  ad  92. 

3)  Plutarchi  Quaesi.  Rom.  p.  283. 

4)  Cic.  de  divin.  lib.  2.  c.  59.  Curtii  lib.  3.  c.  7.  §.  3.  Plaut. 
Cure.  1,  1,  02.  Gruteri  Inscript,  p.  70.  Cf.  Conring.  de  in- 
cubatione in  fanis  Deorum  medicinae  causa  olim  facta.  Helmst. 
1559.  Vink.  Amoeu.  pliil.  med.  c.  5.  Plin.  lib.  20.  c.  100. 
Galen.  ticqI  avvO-.  rpagcnoiv  xaiu  /tvij  non  mullo  post,  principium 
lib.  5.  tradit  eumdem  Aegyptiorum  morem  fuisse  etc. 

civitas  romnna  pestilentia  laboraret  missis  legatis  qui 
Aesclulapii  signum1 2)  Romam  ab  Epidauro  transferrent 
anguem  qui  se  in  navem  ipsorum  contulisset  in  quo 
ipsum  numen  esse  constabat  deportarent,  eoque  in  in- 
sulam Tiberis  egresso  ibidem  aedes  Aesculapii  exci- 
taretur. Sed  redeamus  unde  degressi  fuimus.  Templum 
aliud  fuit  Coum  in  insula  Co,  Hippocratis  patria,  claris- 
simum donisque  refertum.  Tum  maxime, celebratur  Ar- 
givum , quod  Argis  Sphyrus,  Machaonis  filius  dicavit; 
et  aliud  Sphyri  frater,  Alexanor  in  Sicyoniam  profectus  - 
in  Titane  monte  condidit.  IVobile  quoque  ac  dives  ex- 
structum fuit  in  Sicilia  Dionysii  tyranni  direptionibus 
celebratius.  Eamdemqne  deinde  religionem  Archias, 
Aristhaechmi  filius  postquam  convulsione  membrorum 
liberatus  esset  in  Pergamum,  Asiae  oppidum,  transtu- 
lit. At  Aegaeense  funditus  eversum  est  temporibus  Con- 
stantini M.,  quod  Cassiodorus  quidem  refert  in  hist. 
tripart.  - et  hist.  misc.  Nec  denique  praetereundum  est 
Carthaginense , -)  quod  clarissimum  omniumque  ditissi- 
mum fuisse  ait  Appianus  de  bello  Punico.  Ad  haec 
alia  quoque  multa  sacra  fuerant  deo  medicorum , de 
quibus  videas  Strabonem  et  alios  auctores.  Verum  sic 
quidem  facta  est  medicina  Aesculapii. 

Aesculapio  ex3)  Lampetia  ut  in  trimetrorum  iambo 
primo  tradit  Hermippus,  vel  ex  Epione  ut  dicit  Aristi- 
des de  Gnidi  conditoribus,  duo  fuerunt  filii,  Podalirius 


1)  Valer.  Max.  ex  Livio  de  miraculis  lib.  I.  c.  8.  Cf.  Plutarchi 
Quast,  R.  p.  283.  Meibom.J.  c.  p.  43.  et  Hundertmark  exer- 
cit.  die  principibus  diis  etc.  in  Ackerm.  opusc.  p.  31.  De  ludis 
et  festis  vide  Ceilar.  1.  c.  c.  II. 

2)  Anniversaria  solemnitate  festos  dies  in  Aesculapii  honorem  ce- 
lebratos fuisse  refert  Spanhemius  in  epist.  ad  Morellium  p.  (i!). 

Cf.  Schwarz.  de  Aescul.  et  Hygea,  diis  ydavO-QuitoK.  Altorlii 
1 725. 

) Rernardi  de  Hlontfaugon  Antiquitc  expliquee.  Part.  I.  t.  I 
Schol.  ad  Aristoph.  PJut.  act,  III.  scen.  2.  v.  702. 


i 


, ) - ' / 1 <1 

32  

ct  Machaon, ')  (etiam  x^ratus  ut  videtur  Pausaniae)  quos 
ob  insignem  medendi  peritiam  ex  Creta  insula  in  Tro- 
jam quum  saevirit  ibi  pestis  vocatos  esse  notum  est 
omnibus.  Ab  Homero  et  Celso  uterque  traditur  bello 
Trojano  ducem  Agamemnonem  sequutus  commilitonibus 
suis  non  mediocrem  opem  tulisse.  Sed  eorum  ars,  vide- 
tur, in  curandis  vulneribus  aliisque  malis  quae  eis  sunt 
similia  maxime  versabatur.  Insuper  ut  singula  leviter 
perstringamus  memoriae  proditum  est,  Podalirium1 2) 
quum  ex  adversis  maris  tempestatibus  in  Caria  servatus 
a caprario  ac  liberaliter  acceptus  ad  Damaethum  regem 
pervenisset  ejus  filiam  quae  Cyma  vocabatur  tecto  de- 
lapsam per  medicamentorum  usum  sanguinisque  ex  utro- 
que brachio  detractionem  persanasse.  Quod  rex  ad- 
miratus eum  sibi  generum  adscivit  Chersoneso  ipsi  tra- 
dita, in  qua  postea  ille  duas  condidit  urbes,  alteram 
Cyrnum  de  uxoris  nomine  adpellatam,  de  pastoris  alte- 
ram a quo  fuisset  servatus.  Caeterum  in  eo  Podalirium 
maxime  elaborasse  ut  abditas  caussas  morborum  inveni- 
ret, refert3)  Eustathius.  Postea  factum  quoque  est  ut 
pro  heroe  coleretur  divinoque  ritu  celebraretur,  si  qui- 
dem Calabrum4)  populi  de  morbis  numen  consulturi  ad 
illum  accedere  soliti  fuerunt.  Oraculum  vero  illud  ejus 
generis  fuerat  ut  juxta  Podalirii  sepulcrum  in  agninis 
pellibus  dormirent;  per  somnium  enim  de  qua  quis- 
que re  scire  vellet  significari  solebat. 


1)  Oviil.  de  arte  amat.  2.  735.  et  Trist.  5,  0.  11.  Cf.  Propert.  2, 
1,  59.  Hom.  II.  2.  v.  731.  et  11.  v.  832.  Pind.  de  bello  Troj. 
Diod.  Sic.  lib.  5.  et  Celsi  praef. 

2)  Haec  sunt  deprompta  ex  Tiraquelli  libro  de  nobilitate  p.  187. 
qui  qua  auctoritate  id  tradiderit  dicere  non  possum.  Certe  apud 
Steph.de  urbibus  quod  Fabricius  quidem  in  bibi,  gr.,  Boerhave 
in  praelect.  acad.  (a  Ilallero  editis  t.  I.  p.  9)  et  Pierer.  1.  c.  p. 
10.  volunt  nihil  potui  reperire. 

3)  Ad  II.  5. 

•1)  Tzetzes  ad  Lycopbr.  V.-1017  quo  usus  est  Nicolaus  Leonicus 
Thomaeus  1.  3.  de  var.  hist.  c.  47. 

Machaon1)  qui  natu  major  a quibusdam  creditur 
idque-  optimo  jure  et  a patre  et  a Chirone  maximis 
scientiis  medicinae  instructus  longe  majorem  artis  lau- 
dem adeptus  est  in  primisque  eam  partem  quae  manu 
curat  magno  cum  fructu  exercuit.  Ipsamque  artem 2) 
animos  male  adfectos  ponendi  tenuisse  putatur.  Ab  eo 
autem  plurimos  sanatos  fuisse  tradit  Homerus.  Mene- 
laum 3)  enim  saucium  quum  vulnere  telum  eduxisset  et 
vulneris  natura  atque  altitudine  inspecta  sanguinem  ex- 
pressisset per  lenium  medicamentorum  usum  curavit 
Machaon.  Tarda  quoque  crura  Philoctetae  sanavit,  ut 
ait  Propertius.  II.  1.  59.  Itaque  Machaon  quum  magna 
de  hominibus  meruisset  eximiamque  gloriam  sibi  pe- 
perisset  in  numero  sanctorum  habitus  est.  Ac  Pausa- 
nias quidem  in  lib.  4.  Messen.  in  fine  profert,  Glaucum 
Messeniorum  regem  omnium  primum  ei  sacra  fecisse. 
Addere  liceat,  Machaonis  duos  filios  fuisse,  Nicomachum 
et  Gorgasum,  quorum  ille  ut  Suidas  auctor  est  medici- 
nae peritus  scripsit  de  re  medica  libros  sex  et  unum  de 
philosophia.  Et  horam  utrumque  regnasse  apud  Pha- 
raeatas  post  Dioclis  patris  Anticleae  obitum,  tradit  idem 
Pausanias  in  Messen.  Idemque  auctor  ibidem  subjungit, 
ab  illis  et  morbos  et  luxata  membra  curari  solita,  pro 
quibus  beneficiis  sacrificia  iisdem  et  donaria  obtulisse 
o mines  traduntur.  Quod  extremum  est  Machaonis  alius 


1)  Quini.  Calaber  in  Para,ip>  Homer  Ub  7 y co  ait  poaalIr.nm 

me  ,c.nam  a Machaone  edoctum  esse  , id  quod  Veri  simillimum 

fuerit  UIj  UC  al  eXemplum  palris  Chirone  quoque  magigtro  usus 
luent.  Insuper  vide  Horn.  II.  XI.  v.  514. 

2\ellecrT  T,raq'  CX  e°qUe  Fabricius  nixi  auctoritate  male  fn- 
tellecti  loci  contendant  e medio  tollendum  est.  Nam  apud  Hi,, 

L v T Z T >v  **“*>'•  '■-»'1  '■>  dcpo- 

C Z'  7 : Sed  iiu  ««<»»>•  mAiaL 
MaotaoOel  ZoZIIJmZT 

3>  4‘  ”•  2U-  Pr°f'rt'  2.  5»-  Cf.  Humlerlmark  I.  c.  „ s3. 

quoque  fuit  filius  Polemocrates,  *)  medieris  non  vulgaris, 
cujus  fanum  memorat  Pausanias  in  Corinth. 

Denique  Aesculapii  filiae  Hygea,  Panacea,  Jaso, 
Aceso,  Aegie  et  Rome  in  arte  salutari  operam  po- 
suisse feruntur.  Quarum  nomina  efficta  esse  quis  non 
videat?  Verum  ut  ne  longi  simus  lectorisque  animum 
obtundamus,  eos  qui  ea  de  re  diligentius  quaerant  mitto 
ad  Meibomii  commentarium  quo  tota  haec  res  fusius 
ex  posita  est.  Sed  medicinam  a feminis  factitatam 
fuisse,  constat  inter  ompes.  Hinc  Artemisia,  Latona, 
Medea,  Circe,  Ocyroe,  Oenone,  Polydamna,  Cybele, 
Hepione,  Pallas,  Aspasia,  Maia,  Agameda,  Hecameda, 
Anguitia,  hae,  inquam,  et  aliae  scientiam  medicam 
habuisse  traduntur.  Neque  vero  ignoramus,  Athenienses 
legibus  suis  aliquando  cavisse,  ne  femina  arti  medendi 
se  dederet.  Quum  tamen1 2)  Agnodice  quaedam  virgo 
cuperet  medicinam  discere , demptis  capillis  habitu  vi- 
rili se  Hierophilo  cuidam  tradidit  in  disciplinam.  Quae 
quum  artem  didicisset  et  mulierem  ab  inferiore  parte 
laborantem  audivisset,  venit  ad  eam;  quae  quod  se  ei 
credere  noluisset  existimans  illam  virum  esse,  ipsa 
ostendebat  tunica  sublata  se  feminam  esse,  et  ita  eam 
curabat.  Tum  Athenienses  legem  istam  abrogarunt 
censtitueruntque  ut  feminae  artem  discerent.  Atque  haec 
sint  obiter  dicta. 

Quum  autem  fabulas  istas  miraculaque  plane  efficta 
a veteribus  pro  operis  nostri  instituti  ratione  satis  tra- 
ctasse nobis  videamur,  pergamus  denique  ad  rem  ipsam 
in  qua  breviter  exponenda  eo  Iubentius  versamur,  quo 
diutius  in  his  studiis  elaboramus  et  quo  clariorem  lucem 
philosophiae  ex  illis  in  dies  effulgere  cernimus.  Quum 
vero  nulla  omnino  scientia  sine  instrumento  philoso- 
phiae recte  procedere  possit,  eoque  minus  medicina, 

1)  Pan».  Corintb.  2.  c.  38.  Machaonis  alii  quoque  duo  filii  fuerunt 

Sphyrus  et  Alexanor.  Cf.  Paus.  ib.  c.  11. 

2)  Hygin,  fab.  274, 

quippe  quae  in  omnes  omnium  fere  disciplinarum  par 
tes  latissime  patens  philosophiae  gravitati  tamquam 
fundamento  innixa  proficiat  nec  ab  ea  umquam  possit 
sejungi;  naturae  maxime  consentaneum  est,  artem  salu- 
tarem non  ante  potuisse  pervenire  ad  justam  necessa- 
riamque formam  scientiae,  quam  philosophiae  studia 
recte  ac  feliciter  agitari  coepta  essent.  Ac  certum  qui- 
dem habemus,  Thaletis  et  Pythagorae  studia  singularia 
hoc  effecisse,  ut  philosophia  in  Graeciam  introducta  in- 
credibiliter coleretur,  augeretur  eaque  per  omnes  orbis 
regiones  velut  diffusa  omnium  Graecorum  animi  maxi- 
me impellerentur  ad  universa  ac  singula  studia  litera- 
rum  colenda.  Hinc  brevissimo  temporis  spatio  tot  tnn- 
taeque  philosophorum  familiae  ortae  sunt;  hinc  ionica 
a Thalete  profecta,  aucta  ab  Anaximandro,  ab  Anaxi- 
mene illustrata,  ab  Anaxagora  longius  propagata,  a 
Diogene  Apolloniata  nonnihil  deflexa  et  ab  Archelao 
defensa  et  haud  paullo  clarius  exposita  tantam  vim 
habdit,  ut  ex  ipsa  tamquam  ex  cornu  Amaltheae  So- 
cratica indeque  Cyrenaica,  Eristica,  Peripatetica,  Cyni- 
ca, Stoica,  quasi  cuncta  literarum  officina,  nascerentur, 
Neque  vero  minus  valuit  doctrina  Pythagorae,  .quum  ex 
ejus  officina  multae  quoque  sectae  profectae  sint,  Elea- 
tica quidem,  Heraclitea,  Epicurea,  Pyrrhonica.  Qua- 
rum quaeque  peculiare  aliquid  habuerat  quod  sequeretur. 
Etsi  iero  propositum  nobis  non  esi,  de  hac  re  fuse  dis- 
serere, tamen  id  profiteri  debemus,  quum  studia  singu- 
larum partium  philosophiae  in  dies  magis  efflorescerent 
excolerenturque,  medicinam  non  potuisse  plane  praeter- 
mitti. Quam  ob  rem  plurimi  eorum  qui  scientia  rerum 
divinarum  humanarumque  delectati  tenebantur  in  rebus 
medicis  etsi  vulgariter  versari  soliti  sunt.  His  vero 
praeconiis  in  primis  celebrandus  est  Pythagoras,  Samius, 
philosophus  maximus  idemque  medicus,  qui  ut  itinera1) 


1)  Inocr.  in  Busir.  p,  539.  Diod.  Sic.  hist.  I.  1.  Cic.  de  f,n.  5, 
27.  Justm,  2o,  4.  Jainblich.  Vit.  Pyth.  c.  3—4.  Diog.  Laert. 

ad  Aegyptios,  Persas  et  Indos  ab  ipso  facta  omittam  maxi- 
me in  cognoscendis  versabatur* 1)  medicamentis  quibus 
sanitas  integra  posset  conservari,  labefactata  aut  fracta 
restitui.  Eum  animi  quoque  et  ejus  commotionum  ratio- 
nem habuisse,  quod  ab  iis  corporis  humani  fabrica  at- 
que incolumitas  maxime  penderet,  indicare  videtur  Iam- 
blichus, ubi  ait,  ab  illo  etiam  factam  esse  medicinam,, 
Nec  desunt  qui  dicant  annorum  climactericorum  ut  vo- 
cantur primum  a Pythagora  rationem  esse  ductam,  quod 
Laertius  quidem  velle  videtur.  Sed  quamvis  maximam 
sollertiam  cum  studiis  suis  conjungeret,  morborum  tamen 
immanitate  sua  terrentium  caussas  ad  deorum  iram  re- 
ferre solebat,  quae  quidem  consuetudo  ab  ipsius  placi- 
tis minime  abhorret.  Nam  Pythagoras  ut  satis  liquet 
aerem  putaverat2)  plenum  esse  animarum  quae  essent 
daemones  et  heroes.  Ab  his  proficisci  somnia  et  signa, 
morbos  contrariaque,  et  ea  tam  hominibus  quam  brutis. 
Qua  re  in  eam  se  consuetudinem  Aegyptiorum  adduxit 
ut  in  morborum  tormentis  subinde  uteretur  subsidiis  a 
sana  ratione  alienis,  velut  expiationibus,  sacrificiis  et 
aliis  rebus  quibus  daemonum  heroumque  illorum  ira 
leniri  posset.  Itemque  musices  vim  maximam  in  ani- 
mos hominum  suaviter  adficiendos  compertam  habuit, 
ob  quod  quum  animi  moestitia  vel  tristitia  adflictos  aut 
animi  commotionibus  percussos  animadverteret  eam  so- 


8.  3.  Brucker  I.  c.  p.  999.  Sunt  qui  dicant  a Pythagora 
nonnulla  edita  fuisse  de  virtutibus  herbarum  et  de  scilla 
ejusque  usu,  quod  Plinius  ait  in  lib,  19.  c.  5.  et  23.  c.  5.  At 
Galenus  in  comm.  I.  de  nat.  hom.  (P.  V.  p.  11)  quicquam 
ab  eo  scriptum  esse  negat;  sed  in  lib.  5.  de  Hipp.  et  Piat, 
decret.  t.  I.  p.  292.  tradit  Pythagorae  scripta  ad  nos  non  per- 
venisse. 

1)  Diog.  Laert.  lib.  S.  c.  I.  n.  11.  Jamblicb.  c,  29.  Porphyr. 
33.  Plin.  20,  9.  * 

2)  Diog.  1.  c.  32.  Jamblicb.  de  niystcr,  Aegypt.  et  Kuchnii  Dis- 
sert,  de  phil.  ante  Hipp.  medicinae  cultoribus.  Lips-  1781.  it 
opusc.  Ackerm.  p,  339. 


lebat  adhibere.  Denique  non  est  infitiandum,  Pytha- 
goram  scholas  explicuisse  de  his  quoque  rebus  quae 
ad  artem  salutarem  proxime  spectant  et  discipulis  eso- 
tericis  ut  dicebantur  multa  tradidisse,  ut  ex  decretis 
ipsius  intelligi  potest. 

Post  Pythagoram  in  hac  secta  Empedocles  Agri- 
gentinus J)  philosophus  idemque  medicus  et  poeta  ma. 
ximis  laudibus  se  nobilitavit.  Eum  in  reram  naturae 
cognitione  multam  operam  atque  studium  impendisse, 
satis  declarant  monumenta  veterum.  Sed  in  scientia  ac 
pervestigatione  rerum  in  vitae  communem  institutionem 
cadentium  earumque  difficillimarum  potissimum  versa- 
batur. De  auditu1  2)  quoque,  visu,  olfactu  aliisque  rebus 
quae  his  sunt  similes  egregie  quaesivit,  etiam  rationem 
quandam  non  contemnendam  de  caussis  rerum  ad  huma-  # 
nam  naturam  spectantium  quas  natura  occultatas  et  la- 
titantes videmus  exponere  ausus  est.  Quod  ut  argii- 
mentis  ostenderet  cadavera  crebro  dissecuit.  Ab  Em- 
pedocle autem  nonnulla  3)  de  semine  reperta  et  tam 
acriter  proposita,  fuisse , ut  eum  etiam  recentiores  qui- 
dam sequerentur,  ex  scriptis  abunde  patet.  Caeterum 
notissimum  est  secundum  Empedoclem4)  omnia  duabus 
caussis  contineri,  quarum  una  sit  deus,  altera  materia 


1)  Emped.  furore  correptus  in  Aetnae  ardentis  insiliit  voragines, 
quam  quidem  rem  patefecerunt  ferreae  ejus  crepidae  flammis  ex 
Aetna  rejectae.  Horat.  in  fine  art.  poet. 

2)  Plut.  de  plac.  philosoph,  lib,  4.  c.  10.  Ibidem  plura  leguntur 
ab  Empedocle  reperta. 

3)  Arist.  de  gener,  anim.  I.  c.  18.  lib.  4.  initio  et  lib.  2.  fere  in 
fine.  Ren.  ftlorean  Venus  physique  P.  II.  c.  5.  Anglus  Anonym. 
Essay  on  Fecundation  p.  24.  Haller  Elem.  phys.  c.  h.  t.  8.  p. 
120.  t.  5.  p.  8.  Vide  quoque  Galen.  de  sera.  lib.  2.  p.  242.  t.  I. 

4)  Origin.  philosoph.  c.  3.  Cf.  Clem.  Alex.  adm.  ad  gentes  p.  42. 
et  stroin.  1.  5.  p.  509.  Porphyr.  de  abstinentia  ab  esti  carn. 
lib.  2.  c.  21.  Diog.  lib,  8.  c.  2.  n.  12.  Plut.  de  plac.  philos. 
1,  I.  c.  3.  Arist.  Meiuph.  lib.  I.  p.  13.  ubi  de  Emped.  disseri, 
tur.  GaJ.  de  nat.  hora.  (.  5.  p.  8. 

quae  efficienti  se  praebet  ejusque  actione  fingitur.  In- 
deque  omnia  repetens  rationem  suam  absolvit.  At  ut 
omnibus  qui  aliqua  in  re  magni  quiddam  fecissent,  sic 
Empedocli  inulta  adfingebant.  Hic  enim  non  modo 
feminam1)  septem  dies  exanimem  in  vitam  dicitur  re- 
vocasse, sed  etiam  pestilentiam  apud  Selenuntios 2) 
Siciliae  populos  exortam  ex  propinqui  fluminis  foetore 
sedasse.  Ob  idque  ei  Selenuntii  honores  divinos  de- 
tulerunt. Quae  tamen  res  ut  ex  Plutarchi  et  Laertii 
scriptis  colligere  licet  sic  debet  intelligi,  Empedoclem 
eo  quod  duos  alios  fluvios,  saltem  ductus  suis  ipsius 
sumptibus  instituisset  omnino  prohibuisse,  quo  minus 
flumen  pestilentiam  inveheret  aerisque  salubritatem  cor- 
rumperet. Postremo  Empedocles  scripsit3)  libros  qua- 
tuoi  de  natura  et'  unum  de  medicina  versibus  hexame- 
tris sexcentis,  non  ex  ordine  literarum,  ut  Suidas  vult. 
Alia  quoque  ab  eo  scripta  sunt,  quae  ad  nos  nihil  ad- 
tinent.  At  magnopere  dolemus,  quod  nihil  nisi  frag- 
menta pauca  ad  aetatem  nostram  pervenerint. 

Nec  minus  literarum  studiis  ingeniique  acumine 
excelluit  Alcmaeon  Crotoniata,4)  Perithi  filius,  quem 
etsi  Pythagoram  senem  teste  Jamblicho  5)  audiverit  Em- 
pedocle superiorem  volunt.  Hic  et  naturae  rerum  cog- 
nitione et  artis  salutaris  peritia  clarissimus  cadavera 


1)  Plin.  7,  53.  Laert.  8.  c.  2.  n.  6.  et  n.  11. 

2)  Plut.  de  curios.  in  initio.  Laert.  1,  c.  Cf.  Kuehnii  diss.  1.  c. 
qui  totam  hanc  rem  bene  exposuit. 

3)  Laert.  1.  c.  n.  13.  Cf.  Gal.  Coram,  de  nat.  hora,  init,  t.  5. 
Apud  Clementem  hic  illic  fragmenta  ejus  inveniuntur. 

4)  Theodoret.  de  cur.  Gr.  adf.  1.  1.  s.  547.  Animum  immortalem 
esse  docuiti  teste  Laertio.  Vide  Arist.  de  anima  I.  2. 

5)  Jamblich.  locuples  auctor  non  est.  At  quum  Aristoteles  Iib.  I. 
Metapb.  c.  5.  idem  adlirmet,  dubium  vix  est  quin  Alcmaeon 
natu  minor' fuerit.  Cum  iisque  Plutarchus  consentire  videtur. 
Ob  idque  prius  verba  fecimus  de  Empedocle,  praesertim  quum 
ab  eo  reperta  ut  ex  literis  inter  se  comparatis  perspicitor  me- 
liora fecisse  Alcmaeon  videatur. 

animalium  primus  dissecuisse1)  a quibusdam  traditur. 
Quae  si  vera  essent  Empedoclem  aetate  anteiret.  E.uu 
tamen  rem  'quod  non  liceat  certo  definire  non  ita 
graviter  ferent.  Alcmaeonis  autem  scientia  anatomica 
quam  late  patuerit  diqere  non  possumus,  quum  rei  ipsius 
testimonia  desint ; sed  illum  in  2)  oculi  natura  inquirenda 
maxime  versatum  fuisse,  de  hac  re  convenit  inter  om- 
nes. Tum  vero  idem  quum  capras  per  aures  spiritum3) 
ducere  animadvertisset,  viam  quandam  dissecando  fertur 
invenisse  quae  ex  aurium  cavo  in  fauces  pertineret, 
quaeque  hodie  nomen  ab  Eustachio  inditum  sibi  habet. 
Supersunt  non  nulla  Alcmaeonis  ad  anatomen  spe- 
ctantia, quae  exponere  nimis  longum  est.  Verum  ta- 
men hoc  adjungo,  quod  apud  Plutarchum  hist.  philos. 
me  memini  legere,  ab  Alcmaeone  caussam  somni  in 
majore  vi  sanguinis  in  vasa  majora  advecta  positam 
esse,  quae  ubi  aequabiliter  diffusa  esset  homo  rursus 
expergisceretur.  Idem  denique  ut  ex  ionica  schola 
Anaximenes  primus  de  natura  scripsisse  traditur.  At- 
que haec  sufficiant  Alcmaeonis  doctrinam  medicam 
probare. 

Epicharmus  Cous,  Helothalis  filius,  infans  trimestris 
in 4)  Siciliam  deportatus  vitam  ibi  traduxit , oh'  idque  a 
plurimis  Siculus  habitus  est.  Ad  philosophiam  Pytha- 
goricam se  contulit  cum  eaque  medicinae  studium  eum 
junxisse  non  est  incredibile.  Quum  vero  et  legibus 


1)  Laert.  8.  c.  5.  Cf.  Chalcid.  in  Timaeum  Flat.  p.  3GS.  Eil. 
Fabricii.  Stobaei  serm.  99.  de  sanitate,  ubi  Alcmaeon  in  ea 
sententia  est,  sanitatis  caussam  contineri  aequabilitate  faculta- 
tum, humidi , sicci,  calidi,  amari  etc. ; quarum  una  si  alleram 
superet,  morbum  fieri. 

2)  Cf.  Chalcid.  I.  c. 

3)  Arisfot.  hist.  anira.  lib.  I.  c.  11.  p.  14.  Cf.  Kuehnii  diss.  1.  c. 

l)  Laert.  1.  8.  c.  3.  Fragmenta  ejus  collecta  insunt  in  sentent. 
cornicor.  Vide  quoque  II.  Stephani  poes.  phil.  p.  54.  Clem.  1. 
1.  Btrom.  p.  3 0 1 , Aeliun./  Hist.  var.  1.  2.  c.  34.  I.ncian.  in 
longaevis.  Suid.  in 

Pythagoreorum  impeditus  et  Hieronis  tyrannide  deterri- 
tus philosophiam  publice  non  profiteretur,  ad  comoediam 
veterem  se  accinxit  atque  ita  copiam  sibi  fecit  prae- 
cepta Pythagorica  in  vulgus  efferendi.  Neque  tamen 
artis  salutaris  studia  dereliquit  Epicharmus ; nam  si 
Diogeni  Laertio  *)  fidem  adhibemus  ab  eo  sunt  commen- 
taria de  rerum  natura  et  arte  medica  dorice  scripta, 
ipsamque  medicinam  exercuisse  videtur  teste1 2)  Plinio. 
Ex  cujus  scriptis  intelligitur,  ab  illo  ipso  suaderi  bras- 
sicam adhibendam  malis  testium  et  genitalium,  eam- 
demque  addit  cum  faba  tritam  plus  valere,  et  cum  ruta 
convulsis  optime  respondere.  Ab  eodemque  Epicharmo3) 
asellus  piscis  cui  cor  in  ventre  inesse  Aristoteles  ad- 
firmat  ob  id  vocatus  est  EKTgonreXoytxaTgov , quod  a com- 
muni ventris  consuetudine  discederet.  Caveas  tamen  ne 


hunc  cum  alio  Epicharmo,  Demolochi  comici  Syracusani 
patre  medicinae  non  imperito  confundas.  Clemens  Ale- 
xandrinus non  nulla  nobis  adservavit  fragmenta  Epi- 
charmi, ex  quibus  ejus  ingenii  excellentiam  sollertiam- 
que satis  perspicere  licet.  At  Epicharmi  opera  quae- 
dam in  bibliotheca  Vaticana  exstare  testatur  Labbeus 
p.  170. , quod  tamen  ab  aliis  dubitatur.  Ab  eo  scripta 
filius  Metrodorus4)  in  arte  salutari  quoque  versatus  com- 
mentariis illustravit. 

Xenophanes  Colophonius  quum  in  Italia  Telangae 
Pythagorae  filii  cathedram  occupasset  novam  rationem 
philosophandi  instituens  scholam  condidit  Eleaticam  ex 
Pythagorica  mutuatam  ac  deflexam,  Thaletis  et  Pythagorae 
ipsius  praeceptis  prorsus  abjectis.  Homeri  quoque  et  He- 
siodi scripta5)  de  diis  exagitata  ab  eo  et  derelicta  sunt. 


1)  Laiirt.  I.  c. 

2)  IUin.  List.  nat.  I.  20.  c.  34  — 30. 

3)  Clera.  Alex.  Paedag.  lib.  2.  c.  2.  in  tine. 

•])  .Tambl.  in  vit.  Pytb.  c.  34. 

6)  Dlog.  Lnert.  lib.  9.  c.  2. 

Itaque  eruditionem1)  sui  temporis  moribus  maxime  con- 
gruentem coluit  ex  eaque  disciplina  maximam  doctrinae 
laudem  detulit.  Xenophanes  autem  quum  perspexisset 
sensuum  judicium  fallacissimum  incertumqne  esse  et  in 
sola  mente  tamquam  fonte  lucis  veritatem  omnem  positam; 
ejus  studia  ad  naturae  quoque  cognitionem  maxime  intenta 
ad  eam  partem  doctrinae  magis  excolendam  non  potuit 
non  multum  conferre.  Ipse  rationem  suam  totam  libro 
de  natura  complexus  videtur  versibus  heroicis 2)  scripsit. 
Quae  caeteroquin  Xenophanis  placita  fuerint  addere  non 
lubet. 

Jam  ut  omittamus  Parmenidis  philosophiam  ejusque 
sectatores  Melissum  et  Zenonem  qui  quidem  inter  se 
aliquid  dissentiunt,  pauca  disputaturi  sumus  de  doctrina 
Leucippea  et  Democritea.  A Zenone  rerum  naturae 
cognitione  institutus  Leucippus  ut  videtur  Abderites 
novam  et  apud  omnes  pervulgatam  philosophiae  ratio- 
nem condidit,  qua  singulis  rebus  quae  in  sensus  cadunt 
dicebat  atomos  subesse.  Ob  eamque  caussam  omnia 
statuit  esse  infinita,  unamque  partem  universi  plenam, 
inanem  alteram ; plena  parte  contineri  corpuscula  infinita 
quae  vi  quadam  impulsa  in  inanem  illam  circumcirca 
ferrentur  et  perpetuo  concursu  se  efficienti  praeberent 
ejusque  actione  fingerentur.  Ex  quo  conflari  corpora! 
singula.  Quae  supersunt  fusius  exposita  inveniuntur 
apud  Laertium  et  Bruckerum,  cujus  ex  opere  a Pierero 

quoque,  videtur,  si  non  ad  verbum,  tamen  verbo  tenus 
exscripta  sunt  omnia. 

. Tum  Dem°critus  Abderites,  Damasippi  filius  ut 
quidam  credunt  et  doctrinae  studiis  deditus  et  sapientiae 
a eucippo  inchoatam  illam  quidem  rationem  excoluit 
atque  absolvit,  cujds  dein  exemplum  ut  notum  est  0111- 


1)  Cf.  Jonsii  de  Script.  higt.  philosoph.  1.  j. 

Met.  1,  I.  c.  5.  1.  2.  c.  5. 


c.  12.  p.  G7.  Aristof. 


2)  Fabr.  bibi. 


f?r.  VoJ.  I.  p.  557. 

nibus  recentiores 1)  quoque  sequi  studuerunt.  Hic  au- 
tem vir  a naturae  bonis  instructissimus  quum  itineribus 
multis  in  terras  remotissimas2)  susceptis  a Magis  et 
Chaldaeis  theologiam  accepisset,  coeli  scientiam  et  geo- 
metriam ab  Aegyptiis,  ipsisque  gymnosophistis  Indiae  et 
Aethiopiae  multum  usus  esset  quumque  animi  tranquil- 
litatem tamquam  ultimum  finem  vitae  sequeretur ; tanta 
cupiditate  discendi  contemplandique  flagrabat  ut  totum  se 
in  literis  abderet  atque  omnia  quae  artium  singularum 
complexu  continerentur  ad  studia  sua  conferret.  Ob 
eamque  caussam  in  rerum  domesticarum  cognitione  non 
acquiescebat,  sed  etiam  in 3)  animalium  dissectione  mul- 
tam operam  impendendam  putabat.  Quod  adtinet  ad 
artem  nostram  Democritus  ita  sentiebat,  corpus  huma- 
num ex  aqua  et  limo  4)  gigni,  ipsumque  semen  ex  ma- 
teria contineri.  Fetum  in5 *)  utero  alimentum  ore  reci- 
pere, ob  quod  simul  atque  in  lucem  editus  est  mammam 
adpeteret.  Semen  autem0)  ex  universis  ac  singulis  par- 
tibus iisque  nobilissimis  corporis  animalis  oriri,  quod 
idem  Hippocrati  visum  est.  Ac  in  femina7)  quoque 
semen  emitti,  et  prout  femina  aut  mas  naturae  vi  ma- 
gis valeret  femellam  aut  marem  nasci;  at  monstra,  ubi 

1)  Laert.  1.  9-  c.  C.  Cf.  Pseudo-Orig.  philosoph.  c,  XII.  Scripta 
Cartesii,  Gassendi,  Neutonii  et  Leibnizii. 

2)  Laert.  1.  9.  c.  7.  Aelian.  var.  liist.  1.  4.  c.  20.  aliisque  locis. 
Cf.  Clem.  lib.  I.  strom.  p.  304.  Euseb.  Praep.  ev.  lib.  10.  c.  4. 

3)  Laert.  1.  c.  Senec.  ep.  90.  Vide  quoque  somnia  Borrichii  de 
arte  ehem.  p.  09.  De  aliis  scriptis  ei  subditis  Conrmg.  de 
Lerm.  med.  1.  I.  p.  29.  Schulz.  List.  med.  Per.  I.  s.  2.  c.  7. 
§.  53.  Naude  Apologie  deB  grands  hommes  accuser  de  inagic. 

cl».  12.  p.  190. 

4)  Censori...  de  die  natali  c.  4.  Ista  tamen  sententia  a Democriti 
ingenio  ac  ratione  studiorum  plane  abhorret. 

C)  Flut.  de  plac.  phil.  1.  5.  c.  10.  / 

0)  Ib.  c.  3.  Cf.  Hipp.  de  morbo  sacro,  et  libr.  de  aere  etc.  ubi 
illud  legere  me  memini. 

7)  Arist.  de  gener,  anim.  lib.  4.  c.  I 


— 2.  Cf.  lib.  2.  c.  4. 

ex  coitu  crebriori  semen  feminae  alio  tempore  ac  maris 
fluxisset  et  coisset.  Idem  Democritus  intelligebat  vitam 
spiritu1 2)  sustentari  ab  eoque  nutritionem  et  vitae  ratio- 
nem pendere.  Animalia  sanguinis-)  expertia  dicebat 
esse  minutiora  quam  in  quibus  viscera  conspici  possent; 
at  in  illis  sanguine  praeditis  si  in  eo  esset  ut  conglu- 
tinarentur, cor  et  hepar  cerni.  Ob  idque  vi  sanguinis 
intestina  singula  enasci.  Mularumque  sterilitatem3)  ita 
explicat,  ut  meatus  uteri  statuat  vitiari,  quod  earum 
natura  cum  iis  quae  sunt  alius  generis  non  concrepet. 
Quibus  omnibus  comprehensis  facile  intelligi  potest, 
Democritum  pro  suo  singulari  ingenio  rebus  difficillimis 
obscurissimisque  operam  dedisse,  et  id  quoque  perfecisse 
ut  animos  et  aequalium  et  recentiorum  maxime  impel- 
leret ad  studia  literarum  altius  colenda.  Quam  ipsam 
ob  caussam  non  potuit  effugere  invidiam  aliornm  qui- 
buscum  studiorum  similitudine  conjunctus  erat,  quod 
quidem  inde  patet  quod  illum  virum  ut  Celsi  verbis  utar 
jure  magni  nominis,  m>v  *j  malitiose  adpellarit  Epi- 
curus, Plato  illius  ne  mentionem  quidem  fecit,  Aristote- 
les omnia  ut  solet  ab  eodem  excogitata  ac  perpensa 
graviter  reprehendit  aut  redarguit.  Sed  res  ipsa  Demo- 
criti studia  singulari  humanitate  juncta  ingeniique  magni- 
tudinem abunde  declarat;  etsi  non  is  sum  qui  veteribus 
nimium  tribuam.  Quum  autem  de  vita  Democriti  tra- 
dita sint  multa  quumque  Hippocrates  casu  quodam  cum 
eo  amicitiae  vinculis  junctis  familiarissime  vixerit  et 
per  literas  saepius  colloquutus  sit;  non  abs  re  fuerit 
non  nulla  subjungere,  quod  ita  facilius  est  mores  magni 
viri  animumque  cognoscere.  Satis  vero  constat  inter 
omnes,  Democritum  in  studia  rerum  naturalium,  mora- 


1)  Idem  de  spiritu  c.  3. 

2)  Id.  da  anim.  part.  I.  3.  c.  4.  et  quae  sequuntur. 

3)  Id.  de  gen.  anim.  lib.  2.  c.  7. 

d)  Vnssius  de  philns.  sectis  e.  VII.  5.  12.  p.  40. 

lium , mathematicarum  humanitatisque  et  singularum 
literarnm  omni  pectore  incumbentem  omnes  hominum  so- 
cietates fugisse  solitariamque  vitam  in  speluncis  et  se- 
pulcris traduxisse,  quo  magis  secum  agens  de  rebus  na- 
turae cogitaret.  Quum  igitur  caeteris  rebus  humanis 
prorsus  contemptis  in  studiis  doctrinae  adsiduus  esset 
quumque  nescio  an  de  hominum  ipsum  demirantium 
stupore  subinde  rideret , is  ab  his  ipsis  mente  motus 
habebatur.  Quocirca  ab  iisdem  hominibus  Amelesagoras 
ex  principibus  civitatis  missus  est  ad  Hippocratem,  cui 
literas  redderet  quae  significarent  Democritum  amentem 
esse,  interdiu  et  noctu  ridere  ac  vitam  nihili  facere; 
voluerunt  voces  explorare,  de  inferis  et  daemonibus  scri- 
bere multaque  absurda  tradere.  Earnque  ob  "caussam 
volebant  rogatum1)  Hippocratem  ut  ad  ipsos  veniret. 
Hippocrates  se  venturum  promittit  arte  salutari  laudibus 
summis  elata.  Itaque  dedit  literas  ad  Dionysium  ami- 
cum qui  se  absente  rei  familiaris  curam  haberet;  ad 
alium  qui  navem  et  medicamenta  compararet.  Et  per 
somnum  ab  Aesculapio  admonitus  fuit  ne  Abderitarum 
sententiam  sequeretur.  Tum  postero  die  Abderas  ad- 
pellens  omnes  in  portu  congregatos  incolas  animique 
moestitia  adflictos  offendit.  Qui  quum  animum  colle- 
gissent Hippocratem  clamore  excipientes  et  gaudio  ex- 
sultantes ad  philosphum  per  forum  deduxerunt.  Hippo- 
crates in  alto  colle  conspexit  populis  stipatis  Democri- 
tum sub  platano  patulis  diffusa  ramis  sedentem  super 
lapide  cum  veste  crassa  sine  calceis.  Ipse  habebat 
librum  genibus  impositum  aliis  utrimque  positis  accu- 
mulatisque  animalibus  ex  toto  resectis;  interdum  scri- 
bebat intente,  interdum  quiescebat  secum  cogitans,  tum 
deambulabat  visceribus  animalium  inspectis.  Quod  quum 
Abderitae  maxima  cum  animi  perturbatione  Hippocrati 
ostendissent,  is  salutans  Democritum  accessit.  Hic  ut 


])  Ilacc  tota  res  legitur  in  epistolis  spuriis  Hipp.  p.  1273  ,ail  1280. 
De  scriptis  vide  Fabr.  bibi.  gr.  1.  2.  c.  22.  p.  803. 

Hippocratis  nomen  audivit  eum  adsidere  jussit  interro- 
gans, cur  illuc  profectus  esset.  Caussa  autem  rei  audita 
de  rebus  ex  intima  philosophia  petitis  diu  multumque 
disseruit,  quod  Hipppcrati  admirationem  injecit  tantam 
ut  non  modo  se  doctiorem  ah  eo  discessurum  fateretur, 
sed  eundem  omnium  Abderitarum  sapientissimum  doctis- 
simumque  esse  profiteretur.  Ita  factum  est  ut  quum 
Hippocrates  Democriti  jucundissimae  consuetudinis  fru- 
ctu usus  esset  inter  ejus  discipulos  referretur.  Caeterum 
permulta  scripta  referuntur1)  ad  Democritum  quae  me- 
morare non  est  hujus  loci. 

Nunc  venimus  ad  Heraclitum  Ephesium,  Blysonis 
filium  qui  adolescens  natura  subtristis  ingeniique  acie 
praeclarus  adsidua  meditatione  id  adsequutus  est  ut2) 
facultates  animi  quasi  demensus  nihil  se  scire  intelli- 
gerel.  Discendi  igitur  initium  exsemet  ipso  exorsus  dcin 
Xenophanis  et  Hippasi  scholis  interfuit  indeque  acceptis 
Pythagorae  decretis  postea  rationem  suam  philosophiae 
conspersit.  Ab  omni  hominum  societate  remotus  vitae 
umbratilis  amantissimus  pro  singulari  animi  sui  natura 
totum  se  in  cognitione  rerum  collocavit,  adeo  ut  etiam 
rogatus  a Dario  ejus  amicitiam  et  clementiam  sperne- 
ret. Odio  enim  hominum  commotus  ex  urbe  discessit 
vitamque  herbis  et  oleribus  sustentans  vixit  in  montibus, 
quo  nihil  pulcrius,  nihil  jucundius  esse  putabat.  Nec 
vero  ita  multo  post  accidit  ut  graviter  aegrotaret,  si 
Laertio  fidem  habemus;  quumque  medici  convenissent 
neque  tamen  de  morbi  caussis  et  remediis  consentirent, 
refutaturus  eorum  imperitiam  ac  petulantiam  more  suo 
obscuris  verbis  interrogabat , quonam  modo  h*  rfc  aVo/x- 
«onjreof.  Quum  ignari  medici  nihil  quicquam 
respondere  possent,  merito  sunt  expulsi.  Laborabat 
autem  ex  hydrope,  quem  aWrqv  Graeci  vocant.  Caete- 


3)  Fftbric.  1.  c. 

2)  Piat,  adv.  Colot,  p,  1138,  Lacrt.  I.  9,  c,  1,  Conf.  Suid 

mm  ut  Democritum  semper  risisse,  ita  Heraclitum  om- 
nia humana  deflevisse  quod  homines  vitam  sceleribus 
atque  flagitiis  contaminatam  agerent,  scriptores  quidam 
confabulantur.  Tripartitum  scripsit  librum  de  natura, 
republica  et  theologia,  cujus  ab  ipso  in  templo  Dianae 
repositi  jacturam  graviter  ferunt.  Illa  autem  scripta  a 
Cratone  in  lucem  protracta  obscuritate  erant  tanta,  ut 
eruditi  soli  legerent,  ne  philosophiae  arcana  evulgaren- 
tur. Hinc  ei  nomen  cnorstvov  inditum  Clemens  Alexan- 
drinus auctor  est  5 Strorn.  p.  516.  Etsi  vero  ex  illo 
opere  nihil  nisi  fragmenta  reliqua  sunt,  Heracliteam 
tamen  rationem  ex  allegoriis  conflatam  esse  scimus. 
Ac  primum  quidem  Heraclitus  ita  sensit,  principium  om- 
nium rerum  oinnisque  vitae  ignem  esse  unde  omnia  8m 
icvwwffiv  nascerentur,  Sm  fxdvwffiv  resolverentur.  Illud 
effici  per  inimicitiam,  hoc  per  amicitiam;  ac  continuato 
quodam  motu  ignis  omnia  tamquam  flumen  ferri.  Cuncta 
igitur  vi  mutua  quadam  gigni  et  contineri;  quod  ubi  in- 
terrumperetur aut  haereret,  omnia  interirent  necesse  esse. 
Quaeque  ex  igne  constarent  ratione  praedita  esse  ani- 
mamque dare  et  deorum  et  hominum  naturae.  Aliis  autem 
multis  in  rebus  cum  Xenophane  consentire  videtur. 
Atque  haec  dicta  sint  de  praecipuis  Heracliti  praeceptis. 
Conferas  quae  infra  de  Hippocrate  disseremus. 

Haec  habui  quae  dicerem  de  philosophorum  quo- 
rundam  studiis.  Vidimus  igitur  philosophiam  parvis 


1)  Cf.  Plin.  1.  7.  c.  19.  Laert.  1.  c.  unde  omnia  haec  nostra  sumpta 
sunt.  Clem.  Alex,  quoque  de  eo  multa  passim  narrat;  itemque 
Sext.  Emp.  adv.  math.  I.  7.  s.  126.  Hesychii  de  iis  qui  erudit, 
claruerunt  libr.  Tertull.  de  an.  c.  15.  iUercur.  var.  lect.  lib.  3. 
c.  19.  De  placitis  Heracliti  vide  Olearii  dissert.  duas  de  prin- 
cip.  et  ytvtau  rerum  ex  mente  Heracliti.  Schleiermacher:  He- 
raklitos,  der  Dunkle,  von  Ephesus;  dargestellt  aus  den  Truin- 
mern  seines  Werks  und  den  Zeugnissen  der  Allen.  WolPs  und 
Buttmaiin’8  Alterthumswissensch.  Bd.  1.  S.  313.  Theod.  Lud. 
Eichhoff  disp.  heracliteae.  lUogunt.  1824.  4.  De  scriptis  Fabr. 
1.  c.  lib.  2.  c.  33.  §.  4. 

nsam  progressionibus  omni  modo  cultam  fuisse;  ani- 
madvertimus sectas  multas  re  maxime  differentes  pro- 
cedente tempore  exstitisse  quarum  quaeque  locum  habe- 
bat aliquem  quem  maxime  explicaret  aut  illustraret,  ad- 
eo ut  plane  nulla  pars  philosophiae  praetermitteretur. 
Neque  enim  defuerunt  qui  in  cognitione  rerum  quae  sunt 
ante  oculos  positae  adsiduo  versarentur ; alii  earum  rerum 
quae  oculorum  aciem  fugiunt  tractatu  delectabantur;  alii 
eam  maxime  colebant  partem  philosophiae  quae  voca- 

tur; alii  denique  fuerunt  qui  doctorum  praeceptis  non 
contenti  diversissimam  ab  omnibus  caeteris  rationem  phi- 
losophandi  instituerent  et  ab  antiqua  institutione  descisce- 
rent. Hinc  tanta  multitudo  philosophorum,  hinc  tanta 
varietas  sectarum.  Haec  autem  studia,  illa  dissensio 
sectarum  temporumque  necessitas  ipsa,  haec,  inquam, 
maxime  effecerunt  ut  medicina  quippe  quae  in  lumine 
philosophiae  dumtaxat  posita  sit  nec  sine  ea  duce  pro- 
ficere possit  etfusius  excoleretur  et  in  dies  magis  ma- 
gisque effloresceret.  Attamen  vero  id  quod  vehementer 
doleo  tunc  quoque  ista  jam  multorum  communis  con- 
suetudo fuit  ut  a philosophiae  jucunditate  alienissimi  me- 
dicinae vacarent,  eamque  imperite  et  horride  factitarent. 
Hinc  fit  ut  plerique  qui  ante  Hippocratem  vel  ejus  aetate 
vixerunt  exiguam  artis  salutaris  laudem  adepti  fuerint 
vixque  commemoratione  digni  sint,  Polycletus1)  qui- 
dem, Philistio2)  ejusque  frater,3)  Spittalus,4)  Aegi- 

1)  Phalarid.  ep.  70,  71.  et  ad  Messen.  ep.  21. 

1)  Galen.  de  nat.  facult.  I.  2.  p.  103.  t.  I.  rat.  med.  1.  I.  p.  38. 
infra.  Ib.  I.  2.  p.  52.  De  facult.  alira.  1.  I.  t.  4.  p.  200.  ubi 
ait  librum  de  victu  ab  aliis  adscribi  Hippocrati,  ab  aliis  Phili- 
stioni etc.  Corani.  I.  in  lib.  de  morbis  ac.  p.  43.  Idem  fere 
legitur  in  Coram.  C.  in  aph.  p.  302.  Cf.  Gal.  t.  13.  p.  905. 
Ed.  Paris,  ubi  Phil.  legitur  scripsisse  de  med.  succedaneis.  Idem 
ut  scribit  Plutarcb.  symp.  1.  7.  p.  099  in  ea  sententia  fuit,  po- 
tum in  arteriam  asperam  delabi.  Cf.  Geli.  1.  17.  c.  11. 

3)  Cael.  Aurei,  chron.  1.  5.  c.  I.  p.  555.  Ed.  Ammani  1755.  ubi 
ejus  libri  XXIF.  de  adjutoriis  adferuntur. 

4)  Suid.  ex  Aristopli.  Acharnens.  v.  1031.  1220. 


mius,1)  Acesias,2)  Diagoras,3)  Aristo,4)  Philetas,  Py- 
thocles , Acumenus5)  et  ejus  filius,  Eryximachns,  Archi- 
deraus,  ) Meto7)  et  alii.  De  quibus  dicere  quum  lon- 
gum sit,  de  iis  modo  qui  nobiliores  sunt  pauca  propo- 
situri sumus. 

Ex  schola  autem  Pythagoreorum  profectus  Demo- 
cedes 8)  Crotoniata,  Calliphontis  filius,  primus  apud  suos 
medicinam  praeclare  fecit.  Hic  quum  Darius  Hystaspis 
filius  ex  equo  desiliens  talum9)  pedis  luxasset , eum 
postquam  Aegyptii  medici  malum  longe  pessimum  stulte 
fecissent  bene  sanavit  malvae  mollitia  adhibita.  Item- 


1)  Gal.  de  tuenda  val.  serm.  2.  p.  243.  infra  t.  4.  De  diff.  puls. 
I.  I.  t.  3.  p.  8.  in  dubio  est  liber  de  pulsibus  ab  hoc  editus 
sit  an  ab  alio.  Ibid.  I.  4.  p.  44.  et  49. 

2)  Atlien.  Dipn.  1.  12.  refert  cibos  condiendi  praecepta  ab  eo 
esse  tradita.  Acesias  artem  medendi  pessime  fecit,  unde  pro- 
verbium illud:  ‘Axsaiag  luacno.  Cf.  Zenob.  Cent.  T.  prov.  52. 
Ja.  Baier.  Adag.  Medicin.  centur.  Lips.  1718.  p.  5. 

3)  Nescio  an  idem  sit  quem  sexcenties  adfert  Plinius  in  hist.  nat. 
Cf.  Dioscor.  1.  4.  c.  43.  Aet.  Tetrab.  II.  serm.  III.  c.  108. 

4)  Ceis.  I.  5.  c.  18.  Gal.  med.  secund.  loc.  1.  9.  t.  II.  p.  299,  et 
aliis  locis. 

5)  Piat.  Phaedr.  p.  210.  Cf.  Leonis  Allatii  not.  ad  Xenoph.  de 

fact.  et  dictis  Socr.  p.  185.  De  Acumeni  filio  multa  disserit 

Piat.  Symp.  p.  181.  Cf.  Protag.  p.  285.  Phaedr.  210. 

C)  Gal.  de  virt.  med.  simpl.  I.  II.  t.  2.  p.  19.  refert  a Diocle  in 
Arcliidemo  dici,  Archidemum  cutem  oleo  fricandam  ex  balneo 
improbasse,  quod  ea  quasi  rigesceret  et  adroderetur.  Ille  ta- 
men convincitur  a Galeno.  Cf.  ibid.  p.  20.  22.  24.  25. 

/ . 

C)  Plut.  Vit.  Alcib.  Diod,  Sic.  lib.  3.  c.  2.  Ael.  var.  hist.  1.  10. 
7.  et  I.  13.  c.  12. 

7)  Le  Clere.  1.  c.  p.  90.  seq,  et  Schulz.  p.  170.  quibus  tamen  ne 

nimium  tribuas.  Illi  videntur  sua  deprompsisse  ex  Herod.  lib. 

3.  c.  125.  Ed.  Steph.  p.  210.  Cf.  Tzetzes  hist.  9.  c.  3.  Dion. 

Cass.  38.  p.  210. 

8)  Herod.  ibid.  c.  129.  ubi  res  copiose  exponitur.  Cf.  Mercur. 
var,  Icct,  1.  4.  c.  3, 

que  Darii  uxoris  Atossae1)  mammam  ulcere  adfectam 
in  integrum  statum  restituit.  Hinc  apud  Darium  maxi- 
mo in  honore  fuit  tantamque  iniit  gratiam  ut  cum  eo 
mensa  communi  uteretur.  Librum  de  medicina  a De- 
mocede  relictum  fuisse  memorat  Suidas. 

Tum  Agro  Agrigentinus  Empedoclis  aequalis  artem 
medendi  magna  cum  laude  fecit;  quem  quum  Empedo- 
cles physicus  conunendasset  in  Sicilia  empiricae  scholae 
auctorem  fuisse  adfirmant  Plinius,  Galenus  vel  quis- 
quis est  et  Suidas.  Alii  tamen  dicunt  illam  scholam 
profectam  esse  ab  Herophilo,  sed  forsan  auctoritate 
' male  intellecti  loci.  Galenus  ipse  aut  in  errorem  ab- 
latus aut  livore  perfusus  addit,  Philinum  Coum  quum 
occasione  ab  Herophilo  magistro  accepta  empiricam  a 
rationali  sejunxisset  eam  ut  vetustate  et  claritate  cae- 
teris  praestaret  ab  Aerone  institutam  dixisse.  Galeni 
oratio  autem  eam  suspicionem  injiciat.  Neque  dubitamus 
quin  schola  illa  jam  ante  aetatem  Heropliili  instituta 
fuerit,  quum  Hippocrates  eam  ipsam  non  satis  potentem  ad 
judicium  rationis  exigendam  censuerit.  Adde  quod  Pli- 
nii auctoritas  plus  valeat  quam  Galeni.  Nec  enim  ab 
illo  narrata  de  veteribus  suspecti  quicquam  habere  vi- 
dentur nec  ejusdem  levitas  in  plantis  describendis  sen- 
tentiam eam  nostram  convellere  potest.  Quae  si  ita 
sint  Aero  conditor  illius  sectae  existimandus  est,  quam- 
vis id  inter  recentiores  ambigitur.  Utcumque  vero  res 
se  habeat  certe  Aero  medicinam  exercuit.  Eum  enim 
suasisse  quum  pestilentia  Athenis  saeviret  et  magnas 
strages  ederet  ut  ignem  prope  aegrotos  accenderent, 
videre  licet  apud2 3)  Plutarchum.  De  morbi  caussa  cer- 

1)  Herod.  ib.  c.  133  — 134.  p.  214.  Cf.  Suia.  in  "Azzooa.  Chry- 
ao»t.  diss*  prira.  de  invidia  p.  052.  Ed.  Sylb.  Mattii.  Koenig.  in 
bibi.  vet.  et  nov.  meminit  quoque  Democedis. 

1)  Plin.  29,  1. 

2)  Gal.  Introd.  f.  4.  p.  372. 

3)  Plut.  It.  et  Otir.  p.  383.  Diog.  Laert.  1.  8.  c.  2.  n.  0.  Aef. 
Tetrab.  1.  I.  I.  c.  94.  Pauli.  Aegin.  1.  2.  c.  35.  Hier.  Mere- 
1.  c.  2.  c.  18. 

tus  id  perfecit  ut  udum  aerem  calidum  siccumqug  ac 
meliorem  redderet.  Ab  eodemque  praecepta  medendi 
accepisse  Hippocratem  contendunt  Mercurialis  et  Vos- 
sius , infirmis  tamen  innixi  rationibus.  Aero  denique 
ut  notat  Suidas  de  re  medica  et  de  victu  sanorum  do* 
rice  scripsit. 

Nec  praetereundus  est  Iccus  Tarentinus1)  athleta, 
qui  in  gymnastice  versatissiinus  eam  in  medicinam  pri- 
mus introduxisse  dicitur.  Idcirco  tenuitate  victus  tanta 
uti  solebat  ut  Icci  coena  de  iis  qui  egene  coenantur 
proverbio  diceretur.  Etsi  autem  certum  est  omnes 
luctando  facile  ab  eo  victos  esse,  persuadere  tamen  mihi 
non  possum  ab  eodem  gymnasticen  in  hunc  usum  satis 
considerate  adbibitam  fuisse  ut  aegrotis  auxilium  ferret. 
Athletarum  enim  mores  longe  alii  sunt  ac  medicorum. 
At  gymnasticen  ita  adhibitam  fuisse  a Prodico  Hippo- 
cratis magistro  2)  ' quem  HerodicUm  perperam  scribunt, 
equidem  non  dubito.  Prodicus  enim  ludi  magister  ce- 
lebris nec  minus  artis  salutaris  peritus  quum  ipse3) 
morbi  vi  graviter  addictus  esset  sine  ulla  spe  salutis, 
tum  corpus  ejitsque  membra  seinper  fricuit  et  inter  me- 
dicamenta crebris  exercitationibus  usus  est,  ita  ut  jam 
jam  mediis  faucibus  mortis  se  eriperet  atque  ad  sanitatem 
rediret.  Haec  igitur  occasio  salubritatem  exercitationum 
corporis  in  se  ipso  observandi  illum  eo  adduxisse  vi- 
detur, ut  gymnasticen  tamqtiatn  salutarem  medicinam 
mo.tborum  invictorum  semper  fere  adhibendam  judicaret. 
Quam  tamen  quum  singulis  in  morbis  opiferam  esse 
pro  sua  animi  exilitate  existimaret;  necesse  erat  pleri- 


1)  Aelian.  var.  hist.  1,  11.  c.  3.  Piat,  in  Protag.  p.  283.  infra. 
Pans.  Eliae.  11,  10.  Cf.  Sfephan.  in  T«£ as,  et  Kustatb.  ad 
Dionys.  Perieg.  370.  et  ad  Hoiner.  II.  5.  p.  CIO.  Kd.  Rom. 

2)  Soran.  in  Hipp.  vita.  Tzetz.  Chii.  8.  hist.  155.  SuiJ.  in 

‘InnoxQ. 

3)  Piat,  de  rep.  I.  3.  p.  390.  Plin.  1.  29.  c.  I.  eum  ait  fuisse 
auctorem  iatraliptices. 


que  aegroti  ob  id  ipsum  in  summum  vitae  periculum 
atque  discrimen  adducerentur  ipsamque  mortem  obirent, 
id  quod  Hippocrates  *)  ejus  discipulus  optimo  jure  gra- 
viter reprehendit.  Insuper  cave  ne  hunc  Prodicum  cum 
fratre  Gorgiae  Leontini  confundas,  qui  paulJo  post  in 
lucem  editus  aegrotis  quoque  non  noluit  opitulari. 

Euryphon  Cnidius  ex  familia  xAsclepiadarmn  Hip- 
pocratis aequalis,  sed  eo  natu  major,  ex  schola  Cnidia 
cum  Coa  semper  certante  omnium  quos  memoravimus 
clarissimus  artem  medendi  studio  magno  coluit.  In  ca- 
daveribus dissecandis  et  in  aliis  rebus  quae  artem  me-' 
dicam  adtingunt  haud  mediocriter  exercitatus  opti- 
mam subinde  videtur  instituisse  rationem  medendi,  at 
ab  imperitis  aut  ignoratam  aut  etiam  in  abusum  avoca- 
tam. Aquam  inter  cutem  vomendo  purgandoque  educere 
solebat  interpositis  fomentis;  tabescentibus  lac  femini- 
num non  temere  adhibebat.  Caeterum  tamen  a com- 
muni consuetudine  Cnidiorum  minime  abhorrens  singu- 
lis in  rebus  quae  morbo  sunt  adnexae  et  in  medicamen- 
tis idoneis  cognoscendis  magis  versabatur  quam  in  totius 
morbi  natura  ac  forma  observanda.  Euryphontem  non 
nulla  scripsisse  de  vi  et  usu2)  medicamentorum,  etiam 
de  anatomia  et  medicinis  vicariis,  tradidit  nobis  Gale- 
nus. Ab  eodem  Hippocraticus  liber  de  victu  in  morbis 
acutis  confectus  esse  putatur  , quod  equidem  rationibus 
quibusdam  alibi  proferendis  ductus  addubito.  Supersunt 
pauca  quae  alio  loco  adtingemus. 


J)  Hipp.  Hb.  Epid.  VI.  sec t.  3.  p.  1170.  Cf.  Gal.  Coram.  3.  in  lib. 
ep«d.  0.  t.  5.  p.  488.  Prodici  nomen  persaepe  legitur  apud  Galenum  ; 
a >P*>us  Galeni  aetate  dubium  jam  fuit  quis  Prodicus  ille  esset 
Selymbrianus  an  Leontinus.  Gf.  Plut.  de  san.  tuenda  p.  120. 

2)  Gal.  coram.  2.  de  nat.  hom.  p.  22.  t.  5.  De  his  quae  sequntur 
vide  Aurei.  Chron.  1.  3.  c.  8.  p.  485. 

3)  Ga|.  praef.  Coram,  in  lib.  VI  de  facult.  med.  simpl.  p.  08.  t.  2. 

..."  'JU8<L  *ib-  de  diff‘  >»»«0  P-  188.  t.  111.  Coram.  I.  in 

‘ ' t epid.  p.  455.  t.  V.  De  facult.  alim.  p.  300.  (.  4.  Cael 
Aurei.  Acm.  1.  2.  c.  16.  p.  1J5  ct  alii8  joci|j 

Ex  eadem  sclidla  prodiit  Eudoxus  Cnidius  medici- 
nae peritus,  qui  non  modo  corporis,  sed  sensuum  quo- 
que1) exercitationes  ad  sanitatem  tuendam  recuperan- 
damve  conducere  dicebat.  Sed  longe  nobilior  et  ex- 
cellens doctrinae  studiis  est  alter  Eudoxus  Cnidius2) 
Aeschini  filius  medicus  idemque  philosophus  qui  in  ce- 
lebriorum Pythagoreorumn  numero  habendus  est.  Is  quum 
medicinae  studio  geometriam  astronomiamque  conjunxis- 
set tanta  ardebat  cupiditate  discendi  ut  tamquam  Phae- 
thon3) a sole  deflagrare  mallet,  modo  ejus  naturam 
cognoscere  posset.  Curiosissimique  hujus  hominis  scien- 
tiam rerum  coelestium  permagnam  fuisse  ferunt.  Artem 
medendi  videtur  accepit4)  a Philistione  Locro.  Sed 
annum  agens  aetatis  vigesimum  tertium  Socraticorum 
gloria  incensus  Athenas  se  contulit  cum  Theomedonlo 
quodam  medico  ab  quo  ipsius  inopia  rebus  necessariis 
sublevaretur.  Tum  annis  duobus  exactis  postquam  in 
Aegyptum  cum  Chrysippo  iter  fecisset  in  patriam  rediit 
ibiquc  liberalissime  exceptus  est.  Inde^.  ab  illo  tem- 
pore geometriam,  astrologiam  et  medicinam  ex  legibus 
secretis  5)  Pythagorae  docere  coepisse  traditur.  Ex  quo 
evenit  ut  Pythagorae  decreta  ab  eo  ad  Chrysippum , ab 
illo  ad  Erasistratum  et  ad  alios  deinceps  permanarint. 
Praeterea  Cnidiorum  talem  medicinam  fuisse  ut  morbi 
symptomata  et  eventus  maxime  observarent  et  ea  sin- 
gula pro  morbis  haberent  natura  ipsa  morborum  plane 
neglecta,  constat  inter  omnes.  Ab  Eudoxo  commentaria 
fuerunt  relicta  de  medicina,  ut  tradit  Diogenes  Laertius. 


1)  Laert.  I.  S.  c.  S.  n.  5. 

2)  Laert.  ib.  c,  8.  n.  1.  Suid.  in  Eud.  Athen.  Iib,  7.  Phanocriti 
liber  de  eo  scriptus  intercidit. 

3)  Plut.:  Non  posse  suaviter  vivi  etc.  p.  1004. 

4)  Cf.  praeter  Laert.  I.  c.  .Clere.  1.  c.  P.  I.  1.  3.  ch.  43.  p.  2,13. 
Scbulz.  1.  c.  1>.  I.  S.  3.  c.  0.  §.  3.  p.  310. 


5)  Theod.  Therap.  I.  9. 

Verum  admodum  miror  quod  ejus  ne  semel  quidem 

mentionem  injicit  Galenus. 

IIuc  denique  accedit  Ctesias,  Ctesiochi  filius  ex 
Asclepiadarum  familia  Xenophontis  aequalis , medici- 
nam quasi  heredariam  adeptus,  cujus  scripta  et  medica 
ct  historica  omnia  intercidisse  vehementer  dolent.  Lx 
monumentis  autem  veterum  intelligi  potest,  eum  ionice 
scripsisse  libros  viginti  tres  de  rebus  Assyriacis  et  Per- 
sicis, unum  de  rebus  Indicis  ex  quibus  excerpta  quae- 
dam Photius  nobis  reliquit,  etiam  de  montibus  et  flumi- 
nibus et  denique  de  tributis  Asiae.  Ctesiam  eumdeni 
pugnae  illi  quae  prope  Cunaxam  decerneretur  adfuisse 
narrat  Xenophon.  Sed  ipse  in  exercitu  Cyri  aut  Ar- 
taxerxis fuerit  necne  magna  est  quaestio.  Certe  vero 
Artaxerxi  quum  ei  gravissimum  vulnus  pectoris  C)rus 
frater  intulisset  opem1 2)  se  tulisse  ipse  ait.  Diodorus 
tamen  illum  tradidit  captum  fuisse  in  expeditione  ad- 
versus Cyrum  et  ob  medendi  peritiam  septemdecim  an- 
nos cum  Artaxerxe  honorifi.ee  consuevisse.  Idemque 
Parysatidis  medicus  fuisse  narratur.  Verum  in  medi- 
cina  an  multum  profecerit  in  medio  relinquo* 

His  quam  brevissime  expositis  constituimus  de  Hip- 
pocratis vita,  moribus  et  studiis  deque  iis  rebus  quae 
ad  ejus  animum  bene  excolendum  fecerint  copiosius  dis- 
serere, sed  ita  tamen  ut  ne  lectoris. animum  fictis  ex- 
iguisque robus  obrueremus.  Hippocrates  autem  ex3) 
Asclepiadarum  familia  natus  fuit  patre  Heraclida  et 
matre  Praxitbea  Phaenaretae  filia  Olympiadis  octogesimae 
anno  primo  in  insula  Co  (hodie  Stingo)  regnante  apud 
Coos  Abriada;  anno  secundo  Olympiadis  centesimae 
primae  Larissae  in  Thessalia  mortuus  ac  sepultus  di- 
citur. A natura  bene  informatus  accepit  eas  artes  qui- 


1)  Gal.  Comm.  4.  in  lib.  de  arte.  p.  632.  infra  t.  5. 

2)  Xenaph.  Cyri  Kxp.  1.  1.  c.  8.  n.  25.  Strub.  1.  11.  Plui,  ii» 
Arlax.  c.  1 1 . et  seip 

3)  Piat,  in  Protag.  p.  282.  fere  in  initio,  et  in  Phacilr.  p.  211. 

1>US  animus  juvenilis  ad  humanitatem,  excoli  solet  et 
medicinam  more  recepto  a patre  artis  salutaris  peritis- 
simo  posteaque  Prodico  Selymbriano  medico  traditus 
est.  Sed  ad  philosophiam  eum  instituisse  creditur 
Goigias  Leontinus  Empedoclis  discipulus.  At  Demo- 
ti itus  ut  quidam  volunt  an  Hippocratis  praeceptor  fuerit 
magnopere  dubito,  quum  hic  ut  videtur  multo  post  quam 
medicinam  instituit  in  ejus  familiaritatem  demum  vene- 
rit. Pota  tamen  haec  res  in  ambiguo  est.  Neque  vero 
possumus  negare,  Hippocratis  philosophiam  Democri- 
team illam  aliqua  ex  parte  redolere,  si  modo  ista  scripta 
quae  eam  notam  sibi  habent  inustam  inter  genuina  re- 
fenentur.  Pleraque  autem  omnia  ita  graviter  scripta 
ab  Hippocrate  sunt  ut  nihil  absit  a severitate  Heracli- 
teae  philosophiae.  Atque  illum  omnino  Heracliti  ratio- 
nem maxime  sequutum  fuisse  ostendit  comparatio  eorum 
'quae  utrique  horum  virorum  placuerunt  accurate  intro- 
ducta. Si  quisquam  igitur  alius,  Heraclitus  ejus  magi- 
ster fuit.  Sunt  etiam  qui  existiment  rationem  Hippo- 
cratis ab  Empedoclea  nihil  abhorrere.  In  quem  tamen 
errorem  quivis  facile  incidere  potest  qui  immemor  sit 
a Gorgia  Leontino  praecepta  Empedoclea  Hippocrati 
tradita  esse  ipsainque  philosophiam  Empedoclis  ad  He- 
racliteain  prope  accedere.  Horum  enim  uterque  ignem 
omnium  rerum  principium  esse  statuit.  Verum  haec 
sint  obiter  dicta.  Hippocrates  autem  ut  ad  medicinam 
se  conferret  tantum  non  tam  , fama  Coae  scholae  quae 
tunc  maxime  vigebat  quam  patris  studium  atque  cohor- 
tatio valuisse  videtur.  Quamquam  vero  nos  operae 
pretium  non  facturos  judicamus  si  illam  rem  diligentius 
pertractemus,  molestissime  tamen  ferunt  omnes  eruditi 
quod  de  Hippocratis  vita  nulla  nisi  pauca  fragmenta  ex 
aliis  ')  scriptis  decerpta  ad  aetatem  nostram  pervenerint. 


1)  Vita  Hippocratis  quam  habemus  a Sorano  Ephesio  composita 
est  ex  Sorani  Coi  Vitis  medicorum  et  ex  scriptis  Histomachi 
Ephesii  ntol  rijq  c l7t-xoxqazoi<q  aiQfd(ojq  alque  Andreae  ntql  t rjq 


\ Quaeque  ibi  leguntur  incerta  admodum  ac  suspecta  sunt 
in  quibus  suum  quisque  ingenium  si  vera  a falsis  se- 
cernere velit  maxiine  acuere  possit.  Nec  etiam  in  hac 
re  plus  valet  fides  atque  auctoritas  Arabum , a quibus 
quidem  mplta  quae  a vero  nihil  abhorrent  eaque  longe 
meliora  tradita  sunt.  In  his  maxime  excelluit  omnibus 
Dschemal-eddin  Abu-l-hasan  Ali  Ben  Jusuf  El-Cofti, 
cujus  ex  bibliotheca  excerpta  nonnulla  in  lucem  pro- 
didit Casiri.  Accedit  Thabit  Ben  Corra  qui  de  numero 
Ilippocratum  scripsit.  De  qua  eadem  re  in  libris  ineditis 
Iladschi  Chalifae,  Taschcoeprisadae  aliorumque  multa 
leguntur.  Arabes  autem  potissimum  post  aetatem  Harethi 
Ebn  Chaldae  quum  Elmansor  avus  Elmanunis  graviter 
aegrotans  a Georgio  filio  Bochtischuae  curatus  esset  in 
medicina  Hippocratis  multum  versari  solitos  ex  eoque 
tempore  scholam  uberrimam  cui  Bochtischuae  per  lon- 
gum temporis  spatium  praeerant  Jondisaburi  maxime 
viguisse  memoriae  proditum  est.  Sed  horum  omnium 
plus  interfuit  cognoscere  Hippocratis  medicinam  ejus- 
que  scripta  quae  essent  genuina,  quam  de  illius  vita 
quaerere.  Itaque  Hippocratis  scriptis  reliquis  contenti 
esse  debebimus  quae  ex  quo  ingenio  fluxerint  satis 
superque  declarant.  ^ 

Hippocrates  medicinae  studiis  et  sapientiae  de- 
ditissimus quum  ea  quae  a magistris  didicisset  aut  co- 
gitatione diuturna  et  cognitione  adsequutus  esset  variis 
adsiduisquc  observationibus  confirmare  cuperet,  disjun- 
ctissimas terras  peragravit,  Colchidem  quidem,  Scythiam, 
Tauricam  et  alias  regiones  a septemptrione  ortuque  ad 
} on^um  Euxinum  sitas.  Etenim  Dioscurias  et  Phasis  in 
regione  Colchorum,  ad  Maeotidem  Taurica  Chersonesus, 

1 anticapaeuin  ad  fretum  Bospori  intra  peninsulam  quae 


i UTQiy.ij< ; yinaXoyfag  Cf.  Suid.  in  Hippocr.  Tzefzis  Chii.  7.  hist. 
155.  Praeterea  «cripta  Tiraquelli  de'nobil.,  Petri  Castellani  (. 
x.  Antiq.  Graec.,  G.  Vossii  de  philosophia,  Herm.  Conringii  in- 
trod.  ad  art.  med.  ah  Schelhammero  auctam.  Th.  Kariholini  de 
Medicis  Poetis  etc.  et  Henr.  Meibomii  connu.  in  jusjur.  Hipp., 
Pierer  biblioth.  iatr.  Vol.  1.  sed.  II.  p.  30. 

Taurica  vocatur,  et  Theodosia,  Olbia  ad  Borysthenem  fre- 
quentissimae  fuerunt  coloniae  celebratissiinaque  emporia. 
Omnia  quae  illic  animadvertisset  literis  consignavit. 
Quid  differret  Asia  ab  Europa  scire  ejus  plurimum  inter- 
fuit. Scytharum  quoque  et  maxime  eorum  qui  Sauro- 
matae  dicuntur  mores  ac  vitae  communis  instituta  egre- 
gie exposuit,  in  primis  tamen  morborum  quibus  illi 
obnoxii  essent  ratione  habita.  Post  profectus  fuit  in 
Thraciam,  Abderam  quidem  et  in  Thasum  aliasque  in 
uibes  a Thracia  non  longe  distantes  Thessaliae,  Laris- 
sam, Meliboeam,  Cranonem,  Pheras,  Triccam;  Pellam 
in  Macedonia,  Olynthum  et  Acanthum.  Eumdemque 
Hippocratem1)  Emessae  aliquamdiu  habitasse  et  inde 
Damascum  ob  hortos  maximos  ibi  cultos  saepe  ambu- 
lasse, tradit  Abulfaradsch.  His  omnibus  in  locis,  maxi- 
lue  tamen  in  Thaso  insula  Nesti  ostiis  ex  adverso  no- 
sita  terram,  regionem,  coeli  tempestates  familiaresque 
ventos  et  aquas,  atque  morborum  inde  nascentium  va- 
rietatem maximam  diligentissime  observavit  et  omnia 
usu  edoctus  ad  naturae  effigiem  egregie  exposuit.  Ut 
rem  paucis  absolvamus  levissima  quaeque  non  praeter- 
mittenda censuit.  Haec  igitur  itinera  in  eum  usum 
facta  esse  ab  Hippocrate  ut  uberiorem  exquisitamque 
medicinae  notitiam  consequeretnr,  id  persuasissimum 
habemus.  Attamen  Tzetzes  eum  prodidit  ideo  pro- 
fugisse in  Thessaliam,  quod  bibliothecae  custos  in  pa- 
tria constitutus  hanc  totam  cum  libris  vetustiorum  me- 
dicorum y^oc[*ixuTo<pvkans~iov  incendio  delevisset.  Quae  qui- 
dem flagitia  a sanctimonia  viri  tam  insignis  candidique 
vehementer  abhorrent  nec  ullam  habent  auctoritatem. 
Hippocratem  enim  ut  ingenii  acumine  ita  omni  genere 
virtutum  praestitisse  ac  vitam  omnem  integram  egisse? 
ita  ut  ei  nec  anteponendus  quisquam  nec  comparandus 
sit,  ipsius  scripta  satis  testantur.  Itaque  pro  singulari 
sua  humanitate  eximiaque  de  re  publica  bene  merendi 
voluntate  saluti  hominum  numquam  defuit,  id  quod  si 


l)  Atmlfar.  Hist.  Dyoast.  compend.  p.  80. 


non  historia,  ejus  tamen  (licta  et  facta  declarant.  Hinc 
circumforaneos  circulatoresque  iisdem  fere  verbis  pro- 
sequitur, quibus  Socrates  Athenienses. 

In  omni  igitur  genere  artium  et  virtutum  excellens 
rediit  in  patriam  et  scholam  ibi  jam  pridem  institutam 
nominis  sui  splendore  nobilitavit.  Neque  tamen  potuit 
Hippocrates  ad  amplitudinem  suam  ante  pervenire  quam 
Magarihs  et  Hipparchus  studiorum  similitudine  ipsi  con- 
juncti naturae  debitum  reddidissent.  Quae  in  Thaso 
aliisque  in  locis  acriter  observando  cognoverat  in  usum 
civium  communem  jam  transferens  medicinam  quae  ad- 
huc vulgaris  et  sine  fundamento  disciplinae  fuerat  fir- 
missimis confirmatam  principiis  certissimisque  evento- 
rum observationibus  auctam,  perpetuis  artis  praeceptis 
munitam  et  tamquam  ex  servitute  in  libertatem  vindi- 
catam in  summum  fere  fastigium  evexit.  Sic  in  ruinam 
prona  sunt  quae  sine  fundamento  crevere.  Nam  sacer- 
dotum medicinae  ceremoniis  sacrisque  simulatae  et  ia- 
tralipticae finem  fecit  unus  Hippocrates.  Parentum  igi- 
tur majorumque  argutiis  et  somniorum  figmentis  prorsus 
contemptis  ab  illorum  more  decessit  et  ita  quasi  degene- 
ravit ut  ex  se  ipso  natus  videretur.  Naturae  veluti 
voce  exaudita  medicinam  universam  ab  ineptiis1)  falla- 
ciisque sophistarum  sejunxit  singulisque  partibus  artis 
facem  philosophiae  praeferens  eam  ab  omni  superstitione 
anili  vindicatam  in  experimentis  posuit  ratione  duce 
sollerter  adjuncta.  Alii  enim  notionum  genera  non 
idonea  rati  omnia  ex  usu  repetenda  putabant,  alii  con- 
trariam eis  rationem  sequebantur;  adde  quod  quae  ex 
usu  cognita  haberent  aut  sola  ratione  adsequuti  essent 
plerumque  male  adhibuissent  oscitanterque  hallucinati 
essent,  ut  Parmenidi  accidit.  Quarum  rationum  utra- 
que quum  proximum  suum  habeat  finem , unam  cum 
altera  ut  debuit  apte  conjunxit  Hippocrates.  In  eain- 
que  se  consuetudinem  adduxit  ut  singulis  in  rebus  na- 
turam ducem  certissimam  omnisque  veritatis  magistram 

sequeretur  atque  omnia  quae  et  bene  et  male  evenis- 
sent literis  consignaret.  Haec  ex  uberrima  quasi  officina 
naturae  deprompta  in  animum  transferens  et  revertens 
ad  artis  lineamenta  accommodavit  et  communi  quasi 
vinculo  inter  se  nexa  ita  limavit  omnia  ut  ex  uno  eo- 
demque  fonte  perenni  manare  Viderentur. 

Sed  ut  oratio  nostra  via  quadam  ac  ratione  pro- 
cedat primum  brevi  exponemus  Hippocratis  sententiam 
de  universitate  rerum.  Ac  de  rebus  coelestibus  statuit 
disputari  non  posse  quod  mente  concipi  non  possent, 
nisi  quis  iis  uteretur  ad  rem  aliquam  de  hominibus 
caeterisque  animalibus  demonstrandam.  Ex  his  enim 
rebus  homines  constant  animosque  habent  delibatos ; 
unde  fit  ut  tam1)  bona  quam  adversa  valetudo  et  ipsa 
mors  ab  iisdem  pendeat.  Caeterum  arbitrabatur  res 
quattuor  esse  quibus  mixtis  inter  sq  ac  temperatis  ori- 
rentur omnia.  His  igitur  principiis  et  homines  et  res 
alias  extrinsecus  oblatas  contineri.  Cui  numero  quat- 
tuor quum  respondeant  primae  qualitates,  calor,  frigus, 
humiditas,  siccitas ; in  earum  conjunctione  multa  recon- 
dita invenire  se  posse  putat.  Itaque  in  ea  vidqtur  sen- 
tentia fuisse,  dum  ista  principia  penitus  permixta  inter 
se  et  conjuncta  essent  incorruptam  esse  sanitatem,  et 
e contrariis  contraria.  Sed  ob  id  ipsum  mirari  non 
satis  queo,  si  apud  Hippocratem  nulla  fiat  mentio  hu- 
morum qui  cardinales  vocantur.  Ex  eorum  autem  tem- 
perie quadam  demum  Plato  quantum  nos  scimus  caus- 
sam morbi  repetendam  censuit.  Ignis  vero  primum 
movens  Hippocrati  visum  est,  aqua  patiens,  lex  una 
cuncta  et  divina  et  humana  regens.  Calori  dat  immor- 
talitatem et  eum  intelligere  omnia,  videre  et  audire 
sentireque  et  praesentia  et  futura.  Hinc  fit  ut  quae  tem- 
peratione quadam  vigent  et  crescunt  plurimum  caloris 
sibi  habeant  innatum.  Quam  ob  caussam  etiam  homini 
dedit  calorem  innatum  cujus  vis  varia  magni  esset  mo- 


3)  Cf.  Platon.  Phaedr.  p.  211.  ubi  disserit,  secundum  Hippocratem 
naturam  corporis  aniinirjue  ex  natura  universa  explicandam  esse. 

menti  ad  morbos  conflandos.  Lex  autem  omnia  guber- 
nat. Nihil  enim  nascitur  interitque  quod  antea  non 
fuerit;  at  quae  apta  inter  se  atque  copulata  sunt  tantum 
mutantur.  Ergo  animal  interire  non  posse  nec  generari 
quod  non  est,  quin  non  est  unde  creetur.  Omnia  vero 
augentur  et  imminuuntur.  Unumquodque  ad  omnia  et 
omnia  ad  unumquodque  idem  sunt.  Quod  ut  fiat  efficit 
lex  naturae  suprema  rerum  universarum  molitrix  et 
gubernatrix.  • Omnia  igitur  quae  creantur  necessitati 
parent.  Quaedam  eorum  quae  proposuimus  non  sunt 
ab  Hippocrate  ipso  tradita,  sed  ab  ejus  discipulis. 

Tantum  autem  abfuit  ut  Hippocrates  dialecticorum 
argutiis  teneretur,  ut  potius  ab  iis  vehementer  abhorrens 
naturae  tam  diligentem  fabricam  omni  studio  omnique 
cura  contemplaretur.  Hinc  tempestatum  vicissitudines, 
coeli  varietatem  variumque  terrarum  situm,  ventos  et 
aquas , hominum  vitae  instituta  earumque  rerum  singu- 
larum quam  magna  vis  esset  ad  morbos  gignendos  fide- 
lissime observavit.  In  eaque  exercitatione  observandi 
mox  animadvertit,  morbis  tam  exteriores  quam  interio- 
res caussas  saepe  subesse , cujus  rei  rationem  maxime 
habendam  semper  censuit.  Praeterea  in  eo  quoque  ela- 
boravit ut  morbi  naturam  recte  cognosceret  ac  leges 
quibus  obstrictus  ille  decurrit  plane  videret.  Cujus  vero 
iei  quaestio  quum  perardua  esset  difficilesque  haberet 
explicatus,  certa  quaedam  stadia  morborum  ut  sunt  di- 
stinxit et  minima  quaeque  eorum  mopienta  non  prae- 
termisit; quibus  notatis  comparatisque  quando  et  qua 
via  vis  morbi  reprimeretur  vincereturque  praedicendi  ab 
eo  eventura  in  morbis  praecepta  sunt  inventa.  Tota 
igitur  haec  ratio  doctrinae  ut  retroactis  saeculis  ab 
aegrorum  tricliniis  longe  abfuit,  sic  ab  Hippocrate  co- 
piose tractata  omnibusque  suis  partibus  absoluta  est. 

► ec  ea  ais  quum  non  modo  medici  dignitatem  sartam 
tectam  tueatur  omnique  invidia  liberet,  sed  et  aegros  illius 
1'ducia  et  spe  salutis  compleat  atque  erigat;  eam  peni- 
tus cognitam  cornpertamque  habere  nostra  omnium  in- 
teieiit.  Quamquam  vero  Hippocrates  in  omnibus  his 


rebus  maximam  collocabat  operam,  morbis  tamen  dum 
eorum  vis  magis  ingravesceret  vel  crudesceret  nullam 
adhibere  medicinam  solebat,  veritus  ne  efficacitati  na- 
turae officeret  ejusque  beneficia  amitteret.  Curandi  igi- 
tur ratio  tunc  altissimis  obruta  tenebris  nunc  magno 
consilio  instituta  ab  Hippocrate  hunc  maxime  habebat 
finem , ut  naturae  viribus  vim  morbi  unice  infringenti- 
bus subveniret  operasque  ferret  mutuas.  Ac  morbo 
quasi  stante  et  ordinem  servante  nudam  simplicem  que 
medicinam  dabat.  Ita  fit  ut  ab  Hippocrate  non  ita  saepe 
medicinae  mentio  moveatur  et  aegroti  ipsi  in  summum 
vitao  discrimen  adducti  fuerint,  pleriqne  etiam  mortem 
occubuerint.  Hoc  vero  primum  est  in  quo  Hippocratis 
strenuitatem  observandique  fidem  et  laudis  aliarumque 
rerum  despicientiam  ad  miremur.  Neque  tamen  singulis 
in  rebus  talem  se  praebuit,  quin  etiam  morbi  atrocitate 
impulsus  saepe  tantum  detraxit  sanguinis,  idque  si  fieri 
posset  e vicinitate  loci  male  adfecti,  ut  aegroti  paene 
anima  deficerent;  morbique  judicio  imminente  alvi  eva- 
cuandae curam  habuit.  Convalescentes  ex  morbo  ut  cibis 
plenis  crebrisque  exercitationibus  uterentur  vehemen- 
ter cohortatus  est.  Hippocratem  autem  in  chirurgice 
quoque  non  minus  exercitatum  fuisse  ab  eodemque 
multa  ad  eam  pertinentia  instrumenta  reperta  esse  satis 
patet  ex  iis  scriptis  quae  ea  de  re  nobis  relicta  sunt. 

Quod  extremum  est  Hippocrates  omnia  quae  a ma- 
gistris accepta  diuturna  observatione  longique  temporis 
usu  emendasset  auxissetque  aut  adsidua  meditatione  et 
acri  studio  adsequutus  esset  primus  memoriae  prodidit, 
eoque  effecit  ut  medicina  universa  tunc  tamquam  here- 
ditas a patribus  tradita  liberis  nunc  ex  umbraculis  eorum 
sacerdotumque  in  lucem  protracta  ad  alios  quoslibet 
permanaret.  Opera  autem  sua  immortalia  in  patiia  con- 
fecit tabulis  votivis  ut  dicunt  in  Co  et  Cnido  reservatis 
apte  usus;  rerumque  ad  artem  pertinentium  obscuritati 
admirabilem  cogitandi  agendique  adhibebat  sollertiam 
et:  cogitationes  suas  observataque  paucis  verbis  com- 
plexus nude  quidem  et  sincere  ita  exposuit,  ut  vh um 

quoddam  ac  spirans  simulacrum  naturae  in  scriptis  ejus 
contueri  nobis  videamur.  Quapropter  nobis  scripta 
Hippocratis  diligenter  legentibus  et  in  hujus  ingenium 
summum  et  doctrinam  eximiam,  brevitatem  dicendi  at- 
que ubertatem  rerumque  gravitatem  intuentibus  tanta 
movetur  admiratio,  ut  nihil  nisi  oracula  et  voces  divi- 
nas ab  eo  editas  esse  facile,  existimemus.  Ac  profecto 
quidem  in  illis  operibus  semina  artis  divinae  dispersa 
sunt  ex  quibus  orta  sunt  omnia  quae  in  tota  medicina 
nostra  cernuntur.  Quid  igitur  quaeram?  Prorsus  nihil 
abest  quin  credamus  Hippocratem  de  genere  hmnano  im- 
mortaliter meritum  merentemque  majora  ellecisse  quam 


pro  unius  hominis  viribus.  Quare  vir  admirabilis  illo 
quidem  ita  exstitisse  videtur  ut  ab  ejusdem  nominis 
familia  deinceps  observata  notataque  et  temporum  aeter- 
nitate confirmata  atque  eorum  fructus  uberrimos  diurnis 
nocturnisque  vigiliis  collectos  posteris  traderet  viamque 
ad  verum  proximam  et  quasi  compendiosam  aperiret. 
Quae  si  ita  sint  et  si  nostra  intersit  salutPet  commodis 
rei  publicae  bene  consulere,  eam  omnino  debebimus 
stirpem  ex  qua  nosinet  ipsi  nati  sumus  acriter  ac  reli- 
giose colere,  ut  ne  nobiscum  iniqua  obruta  oblivione 
jaceat,  nedum  temporis  injuria  prorsus  intermoriatur. 

